
Pratarmė 


Ar jums kada nors teko įnirtingai tvarkytis, ir beveik iš- 
kart po to pastebėti, kad jūsų namai arba darbovietė vėl 
susijaukė? Jeigu taip, leiskite su jumis pasidalyti savo 
sėkmės paslaptimi. Šioje knygoje aš aptariau, kaip su- 
tvarkyti savo erdvę, kad gyvenimas pasikeistų visiems 
laikams. Neįmanoma? Dažnai nuskambantis ir neke- 
liantis nuostabos atsakymas, juk beveik kiekvienam 
bent kartą, jei ne daugybę kartų, susitvarkius namus 
yra tekę vėl grįžti prie netvarkos. 

KonMari metodas yra paprastas, gerai apgalvotas ir 
veiksmingas būdas palaikyti namuose tvarką. Iš pra- 
džių atsikratykite nereikalingų daiktų. Tada nuodu- 
gniai, iki galo ir vienu sykiu sutvarkykite savo erdvę. 
Pritaikę šią strategiją, pamiršite, kas yra netvarka. 

Nors šis metodas prieštarauja įprastinėms nuosta- 
toms, visiems, pritaikiusiems KonMari metodą, pavyko 
namus išlaikyti tvarkingus. Be to, jų laukė ir kitų ne- 
tikėtumų. Namų sutvarkymas teigiamai paveikė visas 
kitas jų gyvenimo sritis, taip pat ir darbą bei šeimą. 


Siam užsiėmimui skyriau aštuoniasdešimt procentų 

savo gyvenimo, todėl žinau, kad tvarkymas gali pakeisti 
ir jūsų gyvenimą. 

Ar jums vis dar atrodo per gerai, kad patikėtumė- 
te? Jei tvarkymąsi suprantate kaip vieno nereikalingo 
daikto per dieną išmetimą arba kaip savo kambario 
aptvarkymą probėgšmais, tuomet jūs teisūs. Tai netu- 
rės didelės įtakos jūsų gyvenimui. Bet pakeitus požiūrį, 
tvarkymasis gali atnešti neišmatuojamų pokyčių. Tiesą 
sakant, būtent tai ir reiškia susitvarkyti namus. 

Būdama penkerių pradėjau skaityti namų šeimi- 
ninkėms skirtus žurnalus. Jie mane įkvėpė sulaukus 
penkiolikos rimtai atsidėti atsikratymo daiktais ir tvar- 
kymosi tyrinėjimui, kol galiausiai sukūriau KonMari 
metodą (KonMari yra iš mano vardo ir pavardės suda- 
rytas pavadinimas). Dabar aš dirbu konsultante ir die- 
nas leidžiu lankydamasi namuose bei darbovietėse, da- 
lydama lengvai pritaikomus patarimus žmonėms, kurie 
patiria sunkumų tvarkydamiesi, kurie susitvarko, bet ir 
vėl įpuola į netvarką, arba kurie nori imtis tvarkos, bet 
nežino, nuo ko pradėti. 

Bendras daiktų, kurių atsikratė mano klientai, - nuo 
išeiginių ir apatinių drabužių iki nuotraukų, rašiklių, 
laikraščių iškarpų, dekoratyvinės kosmetikos mėgi- 
nių, - skaičius neabejotinai viršija milijoną. Nė kiek ne- 
perlenkiu. Klientams padėjau vienu ypu išmesti po du 
šimtus 45 litrų talpos šiukšlių maišų. 

Remdamasi tvarkymosi meno tyrimais ir ilga tvar- 
kymosi pagalbos netvarkingiems žmonėms patirtimi, 


galiu tvirtai pasakyti vieną dalyką: iš esmės pertvarkę 


savo namus, visiškai pakeisite ir savo gyvenimo būdą 
bei požiūrį. Jūsų gyvenimas pasikeis. Sakau tai rimtai. 
Štai vos "keletas atsiliepimų, kokių kasdien sulaukiu iš 


savo buvusių klientų: 


Po jūsų mokymų išėjau iš darbo ir įkūriau nuosavą verslą, 
kurio imtis svajojau nuo pat vaikystės. 

Jūsų mokymai leido suprasti, ko man tikrai reikia, o ko - 
ne. Taigi išsiskyriau. Dabar jaučiuosi kur kas laimingesnė. 
Sulaukiau žinių iš žmogaus, su kuriuo vyliausi susisiekti. 
Džiaugiuosi galėdama panešti, kad ištuštinus butą man 
pavyko padidinti pardavimus. 

Su vyru sutariame daug geriau. 


Nepaliu atsistebėti, kad atsikratymas daiktais taip mane 
pakeitė. 


Pagaliau man pavyko numesti tris kilogramus. 


Mano klientai atrodo labai laimingi ir rezultatai rodo, 
kad tvarkymasis pakeitė jų mąstyseną ir požiūrį į gyve- 
nimą. Tiesą sakant, pakeitė jų ateitį. Kaip? Į šį klausimą 
plačiau atsakoma šioje knygoje, bet, trumpai tariant, 
įvedus tvarką namuose, į savo vietas stoja ir visi jūsų rei- 
kalai bei santykis su praeitimi. Pagaliau visiškai aiškiai 
suvokiate, ko jums reikia ir ko ne, ko verta ir ko neverta 
imtis. 

Šiuo metu mokymus rengiu klientams jų namuose 
ir įmonių savininkams jų darbovietėse. Tai asmeninės 


pamokos, vienu metu dirbu tik su vienu klientu. Mano 

klientų sąrašas vis ilgėja. Šiuo metu eilė sudaryta trims 
mėnesiams į priekį, be to, kasdien sulaukiu naujų už- 
klausų iš žmonių, kuriems apie mane papasakojo buvę 
klientai arba kurie apie mokymus sužinojo iš ko nors 
kito. Keliauju iš vieno Japonijos galo į kitą, kartais 
vykstu į užsienį. Bilietai į vieną iš mano viešų paskaitų 
namų šeimininkėms ir moterims buvo parduoti per vie- 
ną naktį. Susidarė ne tik eilė laukiančiųjų, kad atsilais- 
vintų vieta, bet ir eilė patekti tarp laukiančiųjų. Tiesa, 
norinčiųjų kartoti mokymus nėra. Verslo požiūriu tai 
galėtų būti laikoma visiška nesėkme. Bet kaip tik dėl to, 
kad nėra norinčiųjų kartoti, mano metodas ir yra popu- 
liarus? 

Kaip jau minėjau pradžioje, KonMari metodą pritai- 
kę žmonės niekada nebeįpuola į netvarką. Jie sugeba iš- 
laikyti tvarką savo erdvėje, todėl jiems nebereikia grįžti 
papildomų pamokų. Retsykiais patikrinu, kaip einasi 
baigusiesiems mano mokymus. Beveik visada ne tik jų 
namai ar darbovietė išlieka tvarkingi, maža to, jie toliau 
gražina savo erdvę. Iš atsiųstų nuotraukų akivaizdu, kad 
jie turi dar mažiau daiktų, nei turėjo baigdami moky- 
mus, be to, įsigijo naujų užuolaidų ir baldų. Juos supa tik 
mėgstami daiktai. 

Kodėl mano mokymai keičia žmones? Nes mano me- 
todas nėra vien tik technika. Tvarkymas yra paprastų 
veiksmų seka, daiktų perkilojimas iš vienos vietos į kitą. 
Daiktai sudedami į savo vietas. Atrodo taip paprasta, 
kad net šešiametis galėtų to imtis. Vis dėlto dauguma 


žmonių nesugeba. Tik baigus tvarkyti, jų erdvė vėl su- 


sijaukia. Taip nutinka ne dėl įgūdžių stokos, o veikiau 
todėl, kad stinga supratimo ir nesugebama veiksmingai 
susitvarkyti. Kitaip tariant, viskas priklauso nuo to, 
kas dedasi jūsų galvoje. 90 procentų sėkmės lemia jūsų 
mąstysena. Išskyrus tuos laiminguosius, kurie geba su- 
sitvarkyti be ypatingų pastangų, visiems kitiems, neat- 
kreipus deramo dėmesio į šį aspektą, nepavyks išvengti 
grįžimo prie netvarkos, nesvarbu, kiek daiktų jie išmes- 
tų ir kaip sumaniai juos sudėliotų. 

Kaip galite išlavinti tinkamą mąstyseną? Yra tik vie- 
nas būdas ir, kad ir kaip būtų keista, - reikia išmokti 
naujo metodo. Atminkite: šioje knygoje aprašomas Kon- 
Mari metodas nėra tik taisyklių rinkinys, kaip rūšiuoti, 
suskirstyti ir išdėlioti daiktus. Tai yra tinkamos mąsty- 
senos ugdymo vadovas: kaip sukurti tvarką ir tapti tvar- 
kingu žmogumi. 

Žinoma, negaliu tvirtinti, kad visi mano mokiniai 
tobulai įvaldė tvarkymosi meną. Deja, kai kuriems dėl 
vienų ar kitų priežasčių teko nutraukti mokymus. Kai 
kurie metė, nes tikėjosi, kad už juos viską padarysiu aš. 
Kaip tvarkymo fanatikė ir profesionalė, galiu iš karto 
jums pasakyti, kad ir kaip stengčiausi sutvarkyti kito 
žmogaus erdvę, nesvarbu, kokią tobulą daiktų laikymo 
sistemą sugalvočiau, niekada negalėsiu sutvarkyti kito 
žmogaus namų tikrąja to žodžio prasme. Kodėl? Nes to, 
kaip žmogus suvokia savo gyvenimą, kaip jaučia savo 
gyvenimo būdą, niekada nepranoks jokie rūšiavimo, 
sandėliavimo ar kitokie įgūdžiai. Tvarka priklauso nuo 


griežtai asmeninių vertybių, kaip žmogus nori gyventi. 

Dauguma žmonių norėtų gyventi švarioje ir tvar- 
kingoje erdvėje. Kiekvienas nors kartą sugebėjęs susi- 
tvarkyti nori išlaikyti tvarką. Bet daugelis netiki, kad 
tai įmanoma. Išbando įvairius tvarkymosi būdus, bet 
paaiškėja, kad netrukus vėl viskas grįžta į įprastines vė- 
žes. Vis dėlto esu tvirtai įsitikinusi, kad kiekvienas gali 
išlaikyti savo erdvę tvarkingą. 

Kad to pasiektume, būtina nuodugniai permąstyti 
savo įpročius ir nuostatas apie tvarkymąsi. Galbūt tai 
atrodo sunkiai įveikiamas darbas, bet nesijaudinkite. 
Baigę skaityti šią knygą, būsite tam pasirengę ir degsi- 
te noru. Dažnai žmonės man sako: „Aš netvarkingas iš 
prigimties. Man nieko neišeis“ arba „Neturiu tam laiko“, 
bet nevalyvumas nėra paveldimas ar susijęs su laiku. 
Veikiau tai dėl sukauptų klaidingų nuostatų apie tvar- 
kymąsi, tokių kaip „geriausia kambarius tvarkyti po 
vieną arba „geriau kasdien po truputį, arba „daiktus 
geriausia išdėstyti ten, kur jų gali prisireikti . 

Japonijoje žmonės įsitikinę, kad tokie užsiėmimai 
kaip kambario valymas ir rūpinimasis tualeto švara le- 
mia sėkmę, bet jei jūsų namai perkrauti daiktų, klozeto 
blizginimas neatneš daug naudos. Tą patį galima pasa- 
kyti ir apie fengšui taikymą. Tik iškuopus namus jūsų 
baldai ir papuošimai ims alsuoti gyvybe. 

Sutvarkius namus jūsų gyvenimas visiškai pasikeis. 
Patyrus, ką reiškia turėti gerai sutvarkytus namus, jums 
nušvis visas pasaulis. Daugiau niekada nebegrįšite prie 
netvarkos. Tai aš ir vadinu tvarkymosi stebuklu. Rezul- 


tatai būna stulbinami. Ne tik niekada nebeapsileisite, 


bet ir pradėsite naują gyvenimą. Tai ir yra stebuklas, ku- 


riuo noriu pasidalyti su kuo daugiau žmonių. 


S1NIUAMS SVNUHId 


Kodėl man nepavyksta 
išlaikyti tvarkos namuose? 


Nepavyks susitvarkyti, 
jei niekada to nesimokėte 


Kai pasakoju žmonėms, kad mano darbas mokyti kitus, 
kaip tvarkytis, paprastai sulaukiu nustebusių žvilgsnių. 
„Tikrai gali iš to gyventi?“ - toks būna pirmas jų klau- 
simas. Paskui paprastai klausiama: „O žmonėms reikia 
mokytis tvarkytis?“ 

Iš tiesų, nors mokytojai ir mokyklos siūlo įvairių 
pamokų nuo maisto gaminimo iki sodininkystės, jogos 
bei meditacijos, teks paplušėti ieškant tvarkymosi mo- 
kymų. Įprasta manyti, kad tvarkymosi nereikia mokyti, 
nes jo išmokstama savaime. Maisto gaminimo menas 
ir receptai perduodami kaip šeimos tradicija iš senelės 
motinai, o iš jos dukteriai, bet neteko girdėti, kad būtų 
dalijamasi šeimos paslaptimis, kaip tvarkytis, net tarp 
šeimos narių. 

Prisiminkite savo vaikystę. Esu tikra, kad daugelis 
esame gavę pylos už nesutvarkytą kambarį, bet kieno 
tėvai auklėdami atskirai ėmėsi mokyti, kaip tvarkytis? 
Vienas tyrimas atskleidė, kad mažiau nei 0,5 procen- 


to žmonių teigiamai atsakė į klausimą „Ar kada nors 

mokėtės tvarkymosi dalyko?“ Mūsų tėvai reikalavo, kad 
susitvarkytume kambarį, bet ir jų pačių to niekas nieka- 
da nemokė. Visi esame tvarkymosi savamoksliai. 

Tvarkymosi mokslui neskiriama dėmesio ne tik na- 
muose, bet ir mokykloje. Japonijoje ir kitose pasaulio 
šalyse per namų ūkio ekonomijos pamokas vaikai mo- 
komi, kaip pasigaminti mėsainį ar kaip siuvimo mašina 
pasiūti prijuostę, bet, palyginti su maisto gaminimu ir 
siuvimu, visai neskiriama laiko tvarkymosi dalykui. 

Maistas, apranga ir būstas yra pamatiniai žmogaus 
poreikiai, taigi atrodytų, kad gyvenamajam būstui turė- 
tų būti teikiama tiek pat svarbos, kiek tam, ką valgome 
ar ką vilkime. Vis dėlto daugelis visuomenių tvarkymą- 
si - užsiėmimą, dėl kurio namuose patogu gyventi, vi- 
siškai nustumia į šalį dėl klaidingos nuostatos, kad pa- 
prasti tvarkymosi gebėjimai įgyjami per patirtį ir todėl 
nėra būtina to mokytis. 

Ar daugiau metų tvarkęsi žmonės geriau susitvarko 
nei kiti? Atsakymas: „Ne“. 25 procentai mano mokinių 
yra į šeštąją dešimtį įkopusios moterys ir daugelis jų 
rūpinosi namų ruoša beveik trisdešimt metų, taigi yra 
šios srities veteranės. Bet ar jos susitvarko geriau nei 
dvidešimtmetės? Netgi atvirkščiai. Daugelis jų tiek daug 
metų taikė įprastinius neveiksmingus metodus, kad jų 
namai perpildyti nereikalingų daiktų ir jos lieja prakai- 
tą bandydamos sutvarkyti prikauptus daiktus, tebepa- 
sikliaudamos neveiksmingais daiktų laikymo metodais. 
Kaip galima tikėtis, kad jos žinos, kaip tvarkytis, jei jos 


deramai to niekada nesimokė? 


Jeigu ir jūs nežinote, kaip veiksmingai susitvarkyti, 
nepraraskite ūpo. Pats metas to išmokti. Mokydamiesi 
ir taikydami šioje knygoje pristatomą KonMari metodą, 


galite išvengti ydingo netvarkos rato. 


Deramai susitvarkykite vienu ypu 


„Tvarkausi, pastebėjusi, kad namuose netvarka, bet, kai 
tik pabaigiu, netrukus vėl viskas susijaukia.“ Tai įprasta 
bėda, kuriai įveikti patarimų skiltys žurnaluose papras- 
tai perša tokį sprendimą „Nemėginkite sutvarkyti viso 
namo vienu sykiu. Taip nieko nepasieksite. Ipraskite 
tvarkytis po truputį. Pirmą kartą su tokiu patarimu su- 
sidūriau būdama penkerių. Kaip vidurinis vaikas iš tri- 
jų augau turėdama daug laisvės. Mama rūpinosi ką tik 
gimusia jaunesniąja seserimi, o dvejais metais vyresnis 
brolis prilipęs prie televizoriaus žaidė vaizdo žaidimus. 
Taigi daugiausia laiko namuose leidau viena. 

Augant mano mėgstamiausias užsiėmimas buvo gy- 
venimo būdo žurnalų namų šeimininkėms skaitymas. 
Mano mama prenumeravo ESSE - gyvenimo būdo žur- 
nalą, kuriame mirgėjo straipsnių apie interjero dekora- 
vimą, kaip palengvinti namų ruošą ir prekių apžvalgos. 
Kai tik jį pristatydavo, staigiai čiupdavau iš pašto dė- 
žutės, kad mama nė nespėdavo pastebėti, atplėšdavau 
voką ir pasinerdavau į turinį. Pakeliui namo iš mokyklos 
man patikdavo stabtelėti knygyne ir pavartyti Orange 


Page, populiarų japonų kulinarijos žurnalą. Dar nemo- 

kėjau perskaityti visų žodžių, bet žurnalai, gardžių pa- 
tiekalų nuotraukos, nuostabūs patarimai, kaip atsikra- 
tyti dėmių ir riebalų, bei taupymo pradžiamokslis mane 
žavėjo ne menkiau nei mano brolį - žaidimų katalogai. 
Užlenkdavau mano dėmesį patraukusio puslapio kam- 
pelį ir svajodavau išbandyti patarimą. 

Be to, kūriau ir savo pačios žaidimus. Pavyzdžiui, 
vieną dieną perskaičiusi straipsnį, kaip taupyti pinigus, 
tučtuojau ėmiausi elektros energijos taupymo žaidimo, 
slampinėjau po namus ir atjunginėjau nenaudojamus 
prietaisus, nors ničnieko nenutuokiau apie elektros su- 
vartojimą. Perskaičiusi kitą straipsnį, pripildžiau plasti- 
kinius butelius vandens ir sukroviau juos į klozeto bake- 
lį, nors vandens taupymo konkurse buvau vienintelė da- 
lyvė. Straipsniai apie daiktų laikymą mane pastūmėjo iš 
pieno pakuočių padirbinti skirtukus savo rašomojo sta- 
lo stalčiams, o įspraudusi tuščius vaizdo kasečių dėklus 
tarp baldų pasigaminau dėželę laiškams. Kol kiti vaikai 
mokykloje žaisdavo gaudynių ir lakstydavo, aš įsmuk- 
davau į klasę tvarkyti knygų lentynų arba tyrinėdavau 
valytojos spintelę, burbėdama apie netinkamus daiktų 
laikymo įpročius. „Jei tik čia būtų S formos kabykla, 
būtų daug paprasčiau naudoti. 

Bet viena problema atrodė neišsprendžiama: kad ir 
kiek tvarkydavausi, netrukus viskas vėl susijaukdavo. 
Stalčių skyreliai iš pieno pakuočių buvo greit prigrūsti 
rašiklių. Laiškų dėželė iš vaizdo kasečių dėklų tuoj buvo 
taip prikimšta laiškų ir popierių, kad nusmuko ant grin- 


dų. Valgio gaminimo ir siuvimo išmokstama bandant, 


bet nors tvarkymasis irgi namų ruošos dalis, kad ir kiek 
stengiausi - netobulėjau, niekur nepavykdavo ilgam iš- 
laikyti tvarkos. 

„Nieko nepadarysi, - guodžiau save. - Visą laiką su- 
sijaukia, ir tiek. Jei užsimosiu viską sutvarkyti vienu 
kartu, tik nusivilsiu.“ Buvau to prisiskaičiusi daugybėje 
straipsnių ir įtikėjusi, kad tai tiesa. Jei dabar turėčiau 
laiko mašiną, nukeliaučiau į praeitį ir pasakyčiau sau: 
„Tai netiesa. Jei pritaikysi tinkamą metodą, niekas ne- 
besusijauks.“ 

Daugeliui žmonių sugrįžimas prie to, kaip buvo, 
pažįstamas iš pastangų sulieknėti. Išgirdę panašiai 
kalbant apie tvarkymąsi, puikiai atpažįsta šią patirtį. 
Atrodo savaime suprantama, kad staigaus, visuotino 
nevertingų daiktų pašalinimo poveikis turėtų būti 
toks pats kaip drastiškai sumažinus kalorijas - galima 
tikėtis trumpalaikio pagerėjimo, bet ilgą laiką taip ne- 
ištempsime. Tad nesileiskite apgaunami. Tą akimirką, 
kai imsitės stumdyti baldus ir mesti daiktus, jūsų kam- 
barys ims keistis. Tai labai paprasta. O jei milžiniško- 
mis pastangomis iškuopsite visą namą, būsite visiškai 
susitvarkę. Prie netvarkos sugrįžtama, nes žmonės yra 
klaidingai įsitikinę, kad jie kruopščiai susitvarkė, o iš 
tiesų jie tik kiek parūšiavo ir suslapstė daiktus. Tinka- 
mai sutvarkę namus, galėsite visą laiką išlaikyti kam- 
barius tvarkingus, net jei iš prigimties esate tingūs ir 


aplaidūs. 

Tvarkykitės po truputį kasdien 
ir niekada nesiliausite tvarkęsi 


Ką galėtume pasakyti apie patarimą tvarkytis kasdien 
po truputį? Nors skamba įtikinamai, nesileiskite ap- 
kvailinami. Kaip tik dėl to, kad tvarkotės po truputį, 
tam nėra pabaigos. 

Pakeisti per daugelį metų įsitvirtinusius gyvenimo 
būdo įpročius yra ypač sunku. Jei jums iki šiol nepavyko 
išlaikyti tvarkos, vargiai tikėtina, kad įprasite tvarkytis 
po truputį. Žmonės negali pakeisti įpročių nekeisdami 
savo mąstysenos. O tai nėra lengva! Juk sunku suvaldy- 
ti savo mintis. Vis dėlto yra būdas, kaip iš esmės pakeisti 
požiūrį į tvarkymąsi. 

Pirmą kartą tvarkymosi tema patraukė mano dėmesį 
besimokant vidurinėje mokykloje. Aptikau Nagisos Tat- 
sumi knygą Atsikratymo menas (The Art of Discarding). Joje 
buvo dėstoma, kaip svarbu išmesti daiktus. Prieš eida- 
ma į namus pasiskolinau ją. Mane sudomino tema, su 
kuria anksčiau neteko susidurti. Iki šiol atsimenu jaudu- 
lį, kurį jaučiau skaitydama šią knygą traukinyje. Taip į ją 
pasinėriau, kad nedaug trūko ir būčiau praleidusi savo 
stotelę. Vos grįžusi namo, pagriebusi pluoštą šiukšlių 
maišų, nužygiavau į savo kambarį ir kelioms valandoms 
užsidariau viena. Nors mano kambarys buvo nedidelis, 
tuo metu man pavyko prikrauti aštuonis kupinus mai- 
šus daiktų - nenešiojamų drabužių, pradinių klasių va- 
dovėlių, metų metais nepaliestų žaislų ir trintukų bei 


antspaudų kolekcijų. Buvau pamiršusi, kad dauguma iš 


tų daiktų apskritai egzistuoja. Paskui turbūt valandą 
nejudėdama sėdėjau ant grindų, spoksojau į maišų krū- 
vą ir stebėjausi: „Kuriems galams aš laikiau visus šituos 
daiktus?“ 

Vis dėlto labiausiai mane sukrėtė, kaip pasikeitė 
kambarys. Vos po kelių valandų galėjau matyti grindis 
tose vietose, kurių anksčiau niekad nesimatė. Mano 
kambarys atrodė pasikeitęs, įsivyravo gaivus oras ir 
tapo šviesiau, net mano protas, rodėsi, tapo švaresnis. 
Supratau, kad tvarkymasis gali atnešti daug didesnės 
naudos, nei kada būčiau pagalvojusi. Apstulbinta poky- 
čių, nuo tos dienos nustojau domėtis maisto gaminimu 
ir siuvimu, kurie, anksčiau maniau, yra namų ruošos 
pagrindas, ir visą dėmesį sutelkiau į tvarkymosi meną. 

Tvarkymosi lemiami pokyčiai akivaizdūs. Tvarkyma- 
sis niekada neapgauna. Štai kokia yra didžioji sėkmės 
paslaptis: jei susitvarkysite vienu ypu, užuot tvarkęsi 
po truputį, iš esmės galėsite pakeisti savo mąstyseną. 
Šis pokytis toks didelis, kad suvirpina giliausius jūsų 
jausmus ir neišvengiamai paveikia jūsų mąstymo ir gy- 
venimo būdo įpročius. Mano klientai neugdo tvarkymo- 
si įpročių pamažu. Visi jie išsilaisvino nuo nereikalingų 
daiktų tik pradėję tvarkymosi maratoną. Toks metodas 
geriausiai padės išvengti sugrįžimo netvarkon. 

Kad ir kiek tvarkytųsi, žmonės sugrįžta prie ne- 
tvarkos ne dėl to, koks jų kambarys ar kokius daiktus 
turi, bet dėl to, kaip mąsto. Net jei iš pradžių juos apima 


įkvėpimas, jiems sunkiai sekasi išlaikyti nusiteikimą ir 


pasiryžimas išblėsta. Taip nutinka todėl, kad jie nemato 

rezultatų ir nejaučia pokyčių. Būtent todėl sėkmė pri- 
klauso nuo to, ar galima tučtuojau patirti apčiuopiamus 
rezultatus. Taikydami tinkamą metodą ir sutelkdami 
pastangas nuodugniai atsikratyti nereikalingų daiktų 
per trumpą laiką, iškart išvysite rezultatus, kurie pa- 
skatins jus ir vėliau išlaikyti aplinką tvarkingą. Kiekvie- 
nas, kuris tai patyrė, užsibrėš daugiau niekados negrįžti 


prie netvarkos. 


Siekiant tobulybės 


„Nesiekite tobulybės. Pradėkite po truputį ir išmeski- 
te po vieną daiktą per dieną. Kokie saldūs širdį glos- 
tantys žodžiai, skirti tiems, kam trūksta pasitikėjimo 
savo jėgomis susitvarkyti, arba tiems, kurie įsitikinę 
neturintys pakankamai laiko užbaigti iki galo. Su šiuo 
patarimu susidūriau rydama visas kada nors Japonijoje 
išleistas knygas apie tvarkymą ir pasidaviau jam - užki- 
bau ant kabliuko. Tuo metu atradimo džiaugsmas apie 
tvarkymosi galią buvo pradėjęs blėsti, o nepasiekiama 
apčiuopiamų rezultatų vis giliau grimzdau į neviltį. 
Tie žodžiai skambėjo logiškai. Nedrąsu iškart siekti 
tobulumo. Beje, tobulumas laikomas nepasiekiamu. Iš- 
mesdama kasdien po daiktą, metų gale būsiu atsikračiu- 
si 365 daiktais. 

Įsitikinusi, kad atradau lengvai pritaikomą metodą 
tuoj pat ėmiausi sekti knygos nurodymais. Iš pat ryto 


atidariau savo spintą svarstydama, ką tą dieną išmetus. 


Aptikusi nebenešiojamus marškinėlius, įkišau juos į 
šiukšlių maišą. Kitą vakarą prieš eidama miegoti atida- 
riau savo rašomojo stalo stalčių ir radau užrašų knygelę, 
kuri man atrodė kiek per vaikiška. Įmečiau ją į maišą. 
Ten pat stalčiuje pastebėjau ir lipnių lapelių rinkinį, pa- 
galvojau „Juk man jo nebereikia“, bet siekdama jo stab- 
telėjau žybtelėjus kitai minčiai. „Galiu jį kol kas pasilikti 
ir išmesti rytoj.“ Atsikračiau juo tik sulaukusi kito ryto. 
Kitą dieną visiškai apie tai užmiršau, todėl dar kitą die- 
ną išmečiau du daiktus... 

Tiesą sakant, neištempiau nė dviejų savaičių. Nesu iš 
tų žmonių, kuriems patinka ką nors daryti be perstojo 
žingsnis po žingsnio. Tokiems kaip aš, kurie darbo ima- 
si likus dienai iki sutartos dienos, šis metodas netinka. 
Be to, išmesti po vieną daiktą per dieną nepakanka, juk 
apsipirkdama vienu kartu įsigyju net keletą daiktų. Tai- 
gi daiktų atsikratymo mastas negali prilygti naujų daik- 
tų įsigijimo apimčiai. Be to, teko pripažinti nemalonią 
tiesą, kad mano aplinka tebebuvo perkrauta. Netrukus 
aš ir visiškai užmiršau laikytis vieno daikto per dieną 
atsikratymo taisyklės. 

Taigi iš savo patirties galiu jums pasakyti, kad nie- 
kad nepavyks namuose įvesti tvarkos, jei visiškai tam 
neatsidėsite. Jei, kaip ir aš, nesate atkakli ir užsispyrusi 
asmenybė, patariu iškart siekti tobulos tvarkos. Daug 
kas pasišiaušia, kai vartoju žodį „tobula“, sakydami, 
kad tai nepasiekiamas tikslas. Bet nesijaudinkite. Galų 
gale tvarkymasis tėra fizinė veikla. Jis apima tik dvi 


užduotis: nuspręsti, ar ką nors išmesti, ar pasilaikyti, ir 

nutarti, kur ką sudėti. Jei sugebate atlikti šiuos veiks- 
mus, galite pasiekti tobulybę. Daiktus galima suskai- 
čiuoti. Tereikia kiekvieną jų atskirai apžiūrėti ir nutarti, 
ar pasilikti ir kur padėti. Tai ir viskas, ką reikia atlikti. 
Idealiai ir visiškai susitvarkyti vienu ypu nėra sudėtin- 
ga. Tiesą sakant, kiekvienas tai gali. Ir jei norite išvengti 


grįžimo prie netvarkos, tai vienintelis būdas. 


Tik pradėję, įkvėpsite naujos gyvybės 
savo gyvenimui 


Ar jums kada nors teko pulti įnirtingai tvarkytis, kai 
nepavykdavo susikaupti naktį prieš pat egzaminą? Pri- 
sipažinsiu, man teko. Tiesą sakant, dažnai taip nutikda- 
vo. Imdavau rašomąjį stalą nuklojusias krūvas popierių 
ir išmesdavau į šiukšliadėžę. Tada, negalėdama sustoti, 
imdavausi ant grindų išmėtytų vadovėlių ir popierių ir 
išdėliodavau juos lentynose. Galiausiai atidarydavau 
rašomojo stalo stalčių ir surūšiuodavau rašiklius bei 
pieštukus. Nespėdavau net pajusti, kaip išmušdavo pusė 
trijų nakties. Įveikta miego vėl pašokdavau penktą ryto 
ir tik tada, apimta panikos, atsiversdavau vadovėlį ir su- 
sikaupdavau mokytis. 

Maniau, kad šis potraukis tvarkytis prieš pat eg- 
zaminą yra mano vienos keistenybė, bet susidūrusi su 
daug kitų žmonių, kurie elgiasi lygiai taip pat, suvokiau, 
kad tai visiems bendras reiškinys. Daugeliui žmonių 


kyla potraukis švarintis, kai jie patiria įtampą, tarkim, 


prieš pat egzaminą. Bet šis poreikis kyla ne iš noro susi- 
tvarkyti kambarį. Jis kyla, nes norisi bent ką sutvarky- 
ti. Protas reikalauja mokytis, bet matant sujauktą kam- 
barį dėmesys nuslysta į „Reikia susitvarkyti kambarį. 
Tai, kad potraukis tvarkytis retai išlieka nuslūgus įtam- 
pai, patvirtina šią teoriją. Po egzamino praeitos nakties 
aistra tvarkymuisi išblėsta ir gyvenimas grįžta į senas 
vėžes. Iš galvos išgaruoja visos mintys apie tvarkymąsi. 
Kodėl? Nes rastas sprendimas, t. y. su poreikiu ruoštis 
egzaminui „susitvarkyta“. 

Tai nereiškia, kad kambario tvarkymasis numalšins 
jūsų nerimaujantį protą. Nors trumpam pasijausite len- 
gviau, šis palengvėjimas ilgai netruks, nes neišsprendė- 
te to, dėl ko iš tiesų nerimstate. Jei leisitės apgaunami 
laikino palengvėjimo susitvarkius namų erdvę, niekada 
nepripažinsite, kad iš tiesų reikia iškuopti savo psicho- 
loginę erdvę. Būtent taip man ir nutiko. Išsiblaškiusi 
dėl „poreikio“ susitvarkyti kambarį, taip ilgai neprisės- 
davau prie knygų, kad mano pažymiai visą laiką buvo 
prasti. 

Įsivaizduokime sujauktą kambarį. Jis nesusijaukia 
pats. Jūs, ten gyvenantis žmogus, jį sujaukia. Sakoma, 


kad „netvarka kambaryje - netvarka galvoje“. Pritariu 


tam. Netvarkingo kambario priežastys ne tik fizinės. 


Akivaizdi netvarka atitraukia mūsų dėmesį nuo tikro 
netvarkos šaltinio. Iš tiesų besaikis apsikrovimas daik- 
tais yra instinktyvus refleksas, kuris atitraukia muū- 
sų dėmesį nuo reikalo esmės. Jei negalite atsipalaiduo- 


ti švariame ir tvarkingame kambaryje, pasigilinkite 

į savo nerimą. Galbūt tai padės pamatyti, kas jus iš tie- 
sų neramina. Kai jūsų kambarys švarus ir neperkrautas 
daiktų, neturite kito pasirinkimo, kaip kreipti žvilgs- 
nį į savo vidinę būseną. Pamatysite problemas, kurių 
anksčiau vengėte ir būsite priversti jas išspręsti. Nuo 
akimirkos, kai imsitės tvarkytis, neišvengiamai savo 
gyvenimui įkvėpsite naujos gyvybės. Jūsų gyvenimas 
ims keistis. Todėl namus susitvarkyti reikia nedelsiant. 
Tai leis jums stoti akistaton su tuo, kas iš tiesų svarbu. 
Tvarkymasis tėra įrankis, o ne galutinis tikslas. Tikrasis 
tikslas turėtų būti sutvarkius namus gyventi taip, kaip 


labiausiai trokštate. 


Daiktų laikymo specialistai 
tik apkraus jus daiktais 


Koks pirmas sunkumas iškyla mintyse, kai pagalvojate 
apie tvarkymą? Dažnas atsakymas - daiktų laikymas. 
Mano klientai dažnai nori, kad išmokyčiau juos, kur 
ką sudėti. Patikėkite, suprantu jus, bet, deja, tai nėra 
svarbiausia. Žodžiai „daiktų laikymas“ yra pavojingi 
spąstai. Straipsniai apie tai, kaip išrūšiuoti ir išdėlioti 
asmeninius daiktus, ir apie patogius daiktų laikymo rei- 
kmenis mirga sakiniais, kurie iš pirmo žvilgsnio atrodo 
paprasti, pavyzdžiui, „Sutvarkykite savo aplinką ne- 
gaišdami laiko“ arba „Susitvarkykite greitai ir papras- 
tai“. Žmonės linkę rinktis lengvesnį kelią ir daug kas 


susivilioja daiktų laikymo metodais, žadančiais greitai 


ir patogiai paslėpti nereikalingus daiktus. Prisipažįstu. 
Ir aš kadaise buvau susižavėjusi „daiktų laikymo spren- 
dimų mitu“. . 

Ištikima namų šeimininkių žurnalų gerbėja nuo pat 
vaikų darželio laikų, kaskart perskaičiusi, kaip suslėp- 
ti daiktus, turėdavau tučtuojau išbandyti patarimus. 
Iš dėžučių nuo popierinių servetėlių pasidirbinau stal- 
čius ir sudaužiau savo kiaulę-taupyklę, kad įsigyčiau 
ypatingųjų daiktų laikymo reikmenų. Eidama iš mo- 
kyklos užsukdavau į ūkinių prekių parduotuvę arba 
vartydavau prekių katalogus „ir ieškodavau naujausių 


gaminių. Besimokydama gimnazijoje vieną kartą net 


paskambinau tam tikrų įdomių prekių gamintojui ir 


išmaldavau sekretorės, kad man papasakotų, kaip juos 
sukūrė. Pareigingai naudojau šiuos daiktų laikymo rei- 
kmenis savo daiktams sudėti. Pabaigusi stovėdavau ir 
gėrėdavausi savo triūsu, patenkinta, koks patogus tapo 
pasaulis. Iš savo patirties galiu sąžiningai pripažinti, 
kad daiktų laikymo reikmenys nepadeda išspręsti klau- 
simo, kaip atsikratyti nereikalingų daiktų. Tai tik pavir- 
šutiniškas sprendimas. 

Pagaliau atėjusi į protą, pamačiau, kad mano kam- 
barys nėra tvarkingas, net jei jis pilnas žurnalų stovų, 
lentynų, stalčių skirtukų ir kitų daiktų sandėliavimo 
reikmenų. „Kodėl mano kambarys tebeatrodo perkrau- 
tas, jeigu taip smarkiai plušėjau rūšiuodama ir dėlio- 
dama daiktus?“ - nesilioviau stebėtis. Puolusi į neviltį 


w-- oo 


tau padariusi atradimą. Dauguma daiktų man nebuvo 

reikalingi. Nors maniau, kad švarinausi, iš tiesų tiesiog 
švaisčiau laiką sukišdama daiktus, kad jų nesimatytų, 
paslėpdama nereikalingus daiktus už uždangos. Daik- 
tų suslėpimas sukuria iliuziją, kad jau išsikuopėme. Bet 
anksčiau ar vėliau visos daiktų laikymo vietos persipil- 
do, kambarys vėl atrodo apkrautas daiktais ir mums vėl 
reikia naujo ir „paprasto daiktų laikymo sprendimo, 
taip klimpstame vis giliau. Turime suvaldyti save ir atsi- 
spirti daiktų laikymo sprendimams, kol neįvertinsime, 


ką iš tikrųjų norime ir turime turėti. 


Rūšiuokite pagal pobūdį, ne pagal vietą 


Mokytis tvarkytis pradėjau mokydamasi vidurinėje mo- 
kykloje. Iš esmės visą laiką dariau tą patį. Kasdien vienu 
metu tvarkydavau vieną erdvę - savo kambarį, brolio 
kambarį, sesės kambarį ar vonią. Kasdien suplanuoda- 
vau, kur tvarkysiuosi, ir surengdavau vienkartinę tvar- 
kymo akciją, kuri primindavo išpardavimą. „Kiekvieno 
mėnesio penkta diena - svetainės diena!“ „Šiandien — 
maisto atsargų tvarkymo diena.“ „Rytoj pulsiu į vonios 
spinteles!“ 

Išlaikiau šį įprotį net įstojusi į gimnaziją. Grįžusi 
namo net nenusivilkusi mokyklos uniformos tiesiai 
droždavau į tą vietą, kurią tądien būdavau numačiusi 
valyti. Jei mano tikslas buvo plastikiniai stalčiai vonios 
spintelėje, atverdavau dureles ir ištuštindavau vieną iš 


stalčių, išimdavau viską - kosmetikos bandinius, mui- 


lus, dantų šepetėlius ir skustuvus. Tada juos surūšiuo- 
davau pagal pobūdį, sudėdavau į atskiras dėžutes ir grą- 
žindavau į stalčių. Susižavėjusi tyliai stebeilydavau į ne- 
priekaištingai sudėliotus daiktus, paskui ateidavo kito 
stalčiaus eilė. Valandų valandas sėdėdavau ant grindų 
rūšiuodama spintelės daiktus, kol mama pašaukdavo 
vakarienės. 

Vieną dieną, rūšiuodama prieangio spintos stalčiaus 
turinį, sustingau persmelkta nuostabos. „Juk šį stalčių 
tvarkiau vakar“, - pamaniau. Taip nebuvo, bet stalčiuje 
aptikau tokių pačių daiktų - kosmetikos bandinių, mui- 


lų, dantų šepetėlių ir skustuvų. Rūšiavau juos pagal po- 


būdį, dėliojau į dėžutes ir kroviau jas į stalčių lygiai taip 


pat kaip vakar. Būtent tą akimirką aplankė išganinga 
mintis: tvarkyti erdves paeiliui yra didelė klaida. Liūdna 
pripažinti, kad prireikė trejų metų tai suvokti. 

Daugelis nustemba išgirdę, kad toks, atrodo, patiki- 
mas būdas yra netinkamas. Bėda ta, kad žmonės dažnai 
tokius pačius daiktus laiko daugiau nei vienoje vietoje. 
Kai tvarkome paeiliui vieną erdvę po kitos, nepastebi- 
me, kad kartojame tą patį darbą skirtingose vietose, ir 
taip užsisukame užburtame tvarkymosi rate. Kad to 
išvengtume, patariu tvarkyti atsirenkant daiktus pagal 
jų paskirtį. Pavyzdžiui, užuot nutarę, kad šiandien tvar- 
kysite kurį nors kambarį, iškelkite tikslą „šiandien - 
drabužiai, rytoj - knygos“. Viena pagrindinių priežas- 
čių, kodėl mums nesiseka tvarkytis, yra ta, kad turime 
per daug daiktų. Šis perteklius atsiranda, nes nežino- 


me, kiek visko turime. Kai tokius pat daiktus laikome 

skirtinguose namų kampuose ir tvarkome tik po vieną 
erdvę, niekada negalime aprėpti, kiek ko turime, ir nie- 
kada negalime iki galo susitvarkyti. Kad išvengtumėte 
šio užburto rato, tvarkykite pasirinkdami daiktų rūšį, 


o ne erdvę. 


Nekeiskite metodo, bandydami pritaikyti 
jį savo asmenybei 


Knygose apie tvarkymąsi ir atsikratymą daiktais daž- 
nai teigiama, kad netvarkos priežastys priklauso nuo 
asmenybės ir kad kiekvienas turime rasti savo asme- 
nybei tinkamiausią metodą. Iš pirmo žvilgsnio šis pa- 
tarimas įtikina. „Štai kodėl nepavyksta išlaikyti namų 
tvarkingų, - pagalvojame. „Anksčiau naudoti metodai 
netinka mano asmenybei.“ Galėtume pririnkti pluoštus 
patarimų, kas tinka tingiems, darbštuoliams, išran- 
kiems ir nereikliems žmonėms, ir iš visų jų išsirinkti 
tinkamiausią. 

Vienu metu gilinausi į šią tvarkymo metodų pagal 
asmenybes teoriją. Skaičiau knygas apie psichologiją, 
atlikau savo klientų kraujo grupių apklausą, išsiaiški- 
nau, kokie jų tėvų būdo bruožai ir t. t. Net atkreipiau 
dėmesį į jų gimimo datas. Penkerius metus praleidau 
gilindamasi į gautą medžiagą, mėgindama apibendrinti, 
koks metodas geriausiai tinka kokiai asmenybei. Tačiau 
supratau, kad nėra prasmės keisti metodo, bandant jį 


pritaikyti asmenybei. Dauguma žmonių tingi tvarkytis. 


Kiti per daug užsiėmę. Kai kurie yra išrankūs vieniems 
dalykams, bet nereiklūs kitiems. Ištyrusi siūlomus as- 
menybių tipus, priėjau prie išvados, kad visi jie man tin- 
ka. Taigi kuo vadovaudamasi galėčiau suskirstyti prie- 
žastis, dėl kurių skirtingi žmonės nesitvarko? 

Man patinka skirstyti, veikiausiai todėl, kad tiek 
laiko praleidau gilindamasi, kaip ką surūšiuoti. Tik pra- 
dėjusi dirbti konsultante, daug jėgų skyriau bandydama 
suskirstyti savo klientus ir pasiūlyti kiekvienam geriau- 
siai tinkamas paslaugas. Žvelgdama į praeitį suprantu, 
kaduž toslypėjo dar viena užmačia. Kažkodėl įsivaizda- 


vau, kad atrodysiu profesionalesnė, jei sukursiu sudėtin- 


gą sistemą, kiekvienam žmogui pasiūlydama skirtingą - * 


metodą. Atidžiai viską išnagrinėjusi vis dėlto supratau, 
kad prasmingiau skirstyti žmones pagal jų veiksmus nei 
pagal asmenybės bruožus. 

Pagal šį požiūrį, tvarkos išlaikyti negalintys žmonės 
gali būti išskiriami tik į tris tipus: negalintys nieko iš- 
mesti, negalintys padėti daikto, iš kur paėmė, ir mišrus 
tipas. Stebėdama savo klientus ilgainiui supratau, kad 
go procentų priskirtini trečiajam tipui - negalintys 
nieko išmesti ir negalintys padėti daikto, iš kur paėmė, 
o likusieji 10 procentų tie, kurie negali padėti daikto, iš 
kur paėmė. Vis dar tikiuosi sutikti žmogų, kuris būtų 
grynasis tik „negalinčiojo nieko išmesti tipo pavyzdys. 
Veikiausiai kol kas tai nepavyko, nes visi, kurie žinau, 
kad negali nieko išmesti, greit sukaupia tiek daiktų, 
kad nebeturi, kur jų sandėliuoti. Tie 10 procentų, kurie 


gali išmesti, bet nesugeba laikyti daiktų savo vietose, 

pradėję rimtai tvarkytis supranta, kad gali išmesti kur 
kas daugiau, ir prikrauna bent 30 šiukšlių maišų. 

Noriu pabrėžti, kad tvarkytis turime pradėti nuo 
daiktų išmetimo, nekreipdami dėmesio į savo asmeny- 
bės tipą. Kai mano klientai perpranta šį principą, man 
nebereikia asmeniškai pritaikyti mokymosi medžiagos 
kiekvienam žmogui. Visus mokau to paties metodo. Su- 
prantama, kiekvienas jį pritaikys skirtingai, juk kiek- 
vienas žmogus yra unikalus, lygiai taip kaip nerasime 
dviejų visiškai vienodai įrengtų namų. Veiksmingas 
tvarkymasis susideda iš dviejų svarbiausių veiksmų: 
nereikalingų daiktų atsikratymo ir apsisprendimo, kur 
ką sudėti. Pradėti reikia nuo atsikratymo. Tai nepamai- 
noma. Visa kita priklauso nuo to, kokį tvarkos lygį no- 


rite pasiekti. 


Tegu tvarkymasis būna ypatingas įvykis 


Mokymus pradedu šiais žodžiais: tvarkymasis yra ypa- 
tingas įvykis. Neužsiimkite juo kasdien. Tą akimirką pa- 
prastai įsivyrauja nejauki tyla. Vis tiek pakartoju: tvar- 
kymasis turi būti atliekamas vieną kartą. Arba, tiksliau 
tariant, tvarkymosi darbas turi būti atliktas iki galo 
vienu sykiu. 

Jeigu manote, kad tvarkymasis yra nesibaigiantis 
kasdienis triūsas, smarkiai klystate. Yra dviejų rūšių 
tvarkymasis: kasdienis tvarkymasis ir ypatingas tvar- 


kymosi įvykis. Kasdienis tvarkymasis, susidedantis iš 


panaudoto daikto sugrąžinimo į jo vietą, visada išliks 
mūsų gyvenimo dalimi, kol mums reikės drabužių, kny- 
gų, raštinės reikmenų ir t. t. Bet šios knygos tikslas yra 
įkvėpti jus pasiruošti ypatingam įvykiui ir nedelsiant 
sutvarkyti namus. 

Sėkmingai vieną kartą ir visam gyvenimui atlikę šią 
užduotį, sukursite trokštamą gyvenimą ir galėsite mė- 
gautis švaria ir neperkrauta aplinka. Ar galite pridėję 
ranką prie širdies prisiekti, kad esate laimingi apsupti 
tokios galybės daiktų, jog net nebeprisimenate, kas kur 
yra? Daugumai žmonių žūtbūt reikia sutvarkyti namus. 


Vis dėlto daugelis jų nesugeba to surengti kaip ypatingo 


įvykio ir todėl kovoja su atskirais kambariais, kurie vei-' 


kiau primena sandėlius. Kasdien po truputį tvarkantis 
galima praleisti dešimtis metų. 

Patikėkite manimi. Kol nepasiryšite gyvenimo įvy- 
kiui - susitvarkyti kartą ir visiems laikams, bet kokios 
kasdienės pastangos tvarkytis pasmerktos nesėkmei. 
Ir atvirkščiai. Kai nuodugniai iškuopsite savo namus, 
tvarkymasis tebus daiktų padėjimas į jų vietą. Tiesą 
sakant, tai tampa nepastebimu įpročiu. Vartoju sąvoką 
„ypatingas įvykis“, nes svarbu atlikti šį darbą per trum- 
pą laiką, kol esate tuo užsidegę. 

Galbūt būgštaujate, kad net ir po šio didžiojo tvarky- 
mosijūsų namai vėl susijauks. Galbūt mėgstate apsipirk- 
ti ir manote, kad nauji pirkiniai vėl užgriozdins namus. 
Įsivaizduoju, kad sunku patikėti, kol nesate išbandę, 
bet kai tik nuodugniai išsikuopsite, nebebus sunku kas- 


kart padėti daiktus į jų vietas ir nutarti, kur ką laikyti. 

Nors gali atrodyti neįtikima, tereikia patirti idealios 
tvarkos jausmą ir nebebus sunku ją išlaikyti. Tereikia 
skirti laiko, prisėsti ir įvertinti kiekvieną turimą daiktą, 
ar norite jį pasilaikyti, ar išmesti, o tada nutarti, kur jį 
padėti. 

Ar kada esate sau sakę: „Man nesiseka tvarkytis“ 
arba „Geriau net nepradėti: gimiau nevala'? Daug žmo- 
nių ilgus metus taikstosi su neigiamu savęs vertinimu, 
bet jis pasikeičia vos patyrus, ką reiškia idealiai švarūs 
namai. Toks smarkus savimonės pokytis ir įsisąmonini- 
mas, kad gali imtis bet ko, jei tam tinkamai nusiteiksi, 
pakeičia elgseną ir gyvenimą. Būtent dėl to mano moki- 
niai negrįžta kartoti mokymų. Kartą patyrę idealiai su- 
tvarkytos aplinkos jėgą, jūs taip pat niekada nebegrįšite 
prie netvarkos. Patikėkite manimi! 

Galbūt atrodo sudėtinga, bet atvirai jums sakau, kad 
iš tiesų viskas gana paprasta. Tvarkydamiesi tesusidu- 
riate su daiktais. Daiktus lengva išmesti arba padėti į 
kitą vietą. Bet kas gali tą daryti. Jūsų tikslas aiškus. Kai 
tik viską sudėsite į vietas, pergalė bus jūsų rankose. Ki- 
taip nei darbas, mokslai ar sportas, tvarkantis nereikia 
lygiuotis į kitus. Viską sprendžiate jūs. Maža to, pavyks 
išvengti to, kas sunkiausia, - kasdienio tvarkymosi be 
pabaigos. Tereikia kartą ir visiems laikams nutarti, kur 
ką sudėsite. 

Niekada netvarkau savo kambario. Kodėl? Nes jis 
jau tvarkingas. Pasitvarkau tik kartą arba du per metus 
ir tam teužtrunku apie valandą. Dabar sunku patikėti, 


kiek daug dienų praleidau tvarkydamasi ir niekaip nepa- 


siekdama tvarių rezultatų. Dabar jaučiuosi patenkinta ir 
laiminga. Turiu laiko pasidžiaugti savo ramiais namais, 
kur net oras atrodo gaivus ir tyras. Galiu neskubėdama 
prisėsti pasimėgauti žolelių arbata ir apmąstyti savo 
dieną. Dairantis mano žvilgsnis užkliūva už užsienyje 
įsigyto mėgstamo paveikslo ir pamerktų šviežių gėlių 
kampe stovinčioje vazoje. Nors mano namai nedideli, jie 
apgyvendinti tik mano širdžiai mielais daiktais. Mano 
gyvenimas teikia man džiaugsmą. 
Ar nenorėtumėte ir jūs taip gyventi? 


Tai paprasta, kai žinote, kaip sutvarkyti savo namus. 


SNIUAMJS SVULNV 


Pirmiausia išmeskite 


Pirmiausia atsikratykite nereikalingų 
daiktų, visų vienu metu 


Manėte, kad kruopščiai susitvarkėte, bet po kelių dienų 


pastebėjote, kad jūsų kambarys vėl susijaukė. Ilgainiui 


susikaupia daug daiktų ir bematant jūsų kambarys vėl - 


toks, koks buvo iki tvarkymosi. Šį atkrytį lemia ne- 
veiksmingi metodai, dėl kurių tvarkydamiesi sustojate 
pusiaukelėje. Kaip jau minėjau, yra tik vienas būdas iš- 
vengti šio užburto rato - veiksmingai susitvarkyti vienu 
kartu, kuo greičiau sukurti idealią, neapkrautą aplinką. 
Bet kaip tam tinkamai nusiteikti? 

Visiškai susitvarkę, pakeičiate jus supančią aplinką. 
Šis pokytis toks milžiniškas, kad pasijusite atsidūrę ki- 
tame pasaulyje. Tai paveiks jūsų mąstymą ir vien mintis 
apie grįžimą prie ankstesnės netvarkos atrodys atgrasi. 
Kad pajaustumėte širdies palengvėjimą, svarbu pokyčio 
pasiekti kaip įmanoma greičiau. Tvarkydamiesi pamažu 
niekada nepatirsite tokio poveikio. 

Pokyčių pasieksite, pasirinkę veiksmingiausią tvar- 
kymosi metodą. Kitaip diena pralėks nejučia, o jūs 


nė nepasistūmėsite. Kuo ilgiau užtruksite, tuo labiau 

pavargsite, ir tikėtina, kad pasiduosite pusiaukelėje. 
Daiktų vėl prisikaups ir atsidursite užburtame rate. Re- 
miantis mano patirtimi, „greitai“ reiškia per pusmetį. 
Atrodytų, tai ilgas laiko tarpas, bet tai tik šeši jūsų gyve- 
nimo mėnesiai. Pabaigę ir patyrę, ką reiškia ideali tvarka, 
visam laikui atsikratysite būgštavimų, kad nesugebate 
susitvarkyti. 

Kad rezultatai pranoktų lūkesčius, prašau jūsų tvirtai 
laikytis šios taisyklės: tvarkykitės tinkama eiga. Kaip jau 
minėta, yra tik du žingsniai: nereikalingų daiktų atsikra- 
tymas ir apsisprendimas, ką kur laikyti. Tik du, bet turite 
pradėti nuo atsikratymo daiktais. Prieš imdamiesi antro- 
jo žingsnio įsitikinkite, kad pirmąjį jau atlikote. Nė negal- 
vokite dėlioti daiktų, kol neatsikratėte visko, kas nerei- 
kalinga. Eilės tvarkos nepaisymas yra viena priežasčių, 
kodėl daug kam niekaip nepavyksta pasiekti užsibrėžto 
tikslo. Atrinkdami, ką išmesti, jie ima svarstyti, kur ką 
sudėjus. Vos pagalvojus „Įdomu, ar jis tilptų stalčiuje“, 
atsikratymo veikla ima strigti. Galvoti, kur laikyti daik- 
tus, galėsite, kai atsikratysite visko, ko jums nereikia. 

Apibendrinkime - sėkmės paslaptis yra susitvarky- 
ti vienu kartu, kaip įmanoma greičiau ir nuodugniau, ir 


visa tai pradėti atsikratant nereikalingų daiktų. 


Prieš pradėdami, įsivaizduokite savo tikslą 


Dabar jau suprantate, kodėl svarbu, prieš pradedant gal- 


voti, kur ką laikyti, atsikratyti niekam tikusių daiktų. 


Bet atsikratyti daiktų prieš tai gerai visko neapgalvojus 
taip pat būtų savęs pasmerkimas nesėkmei nė nepradė- 
jus. Taigi pradėkite nusistatydami tikslą. Juk šią knygą 
pasirinkote paskatinti tam tikrų priežasčių. Kas jus la- 
biausiai skatina susitvarkyti? Ko tikitės pasiekti tvarky- 
damiesi? 

Prieš pradėdami atrinkti išmestinus daiktus, skir- 
kite laiko gerai viskam apmąstyti. Tai yra įsivaizduoti, 
kokio gyvenimo trokštate. Jei praleisite šį žingsnį, ne 
tik sulėtės visas procesas, bet ir iškils grėsmė vėl pasi- 
duoti netvarkai. Tokie tikslai kaip „Noriu gyventi neap- 


sikrovusi daiktais“ arba „Noriu rasti vietos turimiems 


daiktams“ yra per platūs. Pabandykite pažvelgti giliau. . 


Galvokite apie apčiuopiamus dalykus, kad galėtumėte 
aiškiai įsivaizduoti, ką reiškia gyventi neapkrautuose 
namuose. 

Viena dvidešimtmetė klientė savo tikslu įvardijo 
„moteriškesnį gyvenimo būdą“. Ji gyveno sujauktame 
„septynių grindų trinkų kambaryje“, - Japonijoje sep- 
tynių tatamio grindų trinkų kambarys prilygsta maž- 
daug 3 x 4 metrų plotui, - turėjo sieninę spintą ir tris 
skirtingo dydžio lentynas. Tiek būtų pakakę sutalpinti 
visus daiktus, bet kad ir kur žvelgčiau, regėjau betvar- 
kę. Spinta buvo tiek pergrūsta daiktų, kad nė neužsida- 
rė jos durys, iš stalčių kaip salotos iš mėsainio kyšojo 
drabužių krašteliai. Ant užuolaidų karnizo buvo prika- 
binta tiek drabužių, kad nebereikėjo pačių užuolaidų. 
Grindys ir lova buvo nukrauti krepšiais ir maišais, pri- 


kimštais žurnalų ir popierių. Eidama miegoti mano kli- 

entė nukeldavo daiktus nuo lovos ant grindų, o atsikė- 
lusi vėl užkeldavo juos ant lovos, kad galėtų nusigauti 
iki durų ir išeiti į darbą. Jos gyvenimo būdas toli gražu 
neatrodė „moteriškas“. 

Paklausiau jos: „Ką turite galvoje, sakydama „mote- 
riškas gyvenimo būdas'?“ Prieš atsakydama ji nugrimz- 
do į apmąstymus. 

„Na, kai grįžtu iš darbo namo, grindys nukrautos 
daiktais... Norėčiau, kad mano kambarys būtų švarus 
kaip prabangaus viešbučio kambarys, kad niekas ne- 
kliudytų žvilgsnio. Mano lovatiesė būtų rožinė, lempa - 
balta ir senovinio stiliaus. Prieš eidama miegoti, maudy- 
čiausi kaitindama kvapiuosius aliejus, o darydama jogą 
ar gerdama žolelių arbatą klausyčiausi klasikinės pia- 
nino ar smuiko muzikos. Užmigčiau lydima skubėjimui 
nepasiduodančio erdvumo jausmo.“ 

Jos pasakojimas buvo toks gyvas, tarsi ji tikrai taip gy- 
ventų. Taigi turite būtent šitaip detaliai įsivaizduoti trokš- 
tamą gyvenimo būdą ir pasižymėti svarbiausius dalykus. 
Jei sunkiai sekasi, jei negalite įsivaizduoti trokštamo gy- 
venimo, pamėginkite paieškoti patrauklių nuotraukų žur- 
naluose apie namų interjerą. Taip pat pravartu apsilanky- 
ti interjero parduotuvėse, apžiūrėti, ką siūlo vietiniai in- 
terjero dizaineriai. Pasidairę įvairiai įrengtuose namuose 
lengviau suprasite, kas jums patinka. Beje, klientė, apie 
kurią ką tik pasakojau, iš tikrųjų mėgsta po vonios panirti 
į kvapų terapiją, klausytis klasikinės muzikos ir užsiimti 
joga. Išsilaisvinusi iš gūdžios betvarkės, ji sugebėjo atrasti 


savo moterišką gyvenimo būdą, kurio troško. 


Ar dabar, kai jau įsivaizduojate, apie kokį gyvenimą 
svajojate, metas imtis mesti daiktus? Ne, dar ne. Su- 
prantu jūsų-nekantrumą, bet kad nebegrįžtumėte prie 
netvarkos, turite nenukrypdami po žingsnelį judėti į 
priekį, kol būsite pasiruošę imtis šio viso gyvenimo įvy- 
kio. Peržvelkite savo užrašus, kokio gyvenimo trokštate 
ir dar kartą gerai apmąstykite. Kodėl prieš eidami mie- 
goti norite kvapų terapijos? Kodėl užsiimdami joga nori- 
te klausytis klasikinės muzikos? Jei jūsų atsakymai yra 
„nes prieš atsiguldama noriu atsipalaiduoti“ arba „noriu 
užsiimdama joga numesti svorio“, paklauskite savęs, ko- 


dėl norite atsipalaiduoti ir kodėl norite numesti svorio. 


Galbūt į tai atsakysite „kitą rytą eidama į darbą nenoriu 


būti pavargusi arba „noriu laikytis dietos, kad tapčiau 
gražesnė“. Dar kartą paklauskite savęs „Kodėl?“, kelkite 
šį klausimą kiekvienam naujam atsakymui. Pakartoki- 
te šį klausimą nuo trijų iki penkių kartų kiekvienam iš 
savo teiginių. 

Tyrinėdami už įsivaizduoto idealaus gyvenimo pa- 
veikslo slypinčias priežastis, įsisąmoninsite vieną pa- 
prastą dalyką. Pagrindinis daiktų atsikratymo ir daiktų 
išdėliojimo tikslas yra būti laimingam. Atrodytų aki- 
vaizdu, bet svarbu tuo įsitikinti pačiam ir pajausti šir- 
dimi. Prieš pradėdami tvarkytis, įsivaizduokite trokš- 
tamą gyvenimą ir paklauskite savęs: „Kodėl aš noriu 
susitvarkyti?“ 

Radę atsakymą, būsite pasiruošę žengti kitą žingsnį: 


įvertinti, ką turite. 

Kaip atsirinkti: ar tai teikia 
man džiaugsmą? 


Kokius atrankos kriterijus naudojate, nutardami ką iš- 
mesti? 

Yra kelios daiktų atsikratymo dingstys. Viena yra 
išmesti nebeveikiančius daiktus, pavyzdžiui, kai kas 
nors nepataisomai sugenda arba nulūžta detalė. Kas 
kita atsikratyti daiktų, kurių laikas praėjo, tarkime, 
nebemadingų drabužių arba su praėjusiomis šventė- 
mis susijusių daiktų. Lengva atsisakyti daiktų, kai tam 
yra gera priežastis. Daug sunkiau, kai rimtos dingsties 
nėra. Ekspertai yra pasiūlę įvairius matus, padedančius 
nustatyti, kada laikas išmesti daiktus, su kuriais sunku 
išsiskirti. Jie siūlo „išmesti viską, ko nenaudojote bent 
metus“ arba „jei negalite apsispręsti, sukraukite daiktus 
į dėžes ir peržiūrėkite jų turinį po šešių mėnesių“. Visgi 
kai tik nukreipsite dėmesį į kaip atsirinkti, ką išmesti, 
gerokai nuklysite nuo savo kelio. Iškils nemenka grėsmė 
nebaigti tvarkytis. 

Vienu gyvenimo metu aš pati buvau tapusi „atliekų 
konteineriu. Penkiolikos atradusi knygą Atsikratymo 
menas, susitelkiau į klausimą, kaip atsikratyti daiktų, ir 
vis daugiau pastangų skyriau šiam klausimui išnarplio- 
ti. Visą laiką ieškojau naujų erdvių eksperimentuoti, ar 
tai būtų mano brolių kambariai, ar viešos sandėliavimo 
patalpos mokykloje. Mano galva buvo kimšte prikimšta 
tvarkymosi patarimų ir aš buvau įsitikinusi (deja, klai- 


dingai), kad galiu sutvarkyti bet kokią patalpą. 


Tuo metu mano svarbiausias tikslas buvo išmesti kuo 
daugiau daiktų. Tam taikiau įvairius atrankos kriterijus, 
apie kuriuos buvau prisiskaičiusi knygose. Bandžiau iš- 
mesti drabužius, kurių nebuvau apsivilkusi dvejus me- 
tus, išmesti vieną daiktą kaskart, kai įsigydavau ką nors 
naujo, ar išmesti viską, dėl ko nesijaučiau užtikrinta. Per 
mėnesį išmečiau 30 šiukšlių maišų. Bet nors ir tvarkiau- 
si, nė vienas kambarys namuose neatrodė tvarkingesnis. 

Tiesą sakant, pastebėjau, kad, norėdama numalšin- 
ti įtampą, eidavau apsipirkti, taigi turimų daiktų kie- 
kio sumažinti nepavyko. Namuose visą laiką jaučiausi 


įsitempusi, nuolat ieškodavau ko nors nereikalingo, ką 


galėčiau išmesti. Radusi nenaudojamą daiktą, tarsi kerš- 


taudama griebdavau jį ir mesdavau į šiukšliadėžę. Ne- 
nuostabu, kad ilgainiui tapau irzli ir nervinga, negalėjau 
atsipalaiduoti net savo pačios namuose. 

Vieną dieną po pamokų kaip paprastai vos pravėru- 
si kambario duris buvau nusiteikusi pradėti švarintis. 
Bet pamačius suverstą kambarį nusviro rankos. „Dau- 
giau nebenoriu tvarkytis!“ - sušukau. Atsisėdusi vidury 
kambario panirau į apmąstymus. Trejus metus pralei- 
dau tvarkydama ir mėtydama daiktus, bet mano kam- 
barys taip ir liko apgrioztas. Kas man galėtų paaiškinti, 
kodėl mano kambarys netvarkingas, nors šitaip stengiuosi! 
Nors neištariau to garsiai, viduje surikau iš visų jėgų. 
Staiga išgirdau balsą. 

„Pažvelk atidžiau į tai, ką turi.“ 

Ką tuo nori pasakyti? Kiekvieną dieną tik ir užsiimu tuo, 


kad atidžiai apžiūriu viską, ką turiu, taip atidžiai, kad mano 

žvilgsnis galėtų išdeginti skyles. Ištartiems žodžiams te- 
beskambant galvoje greit užmigau vidury kambario, 
ten, kur sėdėjau. Jei būčiau buvusi išmintingesnė, dar 
prieš pakrinkant nervams būčiau supratusi, kad sutelk- 
dama visą dėmesį į išmetamus daiktus tegali pasijusti 
dar nelaimingesnė. Kodėl? Nes turime atsirinkti, ką no- 
rime pasilikti, o ne ką išmesti. 

Pabudusi jau žinojau, ką balsas mano galvoje norėjo 
man pasakyti. Pažvelk atidžiau į tai, ką turi. Buvau taip 
susitelkusi į tai, ką išmesti, į kovą prieš mane supan- 
čius nepageidaujamus daiktus, kad visiškai pamiršau 
vertinti mėgstamus daiktus, kuriuos norėjau turėti. 
Ši patirtis pastūmėjo prieiti prie išvados, kad geriausias 
būdas atsirinkti, ką pasilaikyti ir ką išmesti - tai paimti 
kiekvieną daiktą į rankas ir savęs paklausti: „Ar jis man 
teikia džiaugsmą?“ Jei taip, pasilikti jį. Jei ne, išmesti. 
Tai ne tik pats paprasčiausias, bet ir tiksliausias atran- 
kos kriterijus. 

Galite suabejoti tokio neaiškaus kriterijaus veiks- 
mingumu, bet svarbiausia pačiupinėti kiekvieną daik- 
tą. Nepakanka vos atvėrus spintos duris ir permetus 
drabužius žvilgsniu nutarti, kad viskas joje jums kelia 
džiaugsmą. Kiekvieną drabužį paimkite į rankas. Jūsų 
kūnas reaguoja į liečiamą audinį. Ir į kiekvieną reaguoja 
skirtingai. Pasitikėkite manimi ir išbandykite. 

Neatsitiktinai pasirinkau tokį metodą. Pagaliau ko- 
kia tvarkymosi prasmė? Jei susitvarkius aplinka ir su- 
pantys daiktai neteiks mums džiugesio, nematau jokios 


prasmės. Taigi geriausias atrankos kriterijus, spren- 


džiant, ką pasilaikyti, o ko atsisakyti, yra paklausti, ar 
tai, ką pasiliksite, leis jums pasijausti laimingesniam, ar 
tai teiks jums džiaugsmo. 

Ar jaučiatės laimingi dėvėdami drabužius, kurie ne- 
teikia jums malonumo? 

Ar džiaugiatės, kai jus supa krūvos neperskaitytų 
knygų, kurios nė kiek nejaudina jūsų širdies? 

Ar manote, kad turėjimas daiktų, kurių žinote, kad 
niekada nepanaudosite, gali atnešti jums laimę? 

Atsakymai į visus šiuos klausimus yra neigiami. 


Dabar pamėginkite įsivaizduoti save gyvenant ap- 


suptą tik džiaugsmą keliančių daiktų. Ar tai nėra jūsų 


svajonių gyvenimas? 

Pasilikite tik širdžiai mielus daiktus. Tada pakelki- 
te inkarą ir atsisveikinkite su visu likusiu. Tai padarę, 
įkvėpsite naujos gyvybės savo gyvenimui ir pradėsite 


gyventi naujai. 


Atrinkite daiktus pagal rūšį 


Apsisprendimas, ką pasilikti, įvertinant daikto keliamą 
džiaugsmą, yra svarbiausias tvarkymosi žingsnis. Ko- 
kie dar žingsniai laukia norint veiksmingai atsikratyti 
daiktų pertekliaus? 

Jei leisite, pradėsiu nuo to, ko nedaryti. Atranką ren- 
kite ne pagal daiktų buvimo vietą. Negalvokite, kad pir- 
miausia sutvarkysite miegamąjį ar kad stalčius sutvar- 


kysite paeiliui po vieną. Toks tvarkymosi būdas veda į 

prapultį. Kodėl? Nes, kaip jau esame aptarę, dauguma 
žmonių nelinkę tos pačios rūšies daiktus laikyti tik vie- 
noje vietoje. 

Dažniausiai tos pačios rūšies daiktai namuose lai- 
komi dviejose ar daugiau vietų. Tarkime, pradėjote nuo 
miegamojo spintos. Tik išrūšiavę ir iškuopę viską, ką 
joje radote, netrukus aptiksite kitoje spintoje sukabin- 
tų drabužių arba ant krėslo svetainėje užmestą paltą. 
Tuomet vėl teks pradėti viską nuo pradžių, be reikalo 
švaistant laiką ir jėgas. Taip dirbant sunku tiksliai įver- 
tinti, ką norite pasilikti, o ką išmesti. Du kartus iš eilės 
atliekant tą pačią veiksmų seką ir tuščiai eikvojant jėgas 
gali išblėsti jūsų užsidegimas, taigi reikia dėti visas pa- 
stangas, kad to išvengtumėte. 

Būtent dėl to siūlau visada pasirinkti daiktų rūšį, 
kurią vertinsite, o ne namų erdvę. Prieš svarstydami, 
ką pasilikti, surinkite visus tos rūšies daiktus. Visus 
iki vieno ištraukite ir išdėliokite vienoje vietoje. Kad 
pamatytume, kokių veiksmų turite imtis, grįžkime prie 
ankstesniojo drabužių pavyzdžio. Iš pradžių surūšiuoki- 
te ir atrinkite išmestinus drabužius. Kitas žingsnis - ge- 
rai apieškokite visus kambarius. Surinkite visus rastus 
drabužius į vieną vietą ir paskleiskite ant grindų. Tada 
kiekvieną drabužį paimkite į rankas ir nuspręskite, ar 
jis teikia jums džiaugsmą. Tik tokius drabužius turite 
pasilikti. Atlikite šią veiksmų seką su visais drabužiais. 
Jeigu turite per daug apdarų, galite suskirstyti juos į po- 
rūšius: palaidinės, sijonai ir kelnės, kojinės ir t. t. Įver- 


tinkite kiekvieną drabužių porūšį atskirai. 


Surinkti visus daiktus į vieną vietą yra būtina, nes 
tai leidžia jums susidaryti tikslų vaizdą, kiek ko turite. 
Dauguma žmonių nustėrsta išvydę turimą kiekį, daž- 
nai du kartus pralenkiantį įsivaizduotąjį. Į vieną vietą 
sunešę daiktus galime palyginti turimus panašaus di- 
zaino daiktus ir taip lengviau nuspręsti, ar norime juos 
pasilikti. 

Žinau dar vieną gerą priežastį, kodėl reikia visus 
tos pačios rūšies daiktus ištraukti iš stalčių, spintų bei 
indaujų ir paskleisti ant grindų. Toli nuo akių paslėpti 
daiktai tarsi neegzistuoja. Todėl sunku nutarti, ar jie 


jums kelia džiaugsmą, ar ne. Ištraukę juos į dienos švie- 


są ir, galima sakyti, pažadinę jų gyvastį, būsite nuste- 


binti, kaip lengva nuspręsti, ar jie mieli jūsų širdžiai. 
Vienu metu vertinant tik vienos rūšies daiktus pa- 

spartėja tvarkymasis. Taigi visuomet įsitikinkite, ar su- 

rinkote visus turimus vienos pasirinktos rūšies daiktus. 


Neleiskite nė vienam praslysti nepastebėtam. 


Gera pradžia 


Pradedate dieną užsidegę tvarkytis, bet nejučiomis už- 


klumpa saulėlydis, o tarp daiktų nematyti nė properšos. 


Suvokus, kiek laiko prabėgo, apims nepasitenkinimas 
ir neviltis. O ką laikote savo rankose? Tikėtina, kad tai 
viena jūsų mėgstamiausių komiksų knygelių, nuotraukų 
albumas arba kitas malonius prisiminimus žadinantis 
daiktas. | 

Mano patarimas pradėti tvarkyti ne kambarį po 
kambario, bet pagal daiktų rūšis, surenkant panašius 
daiktus į vieną vietą, nereiškia, kad turėtumėte pradė- 
ti nuo mėgstamiausių daiktų. Atrankos, ką pasilaikyti, 
o ką išmesti, sudėtingumas priklauso nuo daiktų rūšies. 
Paprastai žmonės pusiaukelėje įstringa todėl, kad prade- 
da nuo daiktų, dėl kurių sunkiausia nuspręsti. Daiktai, 
kurie pažadina prisiminimus, tokie kaip nuotraukos, 
nėra tinkama pradžia neįgudusiems. Tokių daiktų ne tik 
kur kas didesnė apimtis nei visų kitų, bet ir sunkiau pri- 
imti sprendimą, ar verta išsaugoti, ar išmesti. 

Daiktų vertė priklauso ne tik nuo medžiagų, iš kurių 
jie pagaminti, bet ir dar nuo trijų veiksnių: atliekamos 
funkcijos, turimos informacijos ir emocinio prisiriši- 
mo. Jei dar pridėsime daikto išskirtinumą, apsispręsti, 
ką išmesti, tampa dar keliskart sudėtingiau. Žmonėms 
nelengva išmesti tuos daiktus, kuriuos jie dar galėtų 
naudoti (atliekamos funkcijos vertė), kuriuose saugoma 
vertinga informacija (informacinė vertė) ir su kuriais 
juos sieja jausmai (emocinė vertė). Jei daiktą sunku įsi- 
gyti arba pakeisti kitu (išskirtinumas), atsisveikinti su 
juo gali būti dar sunkiau. 

Atranka, ką pasilikti ir ką išmesti, vyks kur kas 
sklandžiau, jei pradėsite nuo daiktų, dėl kurių lengviau 
priimti sprendimus. Imdamiesi vis sudėtingesnių daik- 
tų, ugdysite sprendimo priėmimo įgūdžius. Tvarkyti 
drabužius lengviausia, nes jie retai būna nepakeičiami. 
Bet štai nuotraukos ir laiškai ne tik pasižymi emocine 


verte, bet ir yra vienetiniai. Taigi juos vertėtų pasilikti 


pabaigai. Nuotraukų galima aptikti pačiose netikėčiau- 
siose vietose, tvarkant kitus daiktus, pavyzdžiui, tarp 
knygų ar popierių. Geriausia laikytis tokio eiliškumo: 
pirmiausia drabužiai, paskui knygos, popieriai, įvairios 
smulkmenos (komono) ir galiausiai jausmus keliantys 
ir prisiminimus žadinantys daiktai. Tokia eilės tvarka 
vėliau pasiteisina ir planuojant, ką kur išdėlioti. Laiky- 
damiesi šios tvarkos pamažu pažadinsite nuojautą, kas 
jums kelia vidinį džiaugsmą. Jei pakeisdami išmetamų 
daiktų tvarką galite smarkiai paspartinti sprendimo 


priėmimo procesą, juk verta pamėginti, ar ne? 


Saugokitės namiškių 


Tvarkymosi maratonas neatsiejamas nuo kalnų šiukšlių. 
Šiame etape viena atsikratymo daiktais ekspertė, kitaip 
dar kartais vadinama „mama, gali sugriauti daugiau nei 
praūžęs žemės drebėjimas. 

Viena mano klienčių, vadinsiu ją M., gyveno kartu su 
savo tėvais ir broliu. Į tą namą jie įsikėlė prieš penkiolika 
metų, kai M. dar mokėsi pradinėje mokykloje. Ji ne tik 


mėgo pirkti naujus drabužius, bet ir saugojo visus, kurie 


jai kėlė brangius prisiminimus, pavyzdžiui, mokyklos - 


uniformas ir ypatinga proga pagamintus marškinėlius. 
Visa taiji laikė dėžėse, kurias krovė viena šalia kitos ant 
grindų, kol galiausiai nebesimatė nė vienos grindlentės. 
Prireikė penkių valandų viskam surūšiuoti ir iškuop- 


ti. Baigiantis dienai ji buvo prikrovusi 15 maišų, iš jų 

8 maišus drabužių, be to, atsikratė 200 knygų, pliušinių 
žaislų ir mokykloje padirbintų rankdarbių. Išrikiavome 
maišus palei duris ant pagaliau matomų grindų ir nuta- 
riau jai paaiškinti vieną itin svarbų dalyką. 

„Turi perprasti vieną šių daiktų išmetimo paslap- 
tį, - pradėjau aš. Bet staiga atsidarė durys ir įžengė 
jos mama, nešina padėklu su šaltos arbatos puodeliais. 
„O, dangau“, - pagalvojau. 

Jos mama padėjo padėklą ant stalo. „Ačiū, kad taip 
padedate mano dukteriai“, - pasakė ji ir apsisuko išeiti. 
Tą akimirką jos žvilgsnis sustojo ties maišų krūva prie 
durų. „Ak, ketinate visa tai išmesti?“ - paklausė pirštu 
dūrusi į rožinį jogos kilimėlį pačiame krūvos viršuje. 

„Jau dvejus metus jo nenaudoju.“ 

„Tikrai? Na, gal tuomet man jo prireiks.“ Ji pradėjo 
knaisiotis po maišus. „O, šito galbūt irgi.“ Išeidama ji iš- 
sinešė ne tik jogos kilimėlį, bet ir tris sijonus, dvi palai- 
dines, du švarkelius ir šūsnį raštinės reikmenų. 

Kai kambary vėl įsivyravo tyla, siurbtelėjau arbatos 
ir paklausiau M.: „Ar dažnai tavo mama užsiima joga?" 

„Neteko matyti.“ 

Tai, ką buvau pradedanti sakyti beįžengiant jos ma- 
mai, buvo štai kas: „Neleiskite namiškiams pamatyti, 
ką turite. Jei įmanoma, patys išneškite šiukšlių maišus. 
Nėra reikalo jūsų šeimos nariams išsamiai žinoti, ką iš- 
metate.“ 

Ypač savo klientams patariu nerodyti savo tėvams ir 
kitiems šeimos nariams. Ne dėl to, kad būtų ko gėdy- 


tis. Tvarkytis nėra nieko blogo. Vis dėlto tėvams labai 


skausminga matyti, ką jų vaikas išmeta. Bendra išme- 
tamų daiktų apimtis gali priversti juos būgštauti, ar jų 
vaikas sugebės išgyventi su tuo, kas liko. Be to, net ir ži- 
nodami, kad turi džiaugtis savo vaiko savarankiškumu 
ir branda, tėvai gali jaustis įskaudinti matydami, kad 
drabužiai, žaislai ir mieli praeitį menantys mažmožiai 
atsidūrė šiukšlių krūvoje, ypač jei šiuos daiktus jie patys 
dovanojo savo vaikui. Pasilaikydami šiukšles toliau nuo 
namiškių akių, gerbiate jų jausmus. Be to, tai apsaugo 
jūsų šeimos narius nuo naujų nereikalingų ir džiaugsmo 
neteikiančių daiktų. Iki šios akimirkos namiškiai buvo 


visiškai patenkinti tuo, ką turi. Pamatę, ką nutarėte iš- 


mesti, jie gali pasijausti kalti dėl to, kokia gausybė daik- | 


tų išmetama. Bet daiktais, ištrauktais iš jūsų krūvos, jie 
tik be reikalo apkraus namus. Ir mums derėtų turėti gė- 
dos versti juos užsikrauti šią naštą. 

Beveik visada būtent mama bando išsaugoti keletą 
savo dukters daiktų, bet vėliau retai kada teapsivelka 
išgelbėtus drabužius. Į šeštąją ar septintąją dešimtį įko- 
pusios mano klientės galiausiai visos išmeta iš dukterų 
pasiimtus apdarus beveik niekad jų nedėvėjusios. Ma- 
nau, kad derėtų išvengti situacijų, kai kliūtimi tampa 
mamos meilė dukteriai. Žinoma, nieko blogo, jei na- 
miškiai naudos jums nereikalingus daiktus. Jei gyve- 
nate su šeima, galite prieš tvarkydamiesi jų paklausti: 
„Ar jums ko nors reikėtų, ką esate suplanavę įsigyti?“ 
Ir tuomet, jei aptiksite kaip tik tai, ko jiems reikia, įtei- 


kite kaip dovaną. 

Jei pykstate ant savo šeimos, 
jūsų kambarys gali būti to priežastis 


„Net jei susitvarkau, kiti šeimos nariai vėl viską sujau- 
kia.“ 

„Mano vyras viską kaupia. Kaip man jį priversti ką 
nors išmesti?“ 

Galite jaustis labai nemaloniai, jei namiškiai neprisi- 
deda prie jūsų pastangų sukurti „idealius“ namus. Man 
tai puikiai pažįstama patirtis. Kartą buvau taip įnikusi 
į tvarkymąsi, kad nebeužteko laiko išsivalyti savo kam- 
bario. 

Jaučiau būtinybę imtis savo brolio, sesers ir visų kitų 
kambarių namuose. Nuolat jaučiausi apvilta netvarkin- 
gų namiškių. Labiausiai į neviltį varė bendrai naudoja- 
ma indauja - didžiulė japoniška, dažnai sieninė, spinta - 
vidury namo. Mano įsitikinimu, daugiau nei pusė jos 
buvo prikimšta nenaudojamo ir nereikalingo šlamšto. 
Drabužių kabyklos buvo nukabinėtos apdarų, kurių nie- 
kada nemačiau savo mamos apsivelkant, ir akis badan- 
čių senamadiškų tėvo kostiumų. Indaujos dugne dūlėjo 
dėžės, pilnos brolio komiksų knygelių. 

Sulaukusi progos paklausdavau tų daiktų savininko: 
„Juk šito tau nebereikia, ar ne?“ Bet paprastai sulaukda- 
vau atsakymo „Reikia, reikia“ arba „Pati vėliau išmesiu“, 
kas niekad neišsipildydavo. Kaskart kyštelėjusi galvą į 
indaują atsidusdavau ir sudejuodavau: „Kodėl visi kau- 
pia tuos daiktus? Ar jie nemato, kaip aš stengiuosi dėl 


tvarkos namuose?“ 


Puikiai suvokdama, kad buvau tvarkymosi anoma- 
lija, nenorėjau jiems pasiduoti. Pasiekusi patį nevilties 
dugną, nutariau veikti vogčiomis. Įsidėmėdavau, kokie 
daiktai daug metų nebenaudojami, įvertindavau jų iš- 
vaizdą, susikaupusį dulkių sluoksnį ir skleidžiamą kva- 
pą. Nugrūsdavau tuos daiktus į pačią spintos gilumą ir 
stebėdavau, kas bus. Jei niekas neatkreipdavo dėmesio, 
kad jie dingo, išmesdavau juos, po vieną, tarsi ravėčiau 
daržą. Per tris aktyvios veiklos mėnesius man pavyko 
atsikratyti 10 maišų šiukšlių. Dažniausiai niekas nieko 
nepastebėdavo ir gyvenimas tekėjo įprasta vaga. Bet au- 
gant mano veiklos apimčiai, namiškiai ėmė pasigesti šio 
ar ano. Kai jų akys nukrypdavo į mane, begėdiškai išsi- 
gindavau. Buvau nutarusi vaizduoti, kad nieko nežinau. 

„Ei, gal žinai, kur prapuolė mano švarkas?“ 

„Ne.“ 

Jei imdavo mane kamantinėti, neigdavau. 

„Mari, tikrai jo neišmetei?“ 

„Taip, žinoma. 

„Aišku. Tuomet įdomu, kur jis gali būti.“ 

Jei tą akimirką jie nuleisdavo rankas, padarydavau 
išvadą, kad nebuvo verta šio daikto išsaugoti, nesvarbu, 
kas tai buvo. Bet jei jie nesileisdavo apgaunami, aš ir to- 
liau neišsiduodavau. 

„Mari, esu tikra, kad jis buvo čia. Dar prieš du mėne- 
sius mačiau jį savo akimis.“ 

Užuot atsiprašiusi, kad be sutikimo išmečiau jų daik- 
tus, tik išpyškindavau: „Išmečiau jį už tave, nes tu nie- 


kaip negalėjai pati to padaryti.“ 


SILSVZaI ud OL ILAE MVD SAUVaNVIA ASNC 'SONIAS OAVS LNV ALVLSMAd Iaf 


59 


PIRMAUSIAI IŠMESKITE 


60 


Žvelgdama atgal pripažįstu, kad buvau gan pasipū- 
tusi. Kai viskas išlindo į dienos šviesą, mane užliejo 
kaltinimų ir pasipiktinimo lavina. Galiausiai, man buvo 
uždrausta tvarkyti už savo kambario ribų. Jei galėčiau, 
sugrįžčiau į praeitį ir pavaišinčiau save smarkiu antau- 
siu bei prigrasyčiau, kad niekad nekiltų nė mintis im- 
tis tokios paikystės. Be leidimo išmesdami kitų žmonių 
daiktus, tik parodote, kad jums stinga nuovokos. Net jei 
vogčiomis išmestų daiktų niekas nepasigenda, pavojus 
išaiškėjus klastai netekti šeimos pasitikėjimo yra per- 
nelyg didelis. Be to, tai tiesiog nesąžininga. Jei norite, 
kad namiškiai susitvarkytų, tą galima pasiekti kur kas 
lengvesniu būdu. 

Kai man uždraudė tvarkyti kitų žmonių kambarius 
ir neturėjau daugiau kur pasidėti, kaip tik grįžti prie 
savo kambario, gerai apsižvalgiau ir mane pribloškė ne- 
tikėtas atradimas. Turėjau gerokai daugiau išmestinų 
daiktų, nei tariausi: spintoje kabojo nedėvėti marškiniai 
drauge su senamadišku sijonu, kurio nebeapsivilksiu, 
lentynose buvo surikiuotos knygos, kurių, buvau tikra, 
man nereikia. Sukrėsta suvokiau, kad pati esu įklimpusi 
į tai, kuo kaltinau savo šeimą. Nebegalėdama kritikuo- 
ti kitų, prisėdau su savo šiukšlių maišais ir susitelkiau į 
savo pačios kampo kuopimą. 

Maždaug po dviejų savaičių mano šeima ūmai ėmė 
keistis. Anksčiau nieku gyvu, kad ir kaip reikalaučiau, 
nieko neišmesdavęs brolis pradėjo kruopščiai rūšiuoti 
savo daiktus. Per vieną dieną jis atidėjo du šimtus kny- 


gų. Neilgai trukus mano tėvai ir sesuo pamažu ėmė rū- 


šiuoti ir mesti lauk drabužius ir aksesuarus. Galiausiai 
visa šeima ėmė labiau rūpintis tvarka namuose. 

Jei jūsų šeima nemėgsta tvarkytis, pats geriausias 
sprendimas yra tyliai pačiam darbuotis ir atsikratyti to, 
ko nereikia. Tarsi patraukti jūsų įkvėpimo, jie ir patys 
panorės atsisveikinti su nereikalingais daiktais ir ap- 
sitvarkyti, jums dėl to neišsakius nė vienos pastabos. 
Skamba neįtikimai, bet vienam žmogui pradėjus tvar- 
kytis prasideda grandininė reakcija. 

Ramus tvarkymasis vienumoje veda į dar vieną įdo- 
mų pokytį - išaugusį pakantumą šiokiai tokiai jūsų na- 
miškių netvarkai. Kai mano kambarys pagaliau atitiko 
mano lūkesčius, nustojau jausti nenumaldomą norą at- 
sikratyti savo brolio, sesers ar tėvų daiktų. Pamačiusi 
sujauktas bendras namų erdves, tarkime, svetainę ar vo- 
nią, ilgai nedvejodama jas sutvarkydavau ir niekam dėl 
to nebekvaršindavau galvos. Pastebėjau, kad daugeliui 
mano klientų įvyksta toks pat lūžis. 

Jeigu jus erzina jūsų namiškių netvarka, primygti- 
nai siūlau atidžiau pažvelgti į savo kambarį, ypač dirs- 
telėti į spintą. Neabejotinai aptiksite išmestinų daiktų. 
Noras pirštu besti į kito netvarką dažnai slepia nenorą 


pasirūpinti savo erdve. Štai kodėl turėtumėte pradėti 


nuo savęs - atsikratykite savo daiktų. Bendras erdves . 


tvarkykite paskutines. Pirmiausia stokite akistaton su 


savo sukauptu turtu. 

Ko nereikia jums, nereikia 
ir jūsų artimiesiems 


Mano sesuo trejais metais jaunesnė už mane. Ji rami 
ir kiek drovi, taigi labiau mėgsta leisti laiką namuose 
ramiai piešdama ar skaitydama, nei eiti į vakarėlius ir 
bendrauti su žmonėmis. Be jokios abejonės, ji nuo manęs 
nukentėjo labiausiai, tapusi nieko neįtariančia mano 
tvarkymosi eksperimentų auka. Studijuodama universi- 
tete buvau susitelkusi į tai, kaip atsikratyti daiktų, bet 
visad atsirasdavo tokių, kuriuos būdavo sunku išmesti, 
pavyzdžiui, man labai patikę, bet ne itin man tikę marš- 
kinėliai. Negalėdama prisiversti jų atsikratyti, nuolat 
juos matuodavausi prieš veidrodį ir kaskart tekdavo pri- 
pažinti, kad jie man netinka. Jei drabužis būdavo nau- 
jas arba padovanotas tėvų, pasijausdavau kalta vien nuo 
minties, kad galėčiau jį išmesti. 

Tokiais atvejais pasinaudodavau savo seserimi. „Do- 
vanos sesei" metodas atrodė nepriekaištingas būdas 
atsikratyti tokių daiktų. Kai sakau „dovana, neturiu 
galvoje, kad įvyniodavau juos kaip dovaną. Anaiptol. 
Rankoje nešina nebereikalingu drabužiu įsiverždavau 
į savo sesers kambarį, kur ji ramiai sau skaitydavo. Iš- 
traukus knygą iš jos rankų, sakydavau: „Nori šitų marš- 
kinėlių? Jeigu nori, galiu atiduoti.“ Išvydusi sutrikimą 
jos veide, pribaigdavau šiais žodžiais: „Jie visiškai nau- 
jutėliai ir labai gražūs. Ar tau tiks?“ 

Vargšė mano švelnaus būdo sesuo neturėdavo kito 


pasirinkimo kaip tik tarti: „Gerai, paimsiu.“ 


Tai kartojosi taip dažnai, kad nors sesė retai ką jau 
ir pirkdavo, jos spinta buvo kimšte prikimšta drabužių. 
Net jei kai kuriuos ji dėvėdavo, kur kas didesnę spintos 
dalį užėmė vos kartą ar net nė karto neapsivilkti dra- 
bužiai. Tačiau aš ir toliau tempiau jai „dovanas“. Juk tai 
kokybiški drabužiai ir aš buvau įsitikinusi, kad ji mielai 
priglaustų dar keletą. Kad elgiausi neteisingai, supratau 
tik pradėjusi savo konsultacijų verslą ir sutikusi klientę, 
kurią čia vadinsiu K. 

K. buvo dvidešimt kelerių, dirbo kosmetikos įmonė- 
je ir turėjo nuosavus namus. Berūšiuodama jos drabu- 
žius, pastebėjau, kad tai, kaip ji atsirinkdavo, buvo kiek 
neįprasta. Nors turėjo tiek drabužių, kad jie būtų tilpę 
vidutinio dydžio spintoje, ji nutarė pasilikti neįprastai 
mažai drabužių. Į klausimą „Ar šis drabužis tau kelia 
džiaugsmą?“ ji beveik visada atsakydavo „Ne“. Kiekvie- 
nam drabužiui padėkojusi už jo tarnystę, perduodavau 
jai išmesti. Buvo neįmanoma nepastebėti jos veide at- 
sispindinčio palengvėjimo kaskart, kai dar vienas dra- 
bužis nukeliaudavo į šiukšlių maišą. Atidžiau įsižiūrė- 
jusi į jos turimus drabužius, pastebėjau, kad ji pasiliko 
kasdienius apdarus, tokius kaip paprasti medvilniniai 


marškinėliai, o tie, kurių ji atsikratė, buvo visiškai ki- 


tokio stiliaus - siauri sijonėliai ir marškinėliai giliomis . 


iškirptėmis. Pasiteiravus, ji man taip paaiškino: „Juos 
man atidavė mano vyresnioji sesė.“ Išrūšiavusi visus 
daiktus ir priėmusi galutinius sprendimus, ji sumur- 
mėjo: „Tik pažiūrėk. Visą laiką buvau apsikrovusi dra- 


bužiais, kurie man net nepatiko“ Jos sesers perleisti 

drabužiai užėmė daugiau nei trečdalį spintos, bet beveik 
nė vienas jų nekėlė taip svarbaus džiaugsmo. Ji vilkėjo 
juos, nes buvo atiduoti sesers, bet iš tiesų jie niekad jai 
nepatiko. 

Mano nuomone, tai siaubinga. Ir tai ne vienintelis 
toks atvejis. Dirbdama pastebėjau, kad jaunesniųjų se- 
serų išmetamas drabužių kiekis yra visada didesnis nei 
tas, kurį išmeta vyresnėlės. Tai, be abejonės, susiję su 
tuo, kad jaunesnieji vaikai yra įpratę dėvėti jiems vy- 
resniųjų perleistus drabužius. Yra dvi priežastys, kodėl 
jaunėlės seserys yra linkusios kaupti daiktus, kurie joms 
nepatinka. Pirma, sunku išmesti tai, ką tau padovanojo 
šeimos nariai. Antra, jos menkiau suvokia, kas joms iš 
tiesų patinka, todėl sunku nuspręsti, ar verta išmesti. 
Gaunant tiek daug drabužių iš kitų, netenka pačiam eiti 
pirkti naujų, o taip sunkiau išlavinti nuovoką, kas jums 
kelia džiaugsmą. 

Nesupraskite manęs klaidingai. Savo nenaudojamus 
daiktus perleisti kitiems, kurie jais naudosis, yra puiki 
mintis. Tai ne tik ekonomiškas sprendimas, bet ir didelė 
laimė - matyti, kaip tavo daiktais džiaugiasi ir kaip juos 
tausoja jūsų artimieji. Bet tai ne tas pats, kas primesti 
savo daiktus namiškiams tik dėl to, kad negalite prisi- 
versti jų išmesti. Ar jūsų auka būtų sesuo, brolis, vienas 
iš tėvų ar jūsų vaikas, šio įpročio reikia atsisakyti. Nors 
mano sesuo niekada nesiskundė, esu tikra, kad jautėsi 
nejaukiai priimdama mano jai perleistus daiktus. Iš tiesų 
taip aš tiesiog perkeldavau jai savo kaltės naštą dėl to, kad 


nesugebu išmesti. Žvelgiant į praeitį tai atrodo gėdinga. 


Jei norite ką nors perleisti kitiems, nepirškite to 
žmonėms primygtinai ir nedarykite jiems spaudimo, 
versdami pasijausti kaltus. Iš anksto išsiaiškinkite, kas 
jiems patinka, ir jei randate ką nors tinkamo, tik tada 
parodykite. Taip pat galite jiems pasiūlyti ką nors pado- 
vanoti su sąlyga, jei tai daiktas, už kurį jie sutiktų mo- 
kėti pinigus. Turime gerbti kitus, padėdami jiems neap- 
sikrauti nereikalingais ir jokio džiaugsmo neteikiančiais 
daiktais. 


Tvarkymasis yra pokalbis su savimi 


„KonMari, ar norėtum su manim nukeliauti pastovėti 
po kriokliu?“ 

Tokį kvietimą gavau iš vienos savo klientės, žavingos 
moters, kuri būdama septyniasdešimt ketverių tebedir- 
bo aktyvų vadybinį darbą, mėgavosi savo aistra slidinėti 
ir kopinėti po kalnus. Daugiau nei dešimtmetį ji užsi- 
ėmė meditacija po tekančiu vandeniu ir, panašu, kad tuo 
nepaprastai mėgavosi. Lyg niekur nieko mesteldavo „Iš- 
vykstu prie krioklio“, tarsi ruoštųsi eiti į paprasčiausią 
spa. Vieta, į kurią ji mane pasikvietė, nebuvo skirta pra- 
dedantiesiems. Šeštą ryto išsiruošę iš namų leidomės 
kalnų takeliu, turėjome kabarotis per tvoras ir perbristi 
upę, kurios sraunus vanduo siekė kelius, kol galiausiai 
pasiekėme atokų krioklį. 

Bet apie tai užsiminiau ne dėl to, kad norėčiau su- 


pažindinti su šiuo neįprastu laisvalaikio užsiėmimu. 

Veikiau dėl to, kad ši patirtis leido man suvokti, jog me- 
ditacija po kriokliu ir tvarkymasis turi nemažai bendro. 
Stovint po kriokliu vienintelis girdimas garsas yra van- 
dens šniokštimas. Vandeniui plakant kūną, skausmo 
pojūtis greit išnyksta ir kūnas aptirpsta. Tada iš vidaus 
plūsteli šiluma ir panyri į meditacinį transą. Nors nie- 
kad nebuvau bandžiusi tokios meditacijos, patirti pojū- 
čiai pasirodė gerai pažįstami. Labai priminė tai, ką pa- 
tiriu tvarkydamasi. Darbuotis nuodugniai apsvarstant 
kiekvieną turimą daiktą ir bandant įžvelgti, ar jis gali 
manyje pažadinti džiaugsmą, yra tolygu pokalbiui su 
pačia savimi tarpininkaujant daiktams. 

Todėl jūsų gyvenimą supančius daiktus būtina ver- 
tinti ramumoje. Geriausia tuo metu net muzikos ne- 
klausyti. Kartais tenka išgirsti patarimų tvarkytis pa- 
leidus smagią dainą, bet aš asmeniškai to nepatariu. 
Mano įsitikinimu, išoriniai garsai trukdo įsiklausyti į 
vidinį pokalbį tarp daiktų ir jų savininko. Tvarkantis 
klausytis televizijos, be abejo, apskritai nesvarstyti- 
nas sprendimas. Jei tam, kad atsipalaiduotumėte, jums 
reikia foninio triukšmo, pasirinkite ramią muziką be 
žodžių ir be išraiškingos melodijos. Bet palankiausią 
aplinką tvarkytis sukursite, jei tiesiog pasikliausite jūsų 
kambaryje tvyrančia nuotaika, netrikdydami jos jokia 
muzika. 

Geriausias laikas pradėti - ankstyvas rytas. Gaivus 
ryto oras leidžia išlaikyti blaivų protą ir aštrų mąsty- 
mą sprendimams priimti. Todėl dauguma mano pa- 


mokų vyksta ryte. Anksčiausiai pamoką esu pradėjusi 


pusę septynių ryto ir tai mums leido tvarkytis dukart 
sparčiau nei įprastai. Gaivus aiškumo jausmas, kuris už- 
plūsta pastovėjus po kriokliu, kelia norą patirti tai dar 
kartą. Taip pat ir susitvarkę namus, jūs norėsite ir vėl 
to imtis. Bet jums nebūtina įveikti ilgo kelio, kurį tektų 
nukeliauti norint pamedituoti po kriokliu. Juk tą patį 
galite patirti savo namuose. O tai juk vertas dėmesio po- 


tyris, ar ne? 


Ką daryti, jei ko nors negalite išmesti 


Aš siūlau atrinkti daiktus įvertinant, ar jie, kai juos lie- 
čiate, kelia jums džiaugsmą. Bet žmogaus prigimtis kar- 
tais neleidžia išmesti to, ką, žinome, reikėtų. Daiktai, 
kurių negalime prisiversti išmesti, net jei jie jums neke- 
lia džiaugsmo, yra rimta bėda. 

Žmogaus daromi pasirinkimai gali būti intuityvūs 
arba racionalūs. Kai sprendžiame, ką išmesti, būtent ra- 
cionalusis pradas pridaro daugiausia bėdos. Nors intui- 
tyviai nutuokiame, kad daiktas mūsų netraukia, mūsų 
protas prikurpia įvairiausių priežasčių, kodėl nereikėtų 


to daikto išmesti, pavyzdžiui, „galbūt man jo prireiks 


vėliau“ arba „būtų lengvabūdiška jį išmesti. Tokių min-. 


čių spiečius nuolat sukasi galvoje ir tampa neįveikiama 
kliūtimi atsisveikinti su išmestinu daiktu. 

Nesakau, kad abejoti blogai. Nesugebėjimas nuspręs- 
ti rodo tam tikrą prieraišumą prie to daikto. Ir ne visi 


sprendimai gali būti priimami remiantis tik intuicija. 


ILSZNSI ALI TVDHN SUON OM Ia "LLAUVA vy 


PIRMAUSIAI IŠMESKITE 


Būtent dėl to kiekvieną daiktą reikia nuodugniai ap- 
svarstyti ir nesileisti, kad mus išblaškytų mintys apie 
tai, jog netausojame to, ką turime. 

Kai jaučiate, kad išmesti sunku, pirmiausia apsvars- 
tykite, kodėl šį daiktą jūs turite. Kada jį gavote ir ko- 
kią tada reikšmę jis jums turėjo. Iš naujo įvertinkite jo 
vaidmenį jūsų gyvenime. Pavyzdžiui, jei turite keletą 
drabužių, kuriuos įsigiję niekada nenešiojote, įvertin- 
kite kiekvieną jų atskirai. Kur tą drabužį pirkote ir ko- 
dėl? Jei nusipirkote, nes manėte, kad jis šauniai atrodo 
parduotuvėje, tada jis savo vaidmenį jau atliko - su- 
kėlė jums džiaugsmo, kad jį įsigijote. Kodėl tuomet jo 
niekada neapsivilkote? Ar tik ne dėl to, kad pasimatavę 
namuose supratote, jog jis jums netinka? Jei taip ir jei 
daugiau nebeperkate tokio stiliaus ar spalvos apdarų, 
drabužis jau atliko ir kitą svarbų vaidmenį - išmokė jus, 
kas jums netinka. Taigi tas daiktas jūsų gyvenime jau 
panaudotas pagal paskirtį ir galite laisvai ištarti „ačiū, 
kad suteikei man džiaugsmo, kai tave nusipirkau“ arba 
„ačiū, kad išmokei mane, kas man netinka, taigi atsi- 
sveikinkite su juo. 

Kiekvienas daiktas atlieka savą vaidmenį. Ne visi 
drabužiai į jūsų gyvenimą atkeliavo tam, kad juos dėvė- 
tumėte, kol pradils. 

Tas pats pasakytina ir apie žmones. Ne kiekvienas 
gyvenime sutiktas žmogus taps jūsų artimu draugu ar 
mylimuoju. Bet šie žmonės taip pat padeda jums suvok- 
ti, kokie žmonės jums patinka, ir labiau vertinti jums 


brangius žmones. 


Jei daikto negalite išmesti, atidžiai pamąstykite, ko- 
kia jo tikroji paskirtis jūsų gyvenime. Nustebsite, kiek 
daug jūsų turimų daiktų jau atliko savo vaidmenį. Pri- 
pažindami jų indėlį į jūsų gyvenimą ir su dėkingumu 
atsisveikindami, pagaliau iš tiesų galėsite sutvarkyti 
daiktus ir savo gyvenimą. Galiausiai liks tik tie daiktai, 
kuriuos tikrai branginate. 

Kad galėtumėte rūpestingai prižiūrėti jums svarbius 
daiktus, pirmiausia turite atsikratyti tų, kurie jau atli- 
ko, kas jiems skirta. Išmesti tai, ko nebereikia, nėra nei 
švaistymas, nei jokia gėda. Ar galėtumėte nuoširdžiai 
pasakyti, kad rūpinatės tais daiktais, kurie tūno taip 
giliai nukišti spintoje arba stalčiuje, kad net pamiršote, 
jog jų esama? Jei daiktai turėtų jausmus, jie tikrai ne- 
sijaustų laimingi. Išlaisvinkite juos iš niūraus kalėjimo, 
į kurį juos nugrūdote. Padėkite jiems ištrūkti iš tos ne- 
gyvenamos salos, į kurią juos ištrėmėte. Leiskite jiems 
iškeliauti, palydėdami dėkingumu. Baigus tvarkytis taip 


ne tik jūs, bet ir jūsų daiktai pasijus lengvai ir skaidriai. 


A 


SAIJUAMXS SVIDAUL 


Kaip rūšiuoti daiktus 


Tvarkymosi tvarka 


Rūšiuodami laikykitės tinkamo eiliškumo. 

Spragteli atveriamos durys i į mane kiek nerimas- 
tingu žvilgsniu dirsteli moteris. „L...laba diena.“ Beveik 
visada mano klientai būna šiek tiek įsitempę, kai pirmą 
kartą apsilankau jų namuose. 

Jau matėmės kelis sykius, todėl ši įtampa kyla ne iš 
drovumo, bet dėl degančio noro stoti akistaton su di- 
džiuliu iššūkiu. 

„Tikrai manot, kad galima sutvarkyti mano namus? 
Čia net kojos nėra kur pastatyti.“ 

„Neįsivaizduoju, kaip įmanoma susitvarkyti per tokį 
trumpą laiką.“ 

„Sakėt, kad nė vienas klientas nebegrįžo prie netvar- 


kos. Ar tik aš nebūsiu pirma, kuriai nepavyks?“ 


Jų nervingas jaudulys tvyro ore, bet aš esu įsitikinu- * 


si, kad visi jie įveiks užduotį. Net ir tingesni ar iš prigim- 
ties netvarkingi, tie, kurių šeimoje apsileidimas būdavo 
perduodamas iš kartos į kartą, ir nepaprastai užsiėmę - 
visi nutarę naudoti KonMari metodą gali išmokti tinka- 


mai susitvarkyti. 

Leiskite atskleisti paslaptį. Tvarkytis namus yra 
smagu! Svarstydami, ką jaučiate turimiems daiktams, 
aptikdami tuos, kurie jau atliko savo vaidmenį, padėko- 
dami jiems ir išlydėdami iš savo namų iš tiesų žvalgotės 
po savo vidinį pasaulį ir atliekate įžengimo į naują gyve- 
nimą ritualą. 

Matas, pagal kurį sprendžiate apie turimus daiktus, 
yra jūsų intuityvi nuovoka, todėl nereikia jokių sudėtin- 
gų teorijų ar skaičiavimų. Tereikia laikytis tinkamo ei- 
liškumo. Taigi apsiginkluokite pluoštu šiukšlių maišų ir 
pasiruoškite linksmybėms. 

Pradėkite nuo drabužių, tada pereikite prie kny- 
gų, popierių, įvairių smulkmenų (komono) ir galiausiai 
imkitės jums brangių prisiminimus keliančių daiktų. 
Išmesdami daiktus šia tvarka, nustebsite, kaip lengvai 
judėsite į priekį. Iš pradžių ėmęsi paprastesnių daiktų 
pamažu lavinate sprendimo priėmimo įgūdžius, todėl ir 
pabaigoje viskas klostosi sklandžiai. 

Kad veiksmingai susitvarkytumėte, pirmąją daiktų 
rūšį - drabužius - patariu suskirstyti juos į šiuos po- 
rūšius: 

+ Marškinėliai, marškiniai, palaidinės ir t. t. 

+ Kelnės, sijonai ir t. t. 

+ Ant pakabų kabinami drabužiai (švarkai, paltai, 

kostiumai ir t. t.) 

+ Kojinės 

+ Apatiniai drabužiai 

+ Rankinės ir pan. 


+ Kiti aksesuarai (šalikai, diržai, skrybėlės ir t. t.) 


+ Tam tikromis progomis apsivelkami drabužiai 
(maudymosi kostiumėliai, uniformos ir t. t.) 


» Batai * 


Taip, prie drabužių priskiriu ir rankines bei batus. 

Kodėl šis eiliškumas yra geriausias? Tiesą sakant, net 
tiksliai nežinau kodėl, bet, remdamasi savo pusę gyveni- 
mo apimančia tvarkymosi patirtimi, galiu jus patikinti, 
kad toks eiliškumas pats veiksmingiausias! Patikėkite. Jei 
laikysitės šios eilės tvarkos, tvarkysitės sparčiai ir greitai 
išvysite akivaizdžius tvarkymosi xezultatus. Be to, pasili- 
kę tik mėgstamus daiktus, pajusite energijos ir džiaugsmo 
antplūdį. Galbūt fiziškai pavargsite, bet atsikratyti nerei- 
kalingų daiktų taip gera, kad bus sunku sustoti. 

Vis dėlto svarbiausia tinkamai atsirinkti, ką pasilikti. 
Kokie daiktai, pasilikus juos savo gyvenime, teiks jums 
džiaugsmą? Išsirinkite jums patinkančius daiktus tarsi 
stovėdami prie pamėgtos parduotuvės vitrinos. Susipa- 
žinę su tvarkymosi pagrindais, sukraukite visus drabu- 
žius į vieną krūvą, imkite po vieną ir laikydami rankose 
ramiai savęs paklauskite: „Ar jis kelia man džiaugsmą?" 


Skelbiame jūsų tvarkymosi šventės pradžią! 
Drabužiai 
Sukraukite ant grindų visus namuose turimus drabužius. 


Pirmiausia apieškokite visas spintas, indaujas bei 


stalčius ir surinkite drabužius į vieną krūvą. Nepalikite 

nė vienos spintos ar stalčiaus neatidaryto. Įsitikinkite, 
kad surinkote visus iki vieno drabužius. Kai mano kli- 
entai mano, kad jau viską surinko, visada jų paklausiu: 
„Esat tvirtai įsitikinę, kad visuose namuose neliko nė 
vieno drabužio?“ Tada priduriu: „Galite pamiršti visus 
drabužius, kuriuos aptiksite vėliau. Jie visi iš karto ke- 
liaus į šiukšlių krūvą.“ Leidžiu jiems suprasti, kad ne- 
juokauju. Neketinu leisti jiems pasilikti nieko, kad ir ką 
jie rastų baigę tvarkytis. Paprastai sulaukiu atsakymo: 
„Oi, palaukit. Galbūt kas nors dar užsiliko vyro spintoje“ 
arba „Oi! Juk galėjau ką nors palikti kaboti prieangyje“, 
taip pasakę jie paskutinį kartą apibėga namus ir į krūvą 
padeda dar kelis daiktus. 

Šis ultimatumas kiek panašus į automatinį pinigų 
nuskaitymą, kai mokame mokesčius banke, bet, žino- 
dami, kad yra griežtas laiko terminas, mano klientai 
ryžtasi dar kartą pasirausti savo atmintyje, nes neno- 
ri netekti drabužių jų neįvertinę. Nors retai tenka įgy- 
vendinti savo grasinimą, visgi jei kas nors tą akimirką 
neatsimena kokio nors drabužio, vadinasi, jis neteikia 
tam žmogui džiaugsmo ir galiu pasielgti griežtai. Vie- 
nintelė išimtis gali būti padaryta skalbti atidėtiems dra- 
bužiams. 

Visus drabužius surinkus į vieną vietą, vien palai- 
dinių ir marškinėlių krūva siekia ligi kelių. Į šią krūvą 
patenka įvairūs visų sezonų drabužiai: nuo paprastų 
marškinėlių iki megztinių. Šioje krūvoje vidutiniškai 
atsiduria apie 160 drabužių. Susidūrę su pirma tvarky- 


mosi kliūtimi, dauguma žmonių būna apstulbinti turi- 


mų drabužių kiekio. Tuomet paprastai patariu: „Pradė- 
kime nuo ne šio sezono drabužių.“ Yra rimta priežastis 
tvarkymosi šventę pradėti nuo drabužių, dėvimų kitais 
metų laikais. Šie drabužiai lengviausiai pažadina intui- 
ciją, pakuždančią, su kokia apranga jaučiatės geriausiai. 

Pradėję nuo šio sezono drabužių, klientai dažniau 
linkę svarstyti: „Jis nekelia džiaugsmo, bet juk dar va- 
kar buvau jį apsivilkusi“ arba „O kas, jei nebeturėsiu, ką 
apsirengti?“ Taip sunkiau priimti objektyvius sprendi- 
mus. Kadangi ne to sezono drabužių prireiks negreit, 
daug lengviau pritaikyti paprastą vertinimo kriteri- 
jų —- ar jie kelia jums džiaugsmą. Rūšiuojant ne sezono 
drabužius patariu savęs paklausti: „Ar noriu šį drabužį 
pamatyti vėl, kai ateis tinkamas metų laikas?“, kitais 
žodžiais tariant: „Ar norėsiu jį tučtuojau apsivilkti, kai 
tik lauke pasikeis temperatūra?“ 

„Ar noriu jį vėl pamatyti? Na, nebūtinai...“ Jeigu jau- 
čiatės būtent šitaip, svieskite šį drabužį šalin. Jei esate 
jį daug nešioję, neužmirškite išreikšti savo dėkingumo. 
Galbūt baiminatės, kad, naudodamiesi šiuo metodu, 
nebeturėsite drabužių? Nesijaudinkite. Gali pasirody- 
ti, kad išmetate siaubingai daug drabužių, bet pasilikę 
tuos, kurie teikia jums malonumą, turėsite tiek drabu- 
žių, kiek jums reikia. 

Išlavinę gebėjimą atsirinkti, ką mėgstate, galėsite 
imtis vertinti kiekvienos rūšies šio sezono drabužius. 
Svarbiausia neužmirškite įsitikinti, kad surinkote visus 
namuose esančius drabužius, ir atkreipkite dėmesį, ar 


kiekvieną daiktą įvertinote atskirai. 

Naminiai drabužiai 


Perkelti nenešiojamus drabužius į naminių drabužių lenty- 
ną - tebūnie tabu. 

Atrodo lengvabūdiška išmesti ką nors, kas dar gali 
būti naudojama, ypač jei pats nusipirkote. Tokiais atve- 
jais mano klientai dažnai manęs klausia, ar drabužius, 
kurių, yra tikri, niekad nevilkės gatvėje, gali pasilikti 
dėvėti namuose. Jei pasakyčiau „taip“, tiesiog išaugtų 
namuose dėvimų drabužių krūva, o bendra turimų dra- 
bužių apimtis nė kiek nesumažėtų. 

Tai pasakiusi, turiu pripažinti, kad ir aš anksčiau 
taip elgiausi su drabužiais, kurių nenorėjau dėvėti ga- 
tvėje. Susivėlę megztiniai, nebemadingos palaidinės, 
man netinkančios arba nebeapsivelkamos suknelės - 
greit išmokau, užuot jų atsikračiusi, pakeisti dėvėjimo 
paskirtį. Visgi devynis kartus iš dešimties jų nebeapsi- 
vilkdavau. 

Neilgai trukus pastebėjau, kad ir daugelis mano 
klientų turi snaudžiančią naminių drabužių kolekciją. 
Paklaususi, kodėl jų nedėvi, sulaukdavau iškalbingų 
atsakymų: „Jį vilkėdama negaliu atsipalaiduoti“ arba 
„Nepatogu namuose dėvėti išeiginius drabužius“, arba 
„Nepatinka ir panašiai. Kitaip tariant, visi šie perskirs- 
tyti drabužiai visiškai neskirti dėvėti namuose. Taip 
juos pavadindami tiesiog atidedate jums džiaugsmo ne- 
teikiančių drabužių išmetimą. Yra parduotuvių, kurios 
prekiauja išskirtinai namuose dėvėtinais drabužiais. Jų 


dizainas, medžiagos ir sukirpimas skirti tam, kad juos 


vilkėdami atsipalaiduotumėte. Akivaizdu, kad tai visai 
kitokio pobūdžio drabužiai nei tie, kuriuos dėvime ga- 
tvėje. Medvilniniai marškinėliai turbūt kone vienintelis 
drabužis, kuris tinkamas dėvėti ir namuose. 

Nemanau, kad mums nepatinkančius drabužius lai- 
kyti kaip dėvėtinus namuose yra geras pasirinkimas. Na- 
muose leidžiamas laikas yra svarbus mūsų gyvenime. Jis 
neturėtų būti nuvertinamas dėl to, kad mūsų niekas ne- 
mato. Taigi, pradėdami nuo šiandien, atsikratykite įpro- 
čio nedžiuginančius drabužius perkelti į naminių dra- 
bužių skyrelį. Neatsakinga yra ne išmesti nemėgstamus 
drabužius, o kaip tik juos dėvėti, tuo pat metu stengian- 
tis sukurti idealią erdvę idealiam gyvenimui. Būtent dėl 
to, kad niekas jūsų nemato, daug svarbiau sustiprinti sa- 
vivertę vilkint tai, kas jums patinka. 

Tas pats pasakytina apie naktinius marškinius. Jei 
esate moteris, nakčiai apsivilkite ką nors moteriško ar 
elegantiško. Blogiausias pasirinkimas - nudrengta spor- 
tinė apranga. Retkarčiais sutinku žmonių, kurie šitaip 
rengiasi visą laiką, ir dienos metu, ir miegodami. Jei 
sportinės kelnės yra kasdienė jūsų apranga, galiausiai 
jūsų įvaizdis taps neatsiejamas nuo šios aprangos, o tai 
nėraitin patrauklu. Namuose dėvimi drabužiai tiesiogiai 


veikia jūsų įvaizdį. 

Kur laikyti drabužius 


Tinkamai sulankstykite drabužius ir išspręskite jų laikymo 
problemas. 

Atlikus drabužių atranką, dažniausiai mano klien- 
tams lieka trečdalis ar ketvirtadalis iki tol turėtų dra- 
bužių. Kadangi drabužiai, kuriuos jie nori pasilikti, te- 
beguli krūvoje ant grindų, pats metas juos išdėlioti. Bet 
prieš žengiant šį žingsnį, leiskite papasakoti jums vieną 
istoriją. 

Kartą viena mano klientė turėjo bėdą, kurios niekaip 
nepajėgiau suprasti. Per pirmą mūsų pokalbį penkiasde- 
šimtmetė namų šeimininkė man pasakė, kad trūksta 
vietos spintose visiems drabužiams sutalpinti. Bet pa- 
žvelgus į jos namų planą, buvo aišku, kad ji turi dvi vien 
jai skirtas spintas, be to, jos yra pusantro karto didesnės 
nei įprastos. Nors, rodės, tiek erdvės per akis, ji dar tu- 
rėjo dvi pripildytas drabužių kabyklas. 

Apstulbusi sumečiau, kad ji savo spintose laiko dau- 
giau nei du tūkstančius drabužių. Tik apsilankiusi jos 
namuose suvokiau, kas negerai. Vos atidariusi sieninę 
spintą, išsižiojau iš nuostabos. Tarsi būčiau pažvelgusi 
į drabužių valyklos kabyklas. Ant pakabų tvarkingai ka- 
bojo ne tik paltai ir sijonai, bet ir marškinėliai, megzti- 
niai, rankinės ir net apatiniai drabužiai. 

Mano klientė tučtuojau puolė smulkiai pasakoti apie 
savo pakabų kolekciją. „Šios skirtos mezginiams, kad jie 


nenutįstų. O šios - rankų darbo. Pirkau jas Vokietijoje.“ 


Po penkias minutes trukusios paskaitos, ji švytėdama 
atsigręžė į mane ir pasakė: „Jei drabužius laikai paka- 
bintus, jie nesusiglamžo. Be to, taip ilgiau tarnauja, ar 
ne?“ Kiek paklausinėjusi, sužinojau, kad ji nelanksto jo- 
kių drabužių, nė vieno. 

Yra du drabužių laikymo būdai: vienas - sukabinti 
juos ant pakabų arba kabyklos, ir kitas - sulankstyti ir 
sudėti į stalčius. Vis dėlto patariu daugumą drabužių 
lankstyti. Bet sulankstyti drabužius ir sudėti juos į stalčius 
yra papildomas rūpestis. Daug lengviau juos užnerti ant pa- 
kabų ir sukabinti į spintą. Jei jūs mąstote būtent šitaip, 
vadinasi, dar neatradote tikrosios lankstymo naudos. 

Sukabinimas ant pakabų dėl vietos taupymo nė iš tolo 
negali prilygti sulankstymui. Nors tai kiek priklauso nuo 
drabužių storio, į tą pačią erdvę galite sutalpinti nuo 20 
iki 40 sulankstytų drabužių arba 10 ant pakabų pakabin- 
tų drabužių. Anksčiau minėtoji klientė turėjo vos kiek 
daugiau drabužių, nei įprasta. Jei būtų juos sulanksčiusi, 
be ypatingų sunkumų visi tilptų. Tvarkingai sulankstę 
savo drabužius, galite išspręsti jų laikymo problemą. 

Bet tai ne vienintelis lankstymo pranašumas. Svar- 
biausia, kad kiekvieną drabužį atskirai pačiupinėjate. 
Jūsų rankoms slystant audiniu, į jį plūsteli jūsų energija. 
Gydymą reiškiantis žodis japonų kalba te-ate, pažodžiui 
išvertus, reiškia prisiliesti rankomis. Ši sąvoka vartota 
dar iki atsirandant šiuolaikinei medicinai, kai žmonės 
tikėjo, kad žaizdą galima išgydyti, pridėjus prie jos ran- 
kas. Yra žinoma, kad švelnus tėvų fizinis kontaktas su 


Vaikais - laikymas už rankos, galvos paglostymas ir 

apkabinimas - vaikus veikia raminamai. Lygiai taip pat 
švelnus žmogaus rankų atliekamas masažas daug labiau 
atpalaiduoja susitraukusius raumenis nei tas, kurį atlie- 
ka masažo aparatas. Iš žmogaus rankų pro masažuojamą 
odą plūstanti energija, regis, gydo ir kūną, ir sielą. 

Tas pat pasakytina apie drabužius. Kai paimame dra- 
bužį į rankas ir kruopščiai jį sulankstome, mano įsiti- 
kinimu, perduodame jam savo energiją, kuri teigiamai 
veikia drabužį. Tinkamai sulankstydami ištiesiname 
audinį ir išlyginame raukšlės, audinys tampa tvirtes- 
nis ir gyvybingesnis. Tvarkingai sulankstyti drabužiai 
pasižymi atsparumu ir šviežumu, juos kaipmat atskirsi 
nuo į stalčius kaip papuolė sugrūstų drabužių. Drabužių 
lankstymas yra kur kas daugiau nei vietos taupymas. 
Tai jūsų rūpesčio ir meilės išraiška, rodant dėkingumą 
už tai, kaip šie drabužiai jums padeda kurti gyvenimo 
stilių. Taigi lankstydami turime įdėti visą savo širdį, dė- 
koti drabužiams, kad gaubia mūsų kūnus. 

Be to, išskalbtų ir išdžiovintų drabužių lankstymas - 
puiki galimybė gerai juos apžiūrėti. Pavyzdžiui, galime 
pastebėti apspurusį audinio kraštą arba atkreipti dėme- 
sį, kad šis drabužis jau greit susidėvės. Lankstymas - tai 
jūsų pokalbis su drabužių spinta. Japonų tradiciniai ap- 
darai - kimono ir yukata - visada būdavo sulankstomi į 
keturkampius, kad tiksliai tilptų į jiems sukurtus stal- 
čius. Pasaulyje tikriausiai nerastume kitos kultūros, kur 
taip tiksliai atitiktų drabužiai ir jų laikymo erdvė. Ja- 
ponai greitai perprato, kad drabužių lankstymas teikia 


malonumą, tarsi tai būtų nuo seno glūdėję jų genuose. 


Kaip lankstyti 


Kaip sulankstyti, kad drabužiai atrodytų nepriekaištingai. 

Drabužiai išskalbti, telieka juos sudėti į vietas, bet 
būtent čia daugelis susiduria su neįveikiama kliūtimi. 
Lankstymas regisi kaip papildomas darbas, juolab kad 
drabužius vis tiek netrukus apsivilksime. Kai kurie nu- 
taria nesivarginti ir netrukus jų kambario kampe ant 
grindų išauga drabužių kupeta. Jie įpranta kasdien 
rengtis, ištraukdami drabužius iš krūvos. Rūbų kalnas 
po truputį plečiasi ir netrukus drabužiai pasklinda po 
visą kambarį. 

Jei atpažįstate save, nesijaudinkite. Nė vienas mano 
mokymus pradėjęs klientas nemokėjo deramai sulanks- 
tyti drabužių. Tiesą sakant, keli jų net pareiškė, kad jie 
yra nutarę niekada nelankstyti drabužių. Atidarius jų 
spintas atrodė, kad jos taip prikimštos, tarsi iš jų būtų 
ištrauktas oras. O stalčiai buvo perpildyti lyg makaro- 
nai susuktų ir suraizgytų drabužių. Galėtum pamanyti, 
kad mano klientai niekada gyvenime nėra girdėję žo- 
džio „lankstymas“, bet pabaigę mano kursą, visi be išim- 
ties pripažino: „Lankstyti - puiku!“ 

Viena jauna į trečiąją dešimtį teįkopusi klientė taip 
nekentė lankstymo, kad mama ateidavo į jos namus su- 
lankstyti drabužių. Mokymų metu ji vis dėlto pamėgo 
lankstyti drabužius ir net išmokė savo mamą, kaip tin- 
kamai tą daryti. Ir jūs, įvaldę šį metodą, kasdien mėgau- 
sitės šiuo užsiėmimu. Šis naudingas įgūdis pravers jums 


visą likusį gyvenimą. Juk iš tiesų, daug prarandate, jei 

pragyvenate visą gyvenimą taip ir neišmokę, kaip reikia 
lankstyti. 

Pirmiausia įsivaizduokite, kaip pabaigus darbą at- 
rodys jūsų stalčius. Tikslas yra viską išdėstyti taip, 
kad tik metę žvilgsnį matytumėte, kur kas yra, pana- 
šiai kaip pagal knygų nugarėles matote, kokias knygas 
turite lentynoje. Svarbiausia drabužius sudėti stačiai, 
o ne suguldyti vieną ant kito. Kai kurie mėgdžioja iš- 
dėstymą drabužių parduotuvėse, kur kiekvienas rūbas 
sulankstomas į didelį kvadratą, o paskui visi sukloja- 
mi sluoksnis po sluoksnio vienas ant kito. Tai paranku 
trumpalaikiam išdėstymui parduotuvėse, bet netinka 
namams, kur puoselėjame ilgalaikius ryšius su savo 
drabužiais. 

Kad drabužį laikytume stačią, turime jį tvirtai su- 
lankstyti, perlenkdami jį daugiau kartų. Kai kurie 
mano, kad daugiau kartų perlenktas drabužis labiau su- 
siglamžys, bet tai netiesa. Drabužis susiglamžo ne dėl 
to, kad yra sulankstytas, bet dėl ant jo užgulusio svorio. 
Net vos porą kartų perlenkti drabužiai susiglamžys, jei 
juos laikysite drabužių krūvoje, nes taip juos spaus kitų 
drabužių svoris. Pagalvokite, kuo skiriasi vieno popie- 
riaus lapo ir šimto popieriaus lapų perlenkimas vienu 
ypu. Daug sunkiau išgauti ryškų linkį, jei mėginsite per- 
lenkti iškart visą popieriaus lapų šūsnį. 

Kai prieš save regėsite vaizdinį, kaip atrodys jūsų 
stalčiai, galite imtis lankstyti. Jūsų tikslas - kiekvieną 
drabužį sulankstyti į paprastą lygų stačiakampį. Pir- 


miausia išilgai užlenkite drabužio šonus kartu su ranko- 


vėmis link vidurio, kad gautumėte keturkampę formą. 
Nesvarbu, kaip užlenksite rankoves. Tada vieną ketur- 
kampio galą prilenkite prie kito. Dar kartą perlenkite 
per pusę arba du kartus. Perlenkti turite tiek kartų, kad 
sulankstytas drabužis, stalčiuje pastatytas ant kraš- 
to, atitiktų stalčiaus aukštį. Tai visa lankstymo esmė. 
Jei matysite, kad pastatytas drabužis išslysta ir atsila- 
poja, nors sulankstę gavote tinkamą formą, vadinasi, 
jūsų lankstymo būdas neatitinka drabužio pobūdžio. 
Kiekvienas rūbas turi savo auksinę taisyklę, kaip turi 
būti sulankstytas. Tai priklauso nuo audinio ir dy- 
džio, taigi turite tol tobulinti metodą, kol jums pavyks. 
Tai nesudėtinga. Parinkę tinkamą aukštį, kad įdėtas į 
stalčių drabužis standžiai stovėtų, lengvai atrasite auk- 
sinę drabužių lankstymo taisyklę. 

Plonus, slidžius audinius patogiausia sulankstyti 
tampriau, kol gausite neplačią ir neaukštą formą, o sto- 
rus purius audinius perlenkti vos kelis kartus. Jei to pa- 
ties drabužio viena dalis stora, kita - plona, lankstyda- 
mi rankoje laikykite plonąją dalį. Nieko nėra maloniau 
už auksinės taisyklės atradimo džiaugsmą. Drabužis 
išlaiko formą pastatytas ant krašto ir gerai atrodo laiko- 


mas rankoje. Tarsi būtumėte padarę netikėtą atradimą - 


visada norėjau šitaip sulankstyti! Tai ypatinga akimirka, . 


kai susitinka jūsų mintys ir drabužis. Džiaugiuosi ma- 


tydama, kaip tą akimirką nušvinta mano klientų veidai. 

Drabužių išdėstymas 


Kaip įkvėpti gyvybę drabužių spintai. 

Kai atveri spintą ir pamatai mėgstamus drabužius 
tvarkingai sukabintus ant pakabų, apima nuostabus 
jausmas. Bet klientų lentynose paprastai aptinku tokią 
betvarkę, kad reikia drąsos vien į jas dirstelėti. Be jokios 
abejonės, ten neįmanoma nieko rasti. 

Galima išskirti dvi to priežastis. Pirma, spinta pa- 
prasčiausiai perpildyta. Viena mano klientė į spintą pri- 
grūdo tiek drabužių, kad jai prireikė visų trijų minučių, 
jog ištrauktų vieną rūbą. Pakabos buvo taip suspaustos, 
kad, kai vaitodama ir smarkiai trūktelėjusi ji pagaliau 
išplėšė reikiamą drabužį, šalia buvę drabužiai iššoko 
drauge tarsi duonos riekelės iš skrudintuvo. Iškart su- 
pratau, kodėl tos spintos ji nenaudojo kelerius metus. 
Tai kraštutinis atvejis, bet žmonės iš tiesų spintose laiko 
daugiau drabužių, negu reikia. Tai viena iš priežasčių, 
kodėl patariu, kai įmanoma, drabužius sulankstyti. Ži- 
noma, yra drabužių, kuriuos geriau laikyti ant pakabų. 
Tai - paltai, kostiumai, švarkai, sijonai ir suknelės. Pa- 
kabinkite tuos rūbus, kurie jausis laimingesni kabėda- 
mi, pavyzdžiui, iš delikačių vėjyje plevenančių audinių 
pasiūtus drabužius ir įmantraus sukirpimo apdarus, 
kurie nesiduoda sulankstomi. Juos turime nedvejodami 
pakabinti. 

Kita netvarkos spintoje priežastis yra paprasčiausias 
neišmanymas. Daugelis tiesiog nežino, kaip sukabinti 


drabužius ant pakabų. Pagrindinė taisyklė - tos pačios 


rūšies drabužius sukabinti šalia, taigi spintos kabyklą 
reikia suskirstyti į švarkų skirsnį, kostiumų skirsnį 
ir t. t. Drabužiai; kaip ir žmonės, laisviau jaučiasi būda- 
mi panašių į save draugijoje, taigi išrūšiavę rūbus, leisi- 
me jiems jaustis patogiai ir saugiai. Pritaikius šį metodą 
jūsų spinta visiškai pasikeis. 

Be abejo, daug kas tvirtina, kad net surūšiavus dra- 
bužius, neilgai trukus vėl viskas susijaukia. Leiskite at- 
skleisti, kokia yra sunkiai palaikomos tvarkos spintose 
ir lentynose paslaptis. Išdėstykite drabužius kylančia 
tvarka į dešinę. Skirkite akimirką.ir nupieškite rodyklę, 
kylančią įstrižai dešinėn, o kitą - besileidžiančią žemyn 
dešinėn. Galite nupiešti ant popieriaus lapo arba tiesiog 
ore mostelti pirštu. Ar pastebėjote, kad piešdami į vir- 
šų dešinėn kylančią rodyklę jautėtės lengviau? Į dešinę 
kylančios linijos maloniai nuteikia žmones. Jei tvarky- 
dami spintą remsitės šiuo principu, sukabinti drabužiai 
dar labiau džiugins akį. 

Sunkius drabužius reikia sukabinti kairiau, o len- 
gvus - dešiniau. Sunkūs drabužiai - tai visi ilgi, iš storų 
audinių pasiūti ir tamsūs rūbai. Toliau į dešinę sukabin- 
kite trumpesnius, plonesnius ir šviesesnius drabužius. 
Taigi pirmieji kairėje turėtų atsidurti paltai, šiek tiek 
dešiniau jų - suknelės, švarkai, kelnės ir sijonai, o ga- 
liausiai - palaidinės. Tai įprastinė tvarka, bet atsižvel- 
giant į tai, kas kabo jūsų spintoje, įvairūs drabužiai gali 
būti priskirti prie „sunkių“. Sukurkite tokią kompozici- 
ją, tarsi jūsų drabužiai kiltų į dešinę. Kiekvieną drabu- 


žių skirsnį tai pat išdėstykite atitinkamai. Stovėdami 

priešais spintą, pertvarkytą taip, kad drabužiai kiltų į 
dešinę, pajusite, kaip smarkiau ima plakti širdis ir visose 
kūno ląstelėse pulsuoja energija. Ši energija persiduos ir 
jūsų drabužiams. Net užvėrus spintos duris, kambaryje 
tvyros gaiva. Kartą tai patyrę, nebeprarasite įpročio iš- 
dėlioti drabužius pagal jų pobūdį. 

Kai kuriems gali kilti klausimas, ar gilinimasis į 
tokias smulkmenas gali atnešti tokį didelį pokytį. Bet 
kam švaistyti laiką abejonėms, jei, pritaikius šiuos ke- 
rinčius burtus visoms daiktų laikymo erdvėms sutvar- 
kyti, jūsų kambarys pagaliau taps tvarkingas? Spintoje 
drabužius pagal naują tvarką sukabinsite vos per dešim- 
tį minučių. Taigi pasikliaukite manimi ir pamėginkite. 
Bet nepamirškite, kad pirmiausia turite palikti spintoje 


tik tuos drabužius, kurie jums tikrai patinka. 


Kaip sulankstyti kojines 


Su kojinėmis ir pėdkelnėmis elkitės pagarbiai. 

Arjums kada nors teko padaryti, jūsų manymu, gerą 
darbą, bet vėliau išsiaiškinti, kad jūsų veiksmai ką nors 
įskaudino? Juk iš pradžių nė kiek nesijaudinote ir nesi- 
rūpinote kito žmogaus jausmais. Panašiai elgiamės su 
savo kojinėmis. 

Vieną kartą lankiausi penkiasdešimtmetį perkopu- 
sios klientės namuose. Kaip visuomet, pradėjome nuo 
drabužių. Už nieko per ilgai neužkliūdamos peržiūrė- 


jome spintoje sukabintus drabužius, surūšiavome apa- 


tinius ir ėmėmės rūšiuoti kojines. Kai ji atidarė kojinių 
stalčių, tiesiog apstulbau. Jis buvo pilnas prigrūstas 
bulvės formos gniužulų. Kojines ji buvo susukusi į ka- 
muoliukus, o pėdkelnes - surišusi per vidurį. Nežinojau, 
ką ir pasakyti. Šviežumu šiugždančią prijuostę juosinti 
klientė nusišypsojo ir pasakė: „Taip man lengviau išsi- 
rinkti, ko reikia, ir paprasta sudėti, tiesa?“ Nors savo 
pamokose dažnai susiduriu su tokiu požiūriu, nesiliauju 
stebėtis. Leiskite pasakyti dabar ir visiems laikams: nie- 
kada nevyniokite ir neriškite į mazgą savo pėdkelnių ir 
kojinių. Niekada nesukite jų į kamuoliuką. 

Dūriau pirštu į suvyniotas kojines. „Atidžiai į jas įsi- 
žiūrėkite. Pats metas joms pailsėti. Nejaugi manote, kad 
jos gali šitaip ilsėtis?“ 

Visiškai teisingai. Jūsų kojinės ir pėdkelnės stalčiu- 
je veikia ne ką kita, o atostogauja. Kasdieniame darbe 
joms tenka atlaikyti įnirtingą mindžiojimą, tūnoti su- 
slėgtoms tarp jūsų pėdos ir bato ir, kad apsaugotų jūsų 
brangią pėdą, kęsti spaudimą ir trintį. Jūsų stalčiuje 
praleidžiamas laikas yra vienintelė proga joms pailsėti. 
Bet jei jos suvyniotos, susuktos į kamuolį arba surištos, 
ši įtampa niekur nedingta, audinys išsitąso, tamprus au- 


dinys išspūra. 


Kiekvieną kartą, atidarius arba uždarius stalčių, jos * 


ritinėjasi ir trankosi viena į kitą. Kojinės ir pėdkelnės, 
kurioms teko nelemta dalia būti nugrūstoms į stal- 
čiaus gilumą, dažnai užmirštamos tokiam ilgam laikui, 
kad jų audinys negrįžtamai išsitampo. Kai jų savinin- 


kas pagaliau jas aptinka ir užsimauna, būna per vėlu 

ir joms tenka keliauti į šiukšliadėžę. Kas galėtų būti 
blogiau? 

Pradėkime nuo to, kaip sulankstyti pėdkelnes. 
Jei esate jas surišę, visų pirma atleiskite mazgą! Sudė- 
kite galiukus vieną prie kito, išlyginkite ir perlenkite 
perpus. Tada perlenkite trilinkai. Įsitikinkite, kad pėd- 
kelnių galiukai liko viduje, jokiu būdu ne išorėje, o juos- 
muo tegu lieka šiek tiek kyšoti. Galiausiai suvyniokite 
pėdkelnes juosmens link. Jei suvyniojus išorėje matosi 
juosmuo - viską atlikote teisingai. Taip pat sulankstyki- 
te ir puskojines. Storesnio audinio kojines, pavyzdžiui, 
žiemines kojines, lengviau suvynioti, jei jas perlenksite 
ne trilinkai, o tik dvilinkai. Stenkitės, kad suvyniotas 
ritinys būtų standus ir patvarus, panašus į sušį. 

Į stalčių kojines dėkite taip, kad iš viršaus matytų- 
si susuktos spiralės. Jei kojines laikote plastikiniuose 
stalčiuose, patariu iš pradžių sudėti į kartoninę dėžutę, 
kad jos nesiritinėtų ir neišsivyniotų, o tada šią dėžutę 
įdėkite į stalčių. Pėdkelnėms laikyti savo dydžiu puikiai 
tinka batų dėžė; juk nusipirkus batus kaskart lieka ko- 
kybiškos kartotinė dėžės. Tai visais požiūriais puikus 
pasirinkimas. Taip jūs vos pažvelgę pamatysite, kiek 
pėdkelnių turite, o pėdkelnės neišsitampo, išlieka ne- 
susiglamžiusios, tad iškart galite jas užsimauti. Be to, 
pėdkelnės taip jaučiasi daug laimingesnės. 

Kojines lankstyti dar paprasčiau. Jeigu esate susukę 
jas į gniužulus, iš pradžių išvyniokite. Ištieskite vieną 
kojinę virš kitos ir sekite tais pačiais nurodymais, kaip 


lankstydami kitus drabužius. Tik pėdą dengiančias ko- 


jinaites pakanka perlenkti perpus; kulkšnį siekiančias 
kojines perlenkite trilinkai; puskojines ir dar ilgesnes 
kojines perlenkite nuo keturių iki šešių kartų. Pasirinki- 
te tokį linkių skaičių, kad gautumėte geriausiai stalčiaus 
išmatavimus atitinkantį aukštį. Viskas labai paprasta. 
Tiesiog stenkitės išlaikyti taisyklingą keturkampį, kuris 
yra viso lankstymo pagrindas. Nustebsite, kiek mažai 
vietos jos užims, palyginti su tuo, kiek užėmė „bulvės 
formos gniužulų laikais“. Ir pamatysite, kaip išlaisvin- 
tos kojinės pagaliau atsikvėps su palengvėjimu. 
Išvydusi savo mokinius ištampytomis kojinėmis, vi- 
sada nekantrauju papasakoti jiems, kaip tinkamai jas 


sulankstyti. 


Sezoniniai drabužiai 


Nėra reikalo atidėti praėjusio sezono drabužių. 

Birželis Japonijoje - liūčių metas. Be to, tai tradici- 
nis koromogae mėnuo, kai žmonės pirmąkart apsivelka 
vasarinius drabužius. Prieš ateinant birželiui, kelias 
savaites žmonės valo ir atideda į tolimesnį kampą žie- 
minius drabužius ir ištraukia vasarinius. Kaskart šiam 
metui atėjus, prisimenu, kad ir aš anksčiau taip daryda- 
vau. Vis dėlto jau daug metų nebesivarginu suslėpti pra- 
ėjusio sezono drabužių. Koromogae tradicija atkeliavo iš 
Kinijos, o Japonijoje Heian laikotarpiu (794-1185 me- 
tais) ji pirmiausia tapo rūmų tradicija. Tik XIX amžiaus 


pabaigoje darbininkams ir mokiniams pradėjus vilkėti 

uniformas šią tradiciją perėmė verslo įmonės ir moky- 
mosi įstaigos. Birželio pradžioje įmonėse ir mokyklose 
būdavo oficialiai pereinama prie vasarinių uniformų, 
o spalio pradžioje - prie žieminių uniformų. Taigi šią 
tradiciją perėmė organizacijos, o namuose nebuvo pri- 
valoma jos laikytis. 

Taigi, kaip ir kiti japonai, buvau įsitikinusi, kad du- 
kart per metus - birželį ir spalį - turiu suslėpti praėjusio 
sezono ir ištraukti naujam sezonui tinkamus drabužius. 
Šiuos du mėnesius praleisdavau tuštindama ir perkraus- 
tydama spintas ir stalčius. Atvirai pasakius, šis paprotys 
mane vargino. Jeigu norėdavau apsivilkti suknelę, kuri 
gulėdavo dėžėje, nukištoje viršutinėje spintos lentynoje, 
atrodydavo pernelyg sudėtinga šią dėžę nukelti ir atkas- 
ti suknelę tarp kitų drabužių. Taigi nuleisdavau rankas 
ir apsivilkdavau ką nors kito. Net kelerius metus pasitai- 
kė, kad, iki birželio neištraukdama vasarinių rūbų, per 
tą laiką spėdavau įsigyti naujų drabužių, kurie, kaip vė- 
liau suvokdavau, būdavo tokie patys, kaip jau turėtieji. 
Maža to, dažnai vos spėjus ištraukti vasarinius drabu- 
žius, staiga vėl atšaldavo. 

Atokiau perkelti praėjusio sezono drabužius yra at- 
gyvenęs paprotys. Atsiradus oro kondicionavimo siste- 
moms ir centriniam šildymui, temperatūra patalpose 
kur kas mažiau priklauso nuo oro lauke. Nieko nebeste- 
bina, jei kas nors netgi žiemą namuose vilki marškinė- 
lius trumpomis rankovėmis. Taigi metas atsisakyti šio 
įpročio ir nuo šiol ištisus metus visus drabužius laikyti 


paruoštus vilkėti, nesvarbu, koks metų laikas. 


Mano klientams patinka šis sprendimas, ypač kad 
šitaip jie visą laiką žino, kokius tiksliai drabužius turi. 
Tam nereikia ypatingų pastangų. Tereikia drabužius 
išdėlioti turint omenyje tai, kad neketinate atidėti pra- 
ėjusio sezono drabužių. Svarbu rūšiuojant ir skirstant 
neperlenkti lazdos. Išdėliodami į stalčius tiesiog surū- 
šiuokite drabužius į priskirtinus medvilniniams dra- 
bužiams arba vilnoniams drabužiams. Reikėtų vengti 
rūšiavimo pagal metų laiką - vasariniai, žieminiai, ru- 
deniniai ir pavasariniai - arba pagal veiklas, pavyzdžiui, 
darbo ir laisvalaikio apranga, nes sunku nustatyti aiš- 
kias ribas. Jei mano klientas tegali skirti ankštą erdvę 
drabužiams, siūlau jam atidėti tik smulkias, itin su tam 
tikru metų laiku susijusias aprangos detales, pavyz- 
džiui, maudymosi kostiumėlius ir skrybėles nuo saulės 
kaip vasarinius apdarus arba šalikus, pirštines ir ke- 
pures kaip žieminius aksesuarus. Žieminiai paltai nėra 
smulkus drabužis, todėl juos geriau palikti spintoje, net 
ir ne sezono metu. 

Su tais, kuriems vis dar nepakanka vietos, pasida- 
lysiu dar keliais praėjusio sezono drabužių laikymo 
patarimais. Daug kas praėjusio sezono drabužius laiko 
uždengiamose plastikinėse dėžėse. Vis dėlto jas sudė- 
tingiausia veiksmingai išnaudoti. Dėžę įdėjus į spintą, 
neišvengiamai kas nors atsiduria ant jos, taigi, prireikus 
ištraukti ir atidaryti dėžę, reikia įdėti per daug pastan- 
gų. Beto, taip nepaprastai lengva užmiršti, kad apskritai 
tokia dėžė yra, apie ją atsimenama, tik sezonui beveik 


Pasibaigus. Jei netrukus ketinate įsigyti daiktų laikymo 

dėžių, patariu verčiau nusipirkti komodėlę su stalčiais. 
Stenkitės nepalaidoti drabužių giliai spintoje, net jei da- 
bar ir ne jų metas. Pusmetį nugrūsti ištūnoję drabužiai 
atrodys suglebę, tarsi būtų užtroškę. Verčiau kartkartė- 
mis įleiskite šviesos ir pravėdinkite. Retkarčiais atida- 
rykite stalčių ir perbėkite ranka per jo turinį. Tegu jūsų 
drabužiai žino, kad jie jums rūpi ir kad nekantraujate 
atėjus sezonui vėl juos apsivilkti. Taip „bendraujant“ su 
drabužiais jie išliks gyvybingi ir ilgiau išlaikysite glau- 


džius santykius. 


Knygos 


Sukraukite visas knygas ant grindų. 

Sutvarkius drabužius, metas imtis knygų. Knygos - 
vieni iš tų daiktų, kuriuos išmesti žmonėms sunkiausia. 
Daugelis sako, kad knygos yra vienintelės, su kuriomis 
jie nenori išsiskirti, nesvarbu, ar jie yra aistringi skai- 
tytojai, ar ne. Bet tikroji priežastis ta, kaip jie su jomis 
atsisveikina. 

Viena mano klientė, trisdešimtmetė užsienio kon- 
sultacinės įmonės darbuotoja, tiesiog dievino knygas. 
Ji ne tik buvo perskaičiusi visas populiariausias knygas 
apie verslą, bet taip pat daug romanų ir iliustruotų kny- 
gų. Nenuostabu, kad jos kambarys buvo nukrautas kny- 
gomis. Ji turėjo ne tik tris plačias knygų pilnas lenty- 
nas iki pat lubų, bet ir apie dvidešimt nerūpestingai ant 


grindų sukrautų juosmenį siekiančių knygų stirtų. Kad 


vaikščiodama po kambarį į jas neatsitrenkčiau, turėjau 
mikliai sukiotis ir stengtis ratu apeiti šias kliūtis. 

Pasakiau jai tą patį, ką sakau visiems savo klientams. 
„Pirmiausia visas knygas išimkime iš lentynų ir sukrau- 
kime ant grindų.“ 

Jos akys išsiplėtė. „Visas? Jų baisiai daug.“ 

„Taip, žinau. Bet ištraukime visas.“ 

„Bet...“ Ji akimirką susvyravo, tarsi ieškodama žo- 
džių, o tada pratęsė: „Ar nebūtų lengviau atrinkti tiesiai 
iš lentynų? Taip aiškiai matau jų pavadinimus.“ 

Knygos lentynose paprastai išrikiuojamos eilėmis, 
kad jų pavadinimai aiškiai matytųsi. Dėl to, kad jos taip 
puikiai matosi, atrodo, protingiau tiesiog ištraukyti tas, 
kurių jums nereikia. Maža to, knygos yra sunkios. Visas 
jas išimti iš lentynų, o paskui vėl iš naujo sukrauti, at- 
rodo bergždžias jėgų švaistymas... Net jei ir taip, nepra- 
leiskite šio žingsnio. Išimkite visas knygas iš lentynų. 
Negalite nuspręsti, ar knyga jums ką nors reiškia, jei ji 
tebeguli lentynoje. Visai kaip drabužiai ir kiti daiktai, 
ilgą laiką lentynose neliečiamos knygos užmiega. Arba, 
tiksliau tariant, tampa „nematomos“. Net būdamos jūsų 
regimajame lauke, jos tampa nepastebimos, tarsi žolėje 
su aplinka susiliejantis žiogas. 

Uždavus sau klausimą „Ar šitai man kelia džiaugs- 
mą?“, žiūrint į daiktus, kurie tebeguli ant lentynų arba 
stalčiuose, šis klausimas jums nieko nereikš. Kad tvirtai 
nuspręstumėte, ar ką nors norite pasilaikyti, ar išmes- 
ti, turite pažadinti tą daiktą iš sąstingio. Net jei knygų 


krūvos jau stūkso ant grindų, lengviau jas įvertinsite, 

jei perkelsite į kitą grindų vietą arba bent išardysite 
krūvą. Lygiai kaip švelniai papurtydami ką nors pabu- 
diname iš miego, daiktus taip pat pažadinsime, jei juos 
pajudinsime, ištrauksime į gryną orą ir taip prikelsime 
jų „sąmonę“. 

Padėdama klientams tvarkytis namus ir darbovie- 
tes, atsistoju priešais jų ant grindų sukrautą knygų kal- 
ną ir suploju rankomis arba švelniai paglostau jų virše- 
lius. Net jei iš pradžių klientai keistai į mane žiūri, jie 
netrunka nustebti, kaip greitai ir tiksliai jiems pavyksta 
paskui atsirinkti. Jie aiškia mato, ko jiems reikia ir ko 
nereikia. Daug sunkiau atrinkti knygas, kol jos vis dar 
lentynoje, o tai reiškia, kad vėliau turėsite vėl prie to 
grįžti ir iš naujo kartoti procesą. Jei klientai turi tiek 
daug knygų, kad negali visų jų vienu sykiu išdėlioti ant 
grindų, paprašau juos suskirstyti knygas į keturias pla- 
čias grupes: 

+ Įvairios (malonumui skaitomos knygos) 

+ Praktinės (žinynai, kulinarinės knygos ir t. t.) 

+ Iliustruotos (fotografijų albumai ir t. t.) 


+ Zurnalai 


Išdėlioję knygas paimkite kiekvieną jų į rankas ir nutar- 
kite, ar norite ją pasilikti, ar išmesti. Savaime supranta- 
ma, atsirinkite jas pagal tai, ar liesdami knygą jaučiate 
malonų jaudulį. Įsidėmėkite, pasakiau, ją liesdami. Sau- 
gokitės, kad neįniktumėte skaityti. Skaitant sunku pri- 
imti sprendimą. Užuot savęs klausę, ką jaučiate, imsite 


svarstyti, ar jums tos knygos reikia, ar ne. Įsivaizduoki- 


te, jei turėtumėte lentyną, pilną tik jūsų mėgstamų kny- 
gų. Ar tai ne kerintis vaizdinys? Ar gali knygas mėgstan- 


čiam žmogui tekti dar didesnė laimė? 


Neperskaitytos knygos 


„Kada nors“ reiškia „niekados“. 

Dažniausios nenoro išmesti knygas priežastys: „Gal- 
būt ją skaitysiu arba „Gal norėsiu ją perskaityti dar 
kartą. Stabtelėkite akimirką ir suskaičiuokite, kiek 
mėgstamų knygų perskaitėte daugiau nei kartą. Kiek su- 
skaičiavote? Kai kurie suskaičiavo vos penkias, o keli 
ypatingi skaitytojai galbūt priskaičiavo ir šimtą. Tiek 
knygų keliskart perskaitantys žmonės dažniausiai yra 
mokslininkai, rašytojai arba kitų panašių profesijų. La- 
bai retai kada sutiksite paprastus žmones, tokius kaip 
aš, skaitančius tiek knygų. Pripažinkime tai. Juk galiau- 
siai dar kartą perskaitysite vos kelias knygas. Kaip da- 
rėme ir su drabužiais, turime stabtelėti ir pamąstyti, 
koks knygų tikslas. 

Knygos iš esmės yra popierius - surišti popieriaus la- 
pai, kuriuose atspausdintos raidės. Jų tikrasis tikslas — 
būti skaitomoms, perduoti informaciją skaitytojams. 
Prasmę turi ne knygos, o jų turinys. Ir nėra visai jokios 
prasmės, jei jos tiesiog guli jūsų lentynose. Knygas skai- 
tote dėl pačios skaitymo patirties. Perskaitytos kny- 
gos -jau įgyta patirtis, jų turinys gyvena jūsų viduje, net 


jei nieko nebeprisimenate. Taigi nuspręsdami, kurias 

knygas pasilikti, pamirškite, kad kai kurias jų ketinate 
perskaityti dar kartą ir kad nesate tikri, ar gerai suvo- 
kėte jų turinį. Todėl paimkite kiekvieną jų į rankas ir 
nutarkite, ar ji kelia jums jaudulį, ar ne. Pasilikite tik 
tas knygas, kurios leidžia jums jaustis laimingiems vien 
pamačius jas savo lentynose, tik tas, kurios jums tikrai 
patinka. Tai taikytina ir šiai knygai. Jei laikydami ją 
savo rankose nejaučiate jokio džiaugsmo, patarčiau ją 
išmesti. 

O ką daryti su knygomis, kurias pradėjote, bet ne- 
baigėte skaityti? Arba su knygomis, kurias įsigijote, bet 
dar neatsivertėte? Ką reikėtų daryti su knygomis, ku- 
rias kada nors ketinate perskaityti? Internetas palen- 
gvino knygų įsigijimą, bet kartu man atrodo, kad žmo- 
nės dabar turi daugiau neskaitytų knygų nei kada nors 
anksčiau. Ne taip retai žmonės nusiperka vieną knygą, 
o netrukus, dar neperskaitę pirmosios - jau kitą. Neper- 
skaitytos knygos kaupiasi. Didžiausia neskaitytų knygų 
keliama bėda, kad jas kur kas sunkiau išmesti nei tas, 
kurias jau perskaitėme. 

Atsimenu, kaip kartą tvarkyti darbovietę mokiau 
vienos įmonės prezidentą. Jo knygų lentynos buvo pri- 
krautos knygų, sudėtingai skambančiais pavadinimais, 
kurias ir tikėtumeisi prezidentą skaitysiant. Pavyzdžiui, 
tokios klasika tapusios Druckerio ir Carnegie knygos, 
taip pat naujausių bestselerių. Jauteisi lyg lankytumeisi 
knygyne. Išvydusi jo kolekciją, pajutau tarsi iš po kojų 
slystų žemė. Kaip ir galima buvo tikėtis, pradėjęs rū- 


šiuoti jis vieną po kitos dėjo knygas į atrinktųjų pasilikti 


knygų krūvą, tardamas, kad jų dar neskaitė. Pabaigęs te- 
beturėjo penkiasdešimt knygų ir vargu ar būtum įžiūrė- 
jęs skirtumą nuo anksčiau turėtos kolekcijos. Paklaustas, 
kodėl jas pasiliko, jis pateikė atsakymą iš mano dažniau- 
siai girdimų atsakymų sąrašo: „Nes kada nors dar norė- 
siu jas paskaityti. Deja, iš asmeninės patirties galiu iš- 
kart jus patikinti, kad šis „kada nors“ niekados neateina. 

Jei praleidote progą perskaityti vieną ar kitą knygą, 
net jei ją jums rekomendavo arba net jei visada norėjote 
ją perskaityti, dabar pats tinkamiausias metas su ja at- 
sisveikinti. Galbūt ją pirkdami norėjote ją skaityti, bet 
jei iki šiol neperskaitėte, ši knyga atliko savo paskirtį, 
parodydama, kad jums jos nereikia. Nėra reikalo baigti 
skaityti knygos, jei teįveikėte pusę. Jų paskirtis - būti 
perskaitytoms iki vidurio. Taigi atsikratykite visomis 
neperskaitytomis knygomis. Bus daug geriau, jei skaity- 
site knygą, kuri šiuo metu patraukė jūsų dėmesį, nei tą, 
kurią palikote dulkėti ne vienerius metus. 

Didelę biblioteką sukaupę žmonės beveik visada 
mėgsta mokytis. Todėl šių klientų knygų lentynose ne- 
retai rasi daug žinynų ir vadovėlių. Jų turima mokomoji 
ir profesinė literatūra aprėpia įvairias sritis: nuo finansų 
apskaitos, filosofijos ir informatikos iki kvapų terapijos 
ir tapybos. Kartais būnu nustebinta, kokiomis sritimis 
domisi mano klientai. Be to, daugelis jų yra išsaugoję se- 
nus vadovėlius nuo pat mokyklinių laikų ir savo rašytus 
mokslo darbus. 

Taigi, jei jūs, kaip ir dauguma mano klientų, turi- 


te kokių nors šio pobūdžio knygų, meldžiu jus liautis 

tvirtinus, kad kada nors jų jums dar prisireiks, ir šian- 
dien pat jomis atsikratyti. Kodėl? Todėl, kad yra tik 
menka tikimybė, jog dar kada nors jas skaitysite. Iš visų 
mano klientų mažiau nei penkiolikai procentų kada 
nors praverčia tokios knygos. Aiškindami, kodėl laikosi 
įsikibę šių knygų, jie visi kalba apie tai, ką „kada nors“ 
darys. „Norėčiau kada nors į tai pasigilinti“, „Prisėsiu 
prie jos, kai tik turėsiu šiek tiek daugiau laiko“, „Pagal- 
vojau, kad būtų puiku patobulinti anglų kalbos žinias“, 
„Kadangi esu vadybininkė, maniau, verta pasigilinti į 
finansų apskaitą“. Jei iki šiol neįvykdėte to, ką ketino- 
te, išmeskite tą knygą. Tik išmetę ją išsiaiškinsite, kiek 
jums rūpi tos knygos tema. Jei išmetus jūsų jausena nė 
kiek nepasikeičia, vadinasi, viskas puiku. O jei jos pa- 
sigendate tiek, kad norite nusipirkti kitą egzempliorių, 
tuomet nusipirkite - tik šįkart tikrai perskaitykite ir 


pasigilinkite. 


Pasiliktinos knygos 


Tos, kurios vertos atsidurti šlovės olimpe. 

Dabar vienu metu stengiuosi turėti apie trisdešimt 
knygų, bet anksčiau man būdavo labai sunku jas išmesti, 
turimą biblioteką ir įvertinusi, ar ji teikia man džiaugs- 
mą, lentynoje palikau apie šimtą knygų. Nors, palygin- 
ti su vidurkiu, tai nėra itin daug, vis dėlto jaučiau, kad 


galėčiau dar sumažinti turimą biblioteką. Vieną die- 


ną nutariau atidžiau pažvelgti, ką turiu. Pradėjau nuo 
knygų, kurias išmesti buvo tabu. Pirmoji mano sąraše 
buvo Alisa stebuklų šalyje, kurią nuo pat pradinės moky- 
klos retkarčiais iš naujo perskaitydavau. Tokias knygas, 
kurios bematant patenka į knygų šlovės olimpą, lengva 
atskirti. Toliau peržiūrėjau knygas, teikiančias man ma- 
lonumą, bet veikiausiai negalėjo patekti į šlovės olimpą. 
Laikui bėgant šiai kategorijai priklausančios knygos, be 
abejonės, keičiasi, bet šiuo metu tai vienintelės knygos, 
kurias noriu turėti. Anuomet viena jų buvo Atsikratymo 
menas - knyga, atvėrusi man akis apie tvarkymąsi. Bet 
jos nebeturiu. Tokį malonumą keliančias knygas taip pat 
verta pasilikti. 

Sudėtingiau su tomis, kurios teikia šiokį tokį malo- 
numą - kuriose rasite jūsų širdį jaudinančių žodžių ir 
sakinių, taigi galbūt norėtumėte jas paskaityti dar kar- 
tą. Tokias išmesti sunkiausia. Nors nepatyriau jokio 
spaudimo jų atsikratyti, negalėjau praleisti pro pirštus 
suvokimo, kad jos teikia tik šiokį tokį malonumą. Ėmiau 
sukti galvą, kaip jomis atsikratyti to nesigailint. Galiau- 
siai atradau vadinamąjį atsikratymo pertekliumi meto- 
dą. Supratusi, kad tai, ką noriu išsaugoti, yra ne knyga, 
o kokia nors informacija arba kai kurios jose parašytos 
mintys, nutariau, kad pasilikusi tik tai, ką laikau būti- 
niausia, visa kita galėsiu išmesti. 

Man kilo mintis nusirašyti mane įkvėpusius sa- 
kinius į užrašų knygelę. Ilgainiui, pamaniau, tai taps 
mano mėgstamiausių išminties žodžių rinkiniu. Ateity- 


je turėtų būti smagu paskaityti ir pasekti kelią, kuriuo 

mane vedė mano pomėgiai. Užsidegusi ištraukiau patin- 
kančią užrašų knygelę ir ėmiausi savo sumanymo. Pir- 
miausia knygoje pabraukiau tas vietas, kurias norėjau 
nusirašyti. Tada užrašų knygelėje suraičiau pavadinimą 
ir pradėjau nurašinėti. Tik pradėjusi visgi supratau, kad 
tam reikės įdėti pernelyg daug darbo. Perrašymas ilgai 
užtrunka, o jei noriu ateityje perskaityti, ką parašiau, 
mano rašysena turi būti tvarkinga. Perrašyti dešimt 
citatų iš vienos knygos užtruks mažų mažiausiai apie 
pusę valandos. Bet vien nuo minties, kad manęs laukia 
keturiasdešimt knygų, pradėjo svaigti galva. 

Kitas sumanymas buvo pasinaudoti dauginimo apa- 
ratu. Ketinau padauginti pasirinktas vietas ir iškirpusi 
suklijuoti į užrašų knygelę. Taip, maniau, bus ir greičiau, 
ir paprasčiau. Bet pabandžiusi suvokiau, kad teks įdėti 
dar daugiau darbo. Galiausiai nutariau iš knygos išplėš- 
ti svarbiausius puslapius. Klijuoti puslapius į sąsiuvinį 
buvo per didelis vargas, taigi tiesiog sudėjau juos į aplan- 
ką. Taip su kiekviena knyga teužtrukau po penkias mi- 
nutes, sugebėjau atsikratyti keturiasdešimčia knygų ir 
pasilikti man patikusius žodžius. Buvau labai patenkin- 
ta savo pasiekimu. Praėjus dvejiems metams nuo tada, 
kai ėmiau taikyti šį atsikratymo pertekliumi metodą, 
ūmai supratau vieną dalyką. Per visą tą laiką šio aplan- 
ko nė karto net neatsiverčiau. Visos pastangos tebuvo 
skirtos tam, kad nuraminčiau savo sąžinę. 

Neseniai pastebėjau, kad kuo mažiau knygų turiu, 
tuo geriau suvokiu skaitomą informaciją. Daug lengviau 


atsirenku, kokia informacija man reikalinga. Daug ma- 


no klientų, ypač išmetusieji didelius knygų ir popierių 
kiekius, taip pat tą pastebi. Ar perskaitysite knygą, pri- 
klauso nuo to, kada pradėsite ją skaityti. Geriausias lai- 
kas imtis skaityti knygą yra tada, kai tik ji atsiduria jūsų 
rankose. Kad nepraleistumėte šios akimirkos, patariu 
turėti nedidelę biblioteką. 


Popierių rūšiavimas 


Auksinė taisyklė: išmeskite viską. 

Surūšiavus knygas, metas imtis popierių. Pavyz- 
džiui, ant sienos pakabintos laiškų dėžutės, iš kurios 
kyšo pluoštas vokų; ant šaldytuvo prispaustų laiškų iš 
mokyklos; prie telefono gulinčio neatsakyto į mokyklos 
draugų susitikimą kviečiančio laiško; ar per kelias die- 
nas susikaupę laikraščiai ant stalo. Namuose būna ke- 
lios vietos, kuriose susikaupia kalnai popierių. 

Nors paprastai manoma, kad namuose turime ma- 
žiau popierių nei darbovietėje, iš tiesų yra atvirkščiai. 
Pats mažiausias popierių kiekis, kokį mano klientai 
išmeta, užima maždaug du 45 litrų šiukšlių maišus. 
Didžiausias - penkiolika tokių maišų. Dažnai tenka iš- 
girsti, kad užstrigo klientų popierių smulkintuvai. Ne- 
paprastai sudėtinga susitvarkyti su tokiu milžinišku 
kiekiu popierių. Bet retkarčiais sutinku nuostabą ke- 
liančių klientų, kurių rūšiavimo įgūdžiai gniaužia kva- 
Pą. Paklaususi: „Kaip tvarkote savo popierius?“, sulau- 


kiu išsamaus atpasakojimo. 

„Su vaikais susijusius popierius laikau šiame aplan- 
ke. Ten - receptų segtuvas. Laikraščių iškarpas dedu 
štai čia, o elektros prietaisų instrukcijas - į šią dėžę... 
Jie taip skrupulingai suskirsto popierius, kad kartais 
nebesuprantu jų sistemos. Prisipažinsiu. Nekenčiu rū- 
šiuoti popierių! Segtuvuose niekada nenaudoju skirtu- 
kų, ant viršelių neklijuoju pavadinimų. Tokia sistema 
turbūt labiau pasiteisina darbovietėje, kur tuos pačius 
dokumentus naudoja daug žmonių, bet namuose nėra 
reikalo naudoti tokios sudėtingos rūšiavimo sistemos. 

Mano pagrindinis popierių rūšiavimo principas - 
visus juos išmesti. Klientai apstulbsta tai išgirdę, bet 
niekas taip nevargina kaip popieriai. Juk jie niekada 
nekels jums džiaugsmo, kad ir kaip tvarkingai juos susi- 
dėtumėte. Todėl patariu jums išmesti viską, ko negalite 
priskirti nė vienai iš šių trijų kategorijų: šiuo metu nau- 
dojami popieriai, tam tikrą laiką reikalingi popieriai ir 
visą laiką būtini saugoti popieriai. 

Beje, prie „popierių“ nepriskiriu tų, kurie jums as- 
meniškai brangūs, pavyzdžiui, meilės laiškų ar die- 
noraščių. Jei bandysite ir juos surūšiuoti, tik smarkiai 
sulėtinsite darbą. Pirmiausia imkitės tvarkyti tik jokio 
jaudulio nekeliančius popierius ir pabaikite šį darbą vie- 
nu prisėdimu. Draugų ir mylimųjų laiškus palikite vėles- 
niam laikui, kai rūšiuosite jums brangias smulkmenas. 

Kai peržiūrėsite šiuos jokio malonumo jums netei- 
kiančius popierius, ką reikėtų daryti su tais, kuriuos nu- 
tarėte pasilikti? Mano rūšiavimo metodas neįtikėtinai 


paprastas. Popierius suskirstau į dvi rūšis: išsaugotini 


popieriai ir nebaigti popieriai. Nors vadovaujuosi požiū- 
riu, kad reikia išmesti visus popierius, šių dviejų rūšių 
popierių galima neišmesti. Tai laiškai, į kuriuos reikia 
atsakyti, klausimynai, kuriuos dar turiu užpildyti, lai- 
kraštis, kurį ketinu skaityti - suraskite vietą tokiems 
popieriams, kuriems dar turite skirti dėmesio. Svarbiau- 
sia visus tokius popierius laikykite tik vienoje vietoje. 
Neleiskite jiems pasklisti po visus namus. Patariu nau- 
doti vertikalius dokumentų stovus, kuriuose popierius 
galima sudėti stačiai, ir rasti šiam stovui vietą namuose. 
Visi popieriai, kuriems turite skirti dėmesio, gali būti 
sudėti į šį stovą smulkiau neskaidant. 

Išsaugotinus popierius skirstau pagal jų naudojimo 
dažnumą. Jų rūšiavimo metodas vėlgi nesudėtingas. 
Skirstau juos į retai naudojamus popierius ir dažniau 
naudojamus popierius. Retai naudojami popieriai - tai 
draudimo dokumentai, garantiniai raštai ir finansinės 
nuomos dokumentai. Deja, juos būtinai reikia išsaugoti, 
nors jūsų širdyje jie ir neįžiebia ypatingo džiaugsmo. Ka- 
dangi beveik niekada šių dokumentų jums neprireiks, 
neskirkite daug pastangų jų saugojimui. Patariu juos vi- 
sus sudėti į permatomą plastikinį aplanką ir nesistengti 
smulkiau išrūšiuoti. 

Kitas šių popierių porūšis - dažniau ištraukiami 
ir naudojami popieriai, pavyzdžiui, seminaro užrašai 
arba laikraščių iškarpos. Šie popieriai netenka prasmės, 
jei jų nelaikote lengvai prieinamoje vietoje, kad prirei- 
kus greitai juos rastumėte. Todėl patariu juos sudėti į 


plastikinį segtuvą su jau gamintojo įklijuotais skaidrių 

įmaučių puslapiais. Šie popieriai kelia daugiausia galvos 
skausmo. Nors dažniausiai tokie popieriai nereikalingi, 
jie linkę itin greitai kauptis. Greičiausiai pamatysite re- 
zultatą, jei apmažinsite tokių popierių kiekį. 

Popierius skirstome tik į tris rūšis: tie, kuriems dar 
turime skirti dėmesio, išsaugotinos sutartys ir kiti po- 
pieriai. Svarbu vienos rūšies popierius laikyti toje pa- 
čioje dėžutėje arba aplanke ir nerūšiuoti jų į smulkes- 
nes grupes pagal turinį. Kitaip tariant, jums reikia tik 
trijų dėžučių arba aplankų. Nepamirškite, kad popierių, 
kuriems dar turime skirti dėmesio, dėžutė turėtų būti 
tuščia. Jei joje yra popierių, žinokite, kad jūsų gyvenime 
yra nebaigtų darbų, kuriems turite skirti dėmesio. Nors 
man niekada nepavyko visiškai ištuštinti šios dėžutės, 


tai tikslas, kurio siekiu. 


Viskas apie popierius 


Kaip sutvarkyti daugiausia nerimo keliančius popierius. 
Vadovaujuosi požiūriu, kad reikia išmesti visus po- 
pierius, bet visada bus tokių, kuriuos išmesti sunku. Ap- 


tarkime, kaip su jais tvarkytis. 


Mokymosi medžiaga 


Žmonės, kuriems patinka mokytis, dažniausiai lanko 
įvairius seminarus ar kursus, pavyzdžiui, kvapų te- 


rapijos, loginio mąstymo arba rinkodaros. Japonijoje 


neseniai išpopuliarėjo rytiniai seminarai, kurie leidžia 
išnaudoti ankstyvą rytmetį. Žmonėms siūlomas vis pla- 
tesnis dalykų, mokymosi tvarkaraščių pasirinkimas. 
Mokymų dalyviams jų dėstytojo kruopščiai parengta 
medžiaga yra tarsi garbės medalis, su kuriuo sunku iš- 
siskirti. Bet lankydamasi šitų mokslui atsidavusių žmo- 
nių namuose, pastebiu, kad mokymosi popieriai užima 
itin daug vietos ir galiausiai užtvindo kambarius. 

Viena mano klientė buvo trisdešimt kelerių metų 
reklamos agentūroje dirbanti moteris. Tik įžengusi į jos 
kambarį, pasijutau lyg būčiau biure, Mano akys užkliuvo 
už išrikiuotų segtuvų, ant kurių buvo prilipinti tvarkin- 
gai atspausdinti pavadinimai. „Čia mano lankytų semi- 
narų medžiaga“, - paaiškino ji. Nuolatinė seminarų fa- 
natikė buvo išsaugojusi ir sudėjusi į segtuvus visų kada 
nors lankytų seminarų medžiagą. 

Žmonės dažnai tvirtina „Noriu kada nors vėl per- 
žvelgti šią medžiagą, bet dauguma niekad to nepadaro. 
Be to, daugelis jų turi medžiagos iš kelių tos pačios ar 
panašių temų seminarų. Kodėl? Nes tai, ko mokėsi se- 
minaruose, jiems neįsiminė. Sakau tai ne norėdama juos 
sukritikuoti, bet tiesiog atkreipdama dėmesį, kodėl ne- 
verta išsaugoti lankytų seminarų medžiagos. Jei įgytų 
žinių nepritaikysite praktikoje, šie kursai jums neturės 
jokios vertės. Dalyvavimo kursuose ar profesinio tobu- 
linimosi mokymuose prasmė atsiskleidžia juos lankant. 
Kad kursų lankymas turėtų prasmę, turite tai, ką išmo- 
kote, pritaikyti praktikoje tą pat akimirką, kai pabaigia- 


te kursus. Kodėl žmonės tiek daug moka už kursus, jei tą 


SAIdaldOd aIdV SVMSIA 


107 


KAIP RŪŠIUOTI DAIKTUS 


108 


patį gali paskaityti knygoje ar kitur. Nes jie nori persiim- 
ti dėstytojo užsidegimu ir atsidurti mokymąsi skatinan- 
čioje aplinkoje. Svarbiausia medžiaga - pats seminaras 
ar kitoks renginys, ir tai, ką jų metu gyvai patiriate. 
Lankykite kursus tvirtai apsisprendę išmesti visą 
dalijamąją medžiagą. Jei gailėsitės išmetę, dar kartą 
užsirašykite į tuos pačius kursus ir šįkart pamėginkite 
viską įsiminti. Ironiška, bet esu įsitikinusi, kad būtent 
dėl to, jog pernelyg prisirišame prie gautos medžiagos, 
vėliau nesugebame išmoktų žinių pritaikyti praktikoje. 
Didžiausią iki šiol aptiktą seminarų medžiagos rinkinį 
sudarė 190 segtuvų. Neverta net minėti, kad turėjau pri- 


versti klientą išmesti juos visus iki vieno. 


Kredito kortelių ataskaitos 


Taip pat turite išmesti visas savo kredito kortelių ata- 
skaitas. Koks tikslas jas turėti? Daugumai jos pasi- 
tarnauja tikrinant, kiek ir kam išleista pinigų praeitą 
mėnesį. Taigi įsitikinę, kad ataskaitoje įtrauktos teisin- 
gos išlaidos, ir patikrinę, ar jos sutampa su jūsų namų 
sąskaityba, šią ataskaitą galite laikyti atlikusią savo pa- 
skirtį, taigi reikėtų ją išmesti. Pasikliaukite manimi. Dėl 
to neturite jausti nė menkiausios kaltės. 

Ar atsimenate nors kartą, kad jums būtų prireikę 
kredito kortelės ataskaitos? Manote, kad jų prireiks, 
siekiant teisme įrodyti, kiek pinigų paėmėte? Taip tikrai 
nenutiks, todėl nėra jokio reikalo saugoti šias ataskaitas 


visą likusį gyvenimą. Tas pats taikytina ir bankomato 


kvitams, kuriuos gaunate išsiimdami grynųjų pinigų. 
Būkite ryžtingi ir pasinaudokite šia proga visais jais at- 
sikratyti. , 

Iš visų mano klientų sunkiausia popierius išmesti 
buvo vienai porai. Jie abu buvo teisininkai. Vis nesiliovė 
klausinėję: „O jeigu šio dokumento prisireiks teisme?“ 
Iš pradžių jie lėtai yrėsi į priekį, bet galiausiai net ir jie 
sugebėjo išmesti beveik visus turėtus popierius ir vėliau 
dėl to nepatyrė jokių sunkumų. Jeigu pavyko jiems, pa- 


vyks ir jums. 


Elektros prietaisų instrukcijos 


Ir televizorius, ir skaitmeninė kamera —- visi elektros 
prietaisai įsigyjami su garantiniu raštu. Tai vieni įpras- 
čiausių visuose namuose laikomų dokumentų, kuriuos 
beveik visi tvarkingai saugo. Vis dėlto dažniausiai žmo- 
nės juos laiko ne visai tinkamai. 

Paprastai žmonės garantinius raštus saugo papras- 
tame permatomame aplanke arba armoniką primenan- 
čiame storame aplanke su atskirais skyreliais kiekvie- 
nam dokumentui laikyti. Toks aplankas patogus, nes 
jame dokumentus galima laikyti atskirtus skyreliuose. 
Bet čia slypi ir jo trūkumas. Kadangi šis aplankas taip 
smulkiai suskirstytas, lengva ką nors praleisti. Daug 
kas tame pačiame aplanke saugo ne tik garantinius raš- 
tus, bet ir prietaisų naudojimo instrukcijas. Pirmiau- 
sia išmeskite šias instrukcijas. Atidžiai jas apžiūrėkite. 


Ar kada nors jomis naudojotės? Iš tiesų gali prireikti 

nebent kelių instrukcijų, pavyzdžiui, kompiuterio arba 
skaitmeninės kameros naudojimo instrukcijos, bet jos 
tokios storos, kad vis tiek netilps į aplanką. Taigi, gali- 
ma sakyti, kad visas jūsų draudimo dokumentų aplanke 
esančias instrukcijas galite išmesti be jokių kliūčių. 

Šiandien dauguma mano klientų yra išmetę beveik 
visas turėtas instrukcijas, netgi kompiuterių ir kamerų 
instrukcijas, ir niekas dėl to nepatyrė jokių nepatogu- 
mų. Susidūrę su nesklandumais jie paprastai kiek pa- 
siknaisioję prie prietaiso sugeba patys išspręsti bėdą, 
o viską, ko negali išsiaiškinti patys, nesunkiai sužino 
panaršę internete arba kreipęsi į pardavėją, iš kurio tą 
prietaisą įsigijo. Taigi užtikrinu jus, galite išmesti jas ne- 
jausdami jokios sąžinės graužaties. 

Grįžkime prie garantinių raštų. Vadovaujantis mano 
metodu, juos reikėtų laikyti viename permatomame 
aplanke, smulkiau jų neskirstant. Garantiniu raštu gali 
tekti pasinaudoti nebent vieną kartą per metus. Koks 
tikslas atidžiai surūšiuoti šiuos dokumentus ir atskirti 
vieną nuo kito, kai tikimybė, kad jų prireiks, yra tokia 
menka? Maža to, jei juos laikysite aplanke su skyreliais, 
ko nors prireikus turėsite tol vartyti, kol rasite reikia- 
mą dokumentą. Daug patogiau visus šiuos dokumentus 
laikyti viename aplanke, ištraukti šūsnį ir greit ją per- 
versti. 

Jei per smulkiai suskirstysite dokumentus, turėsite 
mažiau progų visus juos peržvelgti. Nepastebėsite, kaip 
kai kurių jų galiojimas baigsis. O kartkartėmis perbėg- 


dami akimis per visus garantinius raštus, turime puikią 


progą patikrinti visų turimų draudimų galiojimo da- 
tas. Šitaip atsikratysite vargo vis pripulti prie aplanko 
tikrinti galiojimo datų. Dažniausiai net nereikia pirkti 
naujo aplanko tokiems dokumentams laikyti, nes na- 
muose bent vieną tikrai rasite besimėtantį. Telieka pri- 
durti, kad vadovaujantis šiuo metodu šie dokumentai 
užims tik dešimtadalį tos erdvės, kurią užima, jei nau- 


dojate įprastus metodus. 


Sveikinimo atvirukai 


Japonijoje vyrauja tradicija siųsti vienas kitam nauja- 
metinius sveikinimo atvirukus ir taip perduoti savo 
šventinius linkėjimus (be to, dažnai pabaigoje būna 
užrašytas loterijos numeris). Tai reiškia, kad visi atvi- 
rukai atlieka savo paskirtį tą akimirką, kai gavėjas juos 
perskaito. Patikrinę, ar jūsų atviruke užrašyti skaičiai 
atnešė laimėjimą loterijoje, galite atvirukus išmesti, 
dėkodami jiems, kad perdavė siuntėjo nuoširdų rūpestį 
jumis. Jeigu atvirukus išsaugote, kad kitais metais pa- 
sitikrintumėte adresą, juos verta saugoti ne ilgiau kaip 
vienus metus. Išmeskite visus dvejų ar daugiau metų se- 
numo atvirukus, pasilikite tik tuos, kurie jūsų širdyje 


kelia džiaugsmą. 


Panaudotos čekių knygelės 


Panaudotos čekių knygelės ir yra panaudotos. Daugiau 


prie jų nebegrįšite, o jei ir taip, vis tiek tai nepadės jums 

padidinti banke turimos pinigų sumos, taigi tiesiog at- 


sikratykite jomis. 


Algalapiai 


Jūsų algalapių paskirtis - informuoti jus, kiek jums šį 
mėnesį išmokėta. Patikrinus įrašytą sumą, algalapiai 


tampa nebenaudingi. 


Komono (įvairios smulkmenos I) 


Turėkite daiktus, nes jie jums patinka, o ne „tiesiog“. 

Vienos klientės namuose atidariusi stalčių aptikau 
keistą dėžutę. Ji tarsi prašėsi atidaroma, viliojo kaip 
knyga, kurią vos atvertus jus užburs pasaka. Bet manęs 
tai nė kiek nesujaudino. Gerai žinojau, ką rasiu viduje. 
Smulkių pinigų, plaukų segtukų, trintukų, ištrūkusių 
sagų, laikrodžio detalių, galbūt išsikrovusių, o gal dar 
veikiančių elementų, nesuvartotų tablečių, laimę ne- 
šančių amuletų ir raktų pakabukų. Sąrašą galima būtų 
tęsti. Jau žinau, ką klientė atsakys, paklausta, kodėl visi 
tie daiktai guli toje dėžutėje: „Tiesiog.“ 

Panašiai elgiamės su daugeliu namuose turimų daik- 
tų. Jie padedami, laikomi ir kaupiami „tiesiog“, per daug 
apie tai nemąstant. Tokius daiktus vadinu komono. Tai 
japonų kalbos terminas, kuris žodyne apibūdinamas 
taip: įvairios smulkmenos; atsitiktinai pas jus atsidūrę 


daiktai; aksesuarai; smulkūs prietaisai ir įrankiai; deta- 


lės ar priedai; nesvarbus asmuo; mažmožis. Nenuosta- 
bu, kad žmonės nežino, ką daryti su daiktais, kurie pa- 
kliūva į tokią neaiškią ir plačią apibrėžtį. Vis dėlto laikas 
atsisveikinti su šiuo „tiesiog“ požiūriu į daiktus. Juk šie 
daiktai taip pat turi reikšmės jūsų gyvenime, todėl nusi- 
pelno būti atskirai apžiūrėti ir surūšiuoti. 

Kitaip nei drabužiai ar knygos, šie daiktai tokie 
įvairūs, kad vien nuo minties juos sutvarkyti nusvyra 
rankos. Bet jei juos rūšiuosite tinkama tvarka, užduo- 
tį įveiksite nesunkiai. Komono reikia rūšiuoti šia eilės 
tvarka: š 

+ Kompaktiniai diskai (CD ir DVD) 

+ "Odos priežiūros priemonės 

+ Dekoratyvinė kosmetika 

+ Aksesuarai 

+ Didelės vertės daiktai (pasas, kredito kortelės ir 
pan.) 

+ Elektros technika ir prietaisai (skaitmeninės ka- 
meros, laidai, viskas, ką galite pavadinti „elektri- 
niu 

+ Namų ūkio reikmenys (popierius, vokai ir raši- 
kliai, siuvimo reikmenys ir t. t.) 

+ Ūkinės priemonės (vaistai, valikliai, šluostės ir t. t.) 

+ Virtuvės priemonės ir maisto produktai 

+ Kita 


Jeigu turite daug su kokiu nors pomėgiu ar laisvalaikio 
užsiėmimu susijusių daiktų (pavyzdžiui, slidinėjimo 


įranga), šiuos daiktus išskirkite kaip atskirą grupę. 

Patariu laikytis šios tvarkos, nes patogiau pradėti 
nuo asmeninių ir aiškios paskirties daiktų. Jeigu gy- 
venate vienas, į eilės tvarką daug dėmesio nekreipki- 
te, svarbiausia, kad tvarkytumėte kiekvieno pobūdžio 
daiktus atskirai. Daugybė žmonių gyvena apsupti daik- 
tų, kurių jiems „tiesiog nereikia. Būtinai įvertinkite 
turimus komono ir pasilikite tik tuos, kurie jums teikia 


džiaugsmą. 


Smulkūs pinigai 


Tegul jūsų moto bus: „Pinigai - į piniginę.“ 

Arjūsų namuose šen bei ten mėtosi smulkių pinigų? 
Viena moneta ar pora jūsų rankinės dugne, viena kita - 
giliai stalčiuje arba ant stalo? Padėdama klientams 
susitvarkyti namus, visada randu monetų. Monetas, 
komono karalienes, galima užtikti priebutyje, virtuvė- 
je, svetainėje, vonioje, ant įvairių baldų ir stalčiuose. 
Nors monetos yra vertingi grynieji pinigai, jie ne tiek 
gerbiami, kiek popieriniai banknotai. Keista, kad mo- 
netos mėtosi namuose, kur nėra jokių galimybių jų pa- 
naudoti. 

Tvarkydamiesi mano klientai aptinka smulkių pi- 
nigų, o aš visada pasistengiu, kad šie keliautų tiesiai į 
piniginę ir jokiu būdu ne į taupyklę. Kitaip nei su kitais 
daiktais, nereikia visų rastų monetų surinkti į vieną vie- 
tą, kadjas sutvarkytumėte. Tiesiog aptikę monetą iškart 


įmeskite ją į piniginę. Jei monetas sumesite į taupyklę, 


taip jos tiesiog bus perkeltos į kitą vietą, bet ir toliau jos 
gulės apleistos. Ilgai tuose pačiuose namuose gyvenan- 
tys žmonės dažnai pamiršta, kad turi taupyklę. Atvirai 
pasakius, dar nesutikau žmogaus, kuris būtų panaudo- 
jęs taupyklėje laikomus pinigus, išskyrus tuos atvejus, 
kai pinigus kaupdavo tikslingai. Jeigu monetas kaupiate 
neturėdami aiškaus tikslo, tiesiog iš smalsumo norėda- 
mi pamatyti, kiek galite sutaupyti, pats laikas visas mo- 
netas nunešti į banką. Kuo ilgiau delsite, tuo sunkesnis 
bus nešulys ir tuo daugiau vargo turėsite keliaudami į 
banką. 

Be to, pastebėjau, kad daugelis mano klientų, užsi- 
pildžius jų taupyklėms, dėl nesuvokiamų priežasčių mo- 
netas ima rinkti į įvairias kosmetines. Po daugelio metų 
lankydami mano kursus, jie dažnai staiga spintos gilu- 
moje aptinka pilną monetų kosmetinę. Nuo praradusių 
spalvą monetų jau tvoskia rūdžių ir pelėsių kvapas, ir, 
užuot skardžiai skimbčiojusios, jos dusliai barška. To- 
dėl klientai kremtasi apskritai jas radę. Jaučiuosi nema- 
loniai vien apie tai rašydama, bet savo akimis išvydus 
pinigams būdingo taurumo netekusias monetas tikrai 
suspaudžia širdį. Meldžiu jus išvaduoti apleistas mone- 
tas, kurios bergždžiai dūla jūsų namuose, vadovaukitės 
šūkiu: „Pinigai - į piniginę!“ 

Beje, galima pastebėti akivaizdų skirtumą tarp to, 
kaip su smulkiais pinigais elgiasi moterys ir kaip - vyrai. 
Vyrai linkę monetas susižerti į kišenę arba padėti gerai 
matomoje vietoje, pavyzdžiui, ant komodos ar stalo. 


O moterys labiau linkusios jas sumesti į dėžutę ar 

kosmetinę ir paslėpti į stalčių. Žmonės elgiasi su mo- 
netomis taip, tarsi vadovautųsi savo instinktais: vyrai 
visą laiką budriai pasiruošę veikti, kai tik kils pavojus, 
o moterys nusiteikusios sergėti namus. Taigi, kasdien 
dalijantis tvarkymosi stebuklo patirtimi, ši mintis pri- 
verčia mane trumpam stabtelėti ir susimąstyti apie gy- 


venimo ir mūsų DNR paslaptis. 


Komono (įvairios smulkmenos II) 


Vienkartiniai daiktai, kuriuos „tiesiog“ pasilikote. 
Aptinku neįtikėtinai daug daiktų, kurie net neklau- 
siant, ar kelia džiaugsmą, aišku, kad yra vienkartiniai 
ir jau panaudoti. Jau minėjau, kaip svarbu paleisti 
daiktus, su kuriais jums sunku išsiskirti. Ne mažiau 
svarbu tvarkantis namus pastebėti daiktus, kuriuos 
laikote „be jokios aiškios priežasties. Dauguma žmo- 
nių nė patys nenutuokia, kokie niekniekiai užgriozdžia 


jų namus. 


Dovanos 


Ant indaujos užkelta per vestuves padovanota lėkštė, 
iki šiol neišpakuota iš dovanų dėžutės. Stalčiuje mėto- 
si draugo lauktuvių parvežtas raktų pakabukas. Keistų 
kvapų smilkalų rinkinys, per gimtadienį padovanotas 
kolegos. Kas sieja visus šiuos daiktus? Visi jie - dova- 


nos. Jums artimas žmogus eikvojo savo brangų laiką, 


kad išrinktų ir nupirktų dovaną jums. Dovanos - tai 
meilės ir rūpesčio jumis išraiška. Juk negalima jų tie- 
siog imti ir išmesti? 

Bet pažvelkime atidžiau. Daugelis šių dovanų tebe- 
guli supakuotos arba tebuvo panaudotos vieną kartą. 
Pripažinkite. Jos tiesiog neatitinka jūsų skonio. Tikroji 
dovanos prasmė - ją gauti. Dovanos - ne „daiktai“, o bū- 
das išreikšti jausmus. Pažvelgus šiuo kampu, išmesdami 
dovaną neturėtumėte jausti kaltės. Padėkokite dova- 
noms už džiaugsmą, kurį patyrėte jas gaudami. Žinoma, 
būtų idealu, jei galėtumėte su tokių pačiu džiaugsmu jas 
naudoti. Bet būkite tikri, kad jums jas padovanoję žmo- 
nės nenorėtų, jog dovanas naudotumėte tik iš pareigos 
arba atidėtumėte jas į šalį ir kaskart jas užtikę jaustu- 
mėte kaltę. Taigi jas išmesdami pasitarnausite ir dova- 
nojusiems Žmonėms. 


Mobiliojo telefono pakuotės 


Dėžės užima stebėtinai daug vietos. Išmeskite savo te- 
lefono pakuotę tik jį išpakavę. Jums neprireiks nei ins- 
trukcijos, nei kartu su ja gauto kompaktinio disko. Visas 
mobiliąsias programas išsiaiškinsite jau naudodami te- 
lefoną. Visi mano klientai išmetė minėtus daiktus ir kol 
kas nė vienam tai nesukėlė jokių nepatogumų. Jei kas 
neaišku, visada galite kreiptis į pardavėją parduotuvėje, 
kurioje įsigijote telefoną. Daug greičiau susitvarkysite 
pasiklausę profesionalų, nei bandydami patys rasti at- 


sakymą instrukcijoje. 

Neaiškios paskirties laidai 


Jeigu pamatę laidą, nenutuokiate kuriam galui jis skir- 
tas, didelė tikimybė, kad daugiau niekada gyvenime jo 
nepanaudosite. Mįslingi laidai ir liks mįsle. Nerimauja- 
te, kad gali jų prireikti, jei koks nors kitas nebeveiks? 
Atsipalaiduokite. Lankiausi nesuskaičiuojamoje galybė- 
je namų, kur būdavo saugomi atsarginiai laidai, bet di- 
delis laidų raizginys tik apsunkina reikiamo laido paieš- 
kas. Daug greičiau nusipirksite naują. Pasilikite tik tuos 
laidus, kurių paskirtį aiškiai žinote, ir atsikratykite visų 
kitų. Be to, jūsų turimame rinkinyje veikiausiai yra bent 


keletas seniai sugedusių ir išmestų prietaisų laidų. 


Ištrūkusios sagos 


Ištrūkusių sagų niekad nebeprireiks. Dažniausiai ištrū- 
kusi saga yra ženklas, kad ilgai dėvėtų ir patikusių marš- 
kinių ar palaidinės gyvenimas baigiasi. Paltų ir švarkų, 
kuriuos ketinate vilkėti ilgą laiką, atsargines sagas pa- 
tariu tik įsigijus iškart prisiūti prie pamušalo. Jeigu pa- 
metate kitų drabužių sagas ir būtinai norite vėl prisiūti, 
visada, ko tik reikia, rasite didesnėje siuvimo reikmenų 
parduotuvėje. Per savo darbo patirtį įsitikinau, kad, 
ištrūkus sagai, žmonės dažniausiai nesivargina įsiū- 
ti kitos, net jei yra išsaugoję atsargines. Jie arba toliau 
nešioja drabužį be sagos, arba palieka jį gulėti spintoje. 
Atsarginių sagų vis tiek nepanaudosite, tad nieko nenu- 


tiks, jei jas išmesite. 


Dėžės nuo elektros prietaisų 


Kai kurie žmonės laiko dėžes nuo elektros prietaisų, nes 
mano, kad taip vėliau, jei norės, galės brangiau juos par- 
duoti. Bet taip tik švaistote savo laiką. Paskaičiavę, kiek 
jums atsieina namų pavertimas tuščių dėžių sandėliu, 
suprasite, kad tai smarkiai viršija tą sumą, kurią gautu- 
mėte pardavę elektros prietaisą dėžėje. Kraustantis jų 
taip pat neprireiks. Galbūt nerimaujate, ar atėjus laikui 
rasite tinkamų dėžių. Gėda leisti atgrasiai dėžei užimti 
erdvę namuose tik todėl, kad galbūt vieną dieną jums 


jos prireiks. 


Sugedę televizoriai ir radijo imtuvai 


Dažnai klientų namuose užtinku sugedusių televizo- 
rių ir radijo imtuvų ir kitų prietaisų. Žinoma, neverta 
jų laikyti. Jeigu ir jūs turite sugedusių prietaisų, pasi- 
naudokite šia proga: paskambinkite vietos perdirbėjui ir 


atsikratykite jų. 


Patalynė svečiams, kurie niekada jūsų neaplanko 


Čiužinys arba sulankstoma lova, patalai, pagalvė, ant- 
klodė ir paklodė - vienas patalynės komplektas užima 
daug vietos. Jis taip pat patenka į sąrašą daiktų, kuriuos 
klientai išmeta per mano pamokas ir vėliau retai kada 
pasigenda. Verta turėti atskirą patalynę, jei jus dažnai 


lanko svečiai ir turite jiems skirtą kambarį, tačiau jei 

pas jus žmonės pasilieka nakvoti tik kartą ar du kartus 
per metus, — tai tikrai nebūtina. Prireikus patalynę visa- 
da galima išsinuomoti. Primygtinai patariu pasinaudoti 
šiuo sprendimu. Ilgą laiką spintoje laikyta patalynė sklei- 
džia tokį suplėkusį kvapą, kad vis tiek nenorėtumėte, jog 


jūsų svečiai ją naudotų. Pauostykite ir įsitikinkite patys. 


Kelionėms atidėti kosmetikos mėginiai 


Galbūt esate sukaupę krūvą kosmetikos mėginių, kurie 
visus metus ar ilgiau mėtosi nenaudojami? Daug kas 
juos laiko kelionėms, bet ruošdamiesi keliauti niekada 
nepasiima. Susisiekiau su keliais jų gamintojais pasi- 
teirauti apie tokių produktų galiojimo laiką. Sulaukiau 
įvairių atsakymų. Vieni mėginiai galiojo tik kelias sa- 
vaites, o kiti - tinkami naudoti ištisus metus. Produk- 
tai mažose pakuotėse, taigi ir mėginiai, genda greičiau. 
Todėl naudoti pasibaigusio galiojimo kosmetiką, ypač 
tuo metu, kai turėtumėte mėgautis kelione, yra didelė 


kvailystė. 


Madingiausi sveikos gyvensenos produktai 


Liekninamasis diržas, stikliniai buteliukai kvapų terapi- 
jos aliejams gaminti, ypatinga sulčiaspaudė, jojimo jude- 
sius atkartojantis treniruoklis svoriui mesti - atrodo len- 
gvabūdiška išmesti visus šiuos brangius daiktus, kuriuos 
gavote paštu pagal užsakymą ir beveik nepanaudojote. 


Patikėkite manimi, puikiai jus suprantu. Bet paleiskite 


juos. Svarbiausia - džiaugsmas, kurį patyrėte juos įsigy- 
dami. Išreikškite savo dėkingumą už tai, ką suteikė jūsų 
gyvenimui, pasakydami „Ačiū už įkvėpimą, kurį pajutau 
tave įsigijusi“ arba „Ačiū už sutvirtėjusį kūną“. O tada iš- 


meskite galvodami, kad juos įsigiję tapote sveikesni. 


Nemokamos naujovės 


Mobiliojo telefono ekrano šluostė, kurią gavote dovanų 
pirkdami gaiviojo gėrimo butelį, tušinukas su išgravi- 
ruotu jūsų mokyklos pavadinimu, iš renginio parsinešta 
vėduoklė, talismanas, gautas su gėrimu, loterijoje laimė- 
tas plastikinių puodelių rinkinys, alaus bokalai su alaus 
gamintojo logotipu, lipnūs lapeliai su farmacijos įmonės 
pavadinimu, sugeriamojo popieriaus dėklas, kuriame 
likę tik penki lapai, reklaminis kalendorius (vis dar su- 
suktas į ritinį), kišeninis kalendoriukas (nė karto ne- 
panaudotas per šešis mėnesius). Nė vienas iš šių daiktų 
neatneš jums jokio džiaugsmo. Išmeskite juos be jokios 


sąžinės graužaties. 


Brangios smulkmenos 


Jūsų tėvų namai - ne suvenyrų sandėlis. 

Sutvarkę savo drabužius, knygas, popierius ir komo- 
no, galiausiai imkitės paskutinės kategorijos - jums as- 
Meniškai brangių daiktų. Palieku juos pačioje pabaigo- 


Jė, nes šiuos daiktus išmesti sunkiausia. Jau pats žodis 

„suvenyrai“ primena mums apie tą laiką, kai šis daiktas 
teikė mums džiaugsmą. Vien mintis juos išmesti kelia 
baimę, kad kartu su šiais daiktais prarasime ir bran- 
gius prisiminimus. Bet dėl to neverta jaudintis. Tikrai 
brangūs prisiminimai niekada neišdils, net jei nutarsite 
išmesti su jais susijusius daiktus. Pažvelkite iš ateities 
perspektyvos, nejaugi verta laikyti daiktus, kurie pri- 
mena tai, ką jų neturėdami pamirštume? Juk gyvename 
dabartyje. Kad ir ką nuostabaus būtume patyrę, nega- 
lime gyventi praeitimi. Čia ir dabar patiriami džiaugs- 
mas irjaudulys - kur kas svarbesni. Taigi pakartosiu dar 
sykį, vienintelis būdas nuspręsti, ką pasilikti, yra paimti 
kiekvieną daiktą į rankas ir paklausti: „Ar jis man kelia 
džiaugsmą?“ 

Leiskite man papasakoti apie vieną klientę. Vadin- 
siu ją A. Tai buvo trisdešimtmetė dviejų vaikų mama. 
Jų namuose gyveno penki šeimos nariai. Antro užsi- 
ėmimo metu lankydamasi jos namuose pastebėjau, kad 
daiktų namuose akivaizdžiai sumažėjo. „Iš peties pa- 
dirbėjote, - pasakiau. - Turbūt išmetėte apie trisdešimt 
maišų daiktų.“ 

Švytėdama iš pasitenkinimo ji pasakė: „Taip! Išve- 
žiau visus suvenyrus į mamos namus. Negalėjau pati- 
kėti savo ausimis. Ji naudojo „išvežimo tėvams“ tvarky- 
mosi metodą. Tik pradėjusi veiklą, maniau, kad turėti 
galimybę išvežti daiktus „namo“ yra vaikystėje erdviuo- 
se kaimo namuose gyvenusių žmonių privilegija. Daug 
mano klienčių buvo Tokijuje gyvenančios viengungės 


moterys arba jaunos mamos. Joms paklausus, ar gali 


išsiųsti daiktus į tėvų namus, sakydavau: „Aišku. Jeigu 
tik padarysite tą nedelsiant. Niekad apie tai rimčiau 
nesusimąsčiau, kol, praplatėjus klientų ratui, atsirado 
klientų nedideliuose miesteliuose. Susipažinusi su pa- 
dėtimi „tėvų namuose“, buvau priversta atsiimti savo 
neapgalvotus žodžius. 

Dabar man atrodo, kad žmonės, kurie turi kur pato- 
giai išvežti daiktus, pavyzdžiui, tėvų namus, yra visgi 
nelaimingi. Net jei tėvai turi didelį namą ir yra likę lais- 
vų kambarių, tai nėra iki begalybės besiplečianti keturių 
dimensijų erdvė. Žmonės, kurie išsiunčia dėžes daiktų 
„namo“, niekad jų nebeatsiima. Kartą išsiųstos, jos nie- 
kada nebebus atidarytos. 

Bet grįžkime prie pasakotos istorijos. Po kiek laiko į 
mano pamokas užsirašė A. mama. Gerai žinojau, kad jei 
ji baigs mokymus, teks kažką daryti su A. namo išvež- 
ta manta. Apsilankiusi tuose namuose, pamačiau, kad 
A. kambarys buvo uždarytas ir nejudinamas. Lentynos 
ir spinta buvo prikrautos jos daiktų, o dabar ant grin- 
dų gulėjo dar dvi didelės dėžės. Jos mama svajojo apie 
asmeninę erdvę, kurioje galėtų pailsėti, bet nors A. jau 
seniai buvo išsikėlusi, A. daiktai ir toliau viešpatavo jos 
kambaryje. Todėl vienintelė vieta, kuri, mama jautė, pri- 
klauso tik jai, yra virtuvė. Tai buvo neteisinga. Susisie- 
kiau su A. ir pranešiau: „Jūs ir jūsų motina tol nebaigsi- 
te mokymų, kol nesusitarsite dėl tėvų namuose paliktų 
daiktų.“ 

Paskutinį kartą susitikus, A. atrodė nepaprastai 


laiminga. „Dabar galiu mėgautis tolesniu gyvenimu be 

jokių rūpesčių!“ Ji sugrįžo namo ir sutvarkė savo daik- 
tus. Dėžėse ji aptiko dienoraštį, buvusių vaikinų nuo- 
traukas, kalną laiškų ir atvirukų... „Tik apgaudinėjau 
save, tėvams siųsdama daiktus, su kuriais buvo sunku 
išsiskirti. Visus juos po vieną peržiūrėjusi supratau, kad 
jau išgyvenau visas su jais susijusias akimirkas. Taigi 
padėkojau jiems už to meto džiaugsmą. Viską išmetusi, 
jaučiausi lyg pirmą kartą drąsiai suvedusi sąskaitas su 
savo praeitimi.“ 

Tai tiesa. Po vieną peržiūrinėdami prisiminimus ke- 
liančius daiktus ir nutardami, ką išmesti, naršome po 
savo praeitį. Jei šiuos daiktus tiesiog sukišate į stalčių 
ar kartoninę dėžę, net nepastebėsite, kaip jūsų praeitis 
taps jums našta, kuri laikys jus tarsi pririštus trukdy- 
dama gyventi čia ir dabar. Sutvarkyti savo daiktus reiš- 
kia sutvarkyti savo santykį su praeitimi. Tarsi perkrauti 
savo gyvenimą ir suvesti visas sąskaitas tam, kad galė- 


tumėte žengti į priekį. 


Nuotraukos 


Džiaukitės, koks esate šiandien. 

Brangių, prisiminimus keliančių, daiktų sąrašo gale 
puikuojasi nuotraukos. Žinoma, yra rimta priežastis 
nuotraukas palikti pabaigai. Jeigu rūšiavote ir atidėjote 
išmestinus daiktus mano pasiūlyta tvarka, tikėtina, kad 
nuotraukų radote įvairiose vietose, galbūt jos buvo įkiš- 


tos tarp knygų lentynoje, gulėjo rašomojo stalo stalčiuje 


arba buvo paslėptos niekniekių dėžutėje. Nors daugelis 
jau sudėtos į albumus, esu tikra, kad radote vieną kitą 
nuotrauką, pridėtą prie laiško arba vis dar gulinčią nuo- 
traukų ryškinimo centro voke. (Neįsivaizduoju, kodėl 
tiek daug žmonių palieka nuotraukas tuose vokuose.) 
Kadangi, kol tvarkome kitus daiktus, nuotraukos daž- 
nai išdygsta iš netikėčiausių vietų, geriausia kaskart ati- 
dėtijas į tam paskirtą vietą ir peržiūrėti jas visas pačioje 
pabaigoje. 

Yra ir kita priežastis, kodėl nuotraukas reikėtų tvar- 
kyti paskiausiai. Jei nuotraukas rūšiuoti pradėsite dar 
neišsiugdę intuicijos, kas jums kelia džiaugsmą, visos 
pastangos nueis perniek ir pateksite į aklavietę. Bet 
jei tvarkėtės iš eilės (t. y. tokia eilės tvarka: drabužiai, 
knygos, popieriai, komono ir brangios smulkmenos), rū- 
šiavimas vyks sklandžiai ir patys būsite nustebinti savo 
gebėjimo atsirinkti, kas jums teikia malonumą. 

Yra tik vienas būdas surūšiuoti nuotraukas. Ir turė- 
kite omenyje, kad jam reikia laiko. Turite ištraukti visas 
nuotraukas iš albumų ir po vieną peržiūrėti. Tam prieši- 
nasi tik tie, kurie nuotraukų niekad nerūšiavo. Nuotrau- 
kų paskirtis - atspindėti arba tam tikrą įvykį, arba laiko 
tarpsnį. Todėl jas būtina peržiūrėti po vieną. Sekdami 
šiuos nurodymus nustebsite, kaip aiškiai sugebėsite at- 
skirti nuotraukas, kurios jaudina jūsų širdį ir kurioms 
esate abejingi. Kaip ir visuomet, pasilikite tik tas, kurios 
kelia džiaugsmą. 

Vadovaudamiesi šiuo metodu, pasiliksite tik po pen- 


kias nuotraukas kiekvienai kelionės dienai atspindėti, 

bet atrinktos nuotraukos taip gerai perteiks tą metą, 
kad kaipmat į atmintį grįš ir visi kiti patirti įspūdžiai. 
Svarbiausių dalykų nebūna daug. Nuobodžių nuotrau- 
kų su neatpažįstamais peizažais vieta - šiukšliadėžėje. 
Nuotraukų prasmė - teikti jaudulį ir džiaugsmą jas per- 
žiūrint. Atspaustos nuotraukos dažnai jau yra atlikusios 
savo vaidmenį. 

Kartais žmonės laiko krūvą nuotraukų didelėje dė- 
žėje, vildamiesi, kad jos juos pradžiugins kada nors se- 
natvėje. Galiu jums iškart pasakyti, kad tas „kada nors“ 
niekada neateis. Mačiau nesuskaičiuojamą daugybę ne- 
surūšiuotų nuotraukų dėžių, kurias žmonės palikdavo 
po savo mirties. 

Su klientais dažnai įvyksta toks pokalbis: 

— Kas toje dėžėje? 

— Nuotraukos. 

— Tuomet palikite jas tvarkymosi pabaigoje. 

- Bet jos ne mano. Jos priklausė mano seneliui. 

Toks pokalbis visada nuliūdina. Negaliu liautis gal- 
voti, kad anapus išėjusiųjų gyvenimai būtų buvę daug 
turiningesni, jei tos dėžės užimama erdvė būtų buvusi 
atlaisvinta dar jiems esant gyviems. Beje, pasiekę garbų 
amžių neturėtume ir toliau rūšiuoti nuotraukų. Jeigu ir 
jūs šį darbą paliekate senatvei, nebedelskite. Imkitės to 
dabar. Pasenę daug labiau džiaugsitės nuotraukomis, jei 
jos bus sudėtos į albumą ir neteks raustis sunkioje nuo- 
traukų dėžėje. 

Beveik taip pat, kaip ir nuotraukas, sunku išmesti 


iš vaikų gautas dovanėles. Tėvo dienos dovana su už- 


rašu: „Ačiū, Tėti. Parodai mokyklos koridoriuje moky- 
tojos atrinktas sūnaus piešinys arba dukters sukurtas 
papuošimas. Jei šie daiktai tebekelia jums džiaugsmą, 
būtinai pasilikite juos. Bet jeigu jūsų vaikai jau užaugę 
ir jūs tuos daiktus laikote tik todėl, kad bijote juos iš- 
mesdami įskaudinti savo vaikus, paklauskite jų. Tikė- 
tina, kad jie pasakys: „Ką? Tebeturi jį? Aišku, kad gali 
išmesti.“ 

O ką daryti su daiktais iš savo vaikystės? Vis dar 
saugote savo pažymių knygeles ar egzaminų vertini- 
mus? Mano klientei ištraukus keturiasdešimties metų 
senumo mokyklos uniformą, net ir man atėmė žadą. 
Bet ir ją reikėtų išmesti. Išmeskite visus prieš daug 
metų gautus laiškus iš buvusio vaikino ar merginos. 
Laiškas atlieka šavo paskirtį tą akimirką, kai jį gauna- 
te. Dabar tas žmogus jau bus seniai pamiršęs, ką tuo 
metu jums rašė, arba net apie paties laiško egzistavi- 
mą. Gautas smulkias dovanas pasilikite, jeigu jos teikia 
jums džiaugsmą. Jeigu jas laikote, nes negalite pamirš- 
ti buvusio vaikino, verčiau — išmeskite. Jei laikysitės 
jų įsikabinę, tai tik kliudys pastebėti progas užmegzti 
naujus santykius. 

Turėtume vertinti ne prisiminimus, o žmogų, kuriuo 
tapome išgyvenę visas patirtis. Tokią pamoką išmoksta- 
me tvarkydami brangias smulkmenas. Gyvenamoji er- 
dvė turi būti skirta žmogui, kuriuo tampame dabar, o ne 


tam, kuriuo kažkada buvome. 

Stulbinamos daiktų atsargos 


Padėdama klientams susitvarkyti susiduriu su dviem 
netikėtumais: arba su neįprastais daiktais, arba su 
stulbinamomis daiktų apimtimis. Su pirmaisiais susi- 
duriu kiekvieną kartą. Tai gali būti dainininko mikro- 
fonas arba naujausi virtuvės reikmenys, kuriuos įsigijo 
gaminti mėgstantis žmogus. Kiekviena diena atneša 
naujovių. Tai puikiai suprantama, turint omenyje, ko- 
kie neaprėpiamai įvairūs mano klientų pomėgiai ir pro- 
fesijos. 

Daug labiau nustėrstu aptikusi milžinišką krūvą 
įprastų, kiekvienuose namuose sutinkamų, daiktų. 
Dirbdama visuomet pasižymiu klientų turimų daiktų 
kiekius ir šį sąrašą visą laiką laikau po ranka, nes nuo- 
lat reikia papildyti naujais įrašais. Kartą vieno kliento 
namuose aptikau didelę dantų šepetėlių kolekciją. Iki 
šio atradimo rekordinis skaičius buvo trisdešimt penki 
dantų šepetėliai. Net ir tai atrodė gana daug. „Galbūt 
turite keliais šepetėliais per daug“, - mestelėjau ir sma- 
giai kartu iš to pasijuokėme. Bet naujoji rekordininkė 
pranoko savo pirmtaką. Ši klientė turėjo šešiasdešimt 
dantų šepetėlių! Išrikiuotos dantų šepetėlių dėžutės 
spintelėje po kriaukle priminė meno kūrinį. Įdomu, kad 
žmogaus protas net ir chaose bando įžvelgti tvarką ir 
prasmę. Nejučia ėmiau spėlioti, ar įnirtingai valydama 
dantis ji galėtų sunaudoti po vieną šepetėlį per dieną, 
o galbūt ji naudoja skirtingus šepetėlius kiekvienam 


dančiui? 


Kituose namuose teko aptikti trisdešimties maisto 
pakavimo plėvelės dėžučių atsargas. Atidariusi spin- 
telę virš virtuvės kriauklės išvydau išrikiuotas dėžu- 
tes, kurios panėšėjo į dideles geltonas LEGO kaladėles. 
„Kasdien naudoju plėvelę, todėl ji labai greit išsieikvo- 
ja“, - paaiškino klientė. Bet net jei ji sunaudotų kiekvie- 
ną savaitę po dėžutę, šių atsargų pakaktų daugiau nei 
pusę metų. Įprastiniame plėvelės ritinyje yra 20 metrų 
plėvelės. Norint per savaitę sunaudoti vieną ritinį, tektų 
20 centimetrų skersmens lėkštę apvynioti 66 kartus ir dar 
liktų. Vien nuo minties, kad galima tiek kartų ištraukti ir 
nuplėšti plėvelę, mane ištiktų riešo kanalo sindromas. 

Tualetinio popieriaus atsargų rekordas siekia 80 ri- 
tinėlių. „Mano viduriai laisvoki... Labai greit sunaudo- 
ju, - pasiteisino klientė. Bet net sunaudodama po ri- 
tinėlį per dieną, ištuštinti atsargoms jai prireiktų trijų 
mėnesių. Nesu tikra, ar sugebėtų sunaudoti ritinėlį per 
dieną, net jei visą dieną praleistų šluostydama sėdynę, 
be to, taip įnirtingai braukant sudiržtų oda. Sudvejojau, 
ar užuot mokiusi ją tvarkytis, neturėčiau verčiau jai pa- 
siūlyti drėkinamojo kremo? 

Vis dėlto didžiausias atradimas buvo 20 000 ausų 
krapštukų atsargos: iš viso 100 dėžučių, o kiekvienoje 
jų - po 200 ausų krapštukų. Jei mano klientė sunaudotų 
po vieną krapštuką per dieną, jai prireiktų 55 metų turi- 
moms atsargoms ištuštinti. Pagaliau pabaigusi ji turėtų 
būti stebėtinai išlavinusi ausų valymo įgūdžius. Taigi 
paskutinis iš jos atsargų sunaudotas ausų krapštukas 


būtų beveik aukso vertės. 

Gali būti sunku patikėti šiais pasakojimais, bet aš 
nejuokauju. Įdomu, kad kol nepradėjo tvarkyti namų, 
nė viena iš šių klienčių net nenutuokė, kiek daug daiktų 
buvo prikaupusi. Ir nors turėjo milžiniškus kiekius, visą 
laiką manė, kad neturi pakankamai, ir baiminosi, jog 
vieną dieną pritrūks. Nėra tokio kiekio, kuris mėgstan- 
tiems kaupti atsargas žmonėms leistų pasijausti saugiai. 
Kuo daugiau daiktų jie turi, tuo labiau bijo jų pritrūkti 
ir dar labiau nerimauja. Net jei jiems liko du kokio nors 
daikto vienetai, jie nedelsdami nusipirks dar penkis. 

Kitaip nei parduotuvėje, nenutiks nieko baisaus, jei 
namuose ko nors pritrūksite. Galbūt kiek susinervinsi- 
te, bet neatitaisomos žalos nepatirsite. Bet ką daryti su 
sukauptomis atsargomis? Nors būtų geriausia visas jas 
sunaudoti, dažnai šių daiktų galiojimo laikas jau būna 
pasibaigęs ir tenka juos išmesti. Primygtinai patariu at- 
sikratyti visomis perteklinėmis atsargomis vienu ypu. 
Atiduokite tuos daiktus draugams, kuriems jų reikia, 
paaukokite arba nuneškite į naudotų daiktų parduotu- 
vę. Galbūt atrodo, kad tai pinigų švaistymas, bet atsargų 
sumažinimas ir atsikratymas pertekliaus našta yra grei- 
čiausias ir veiksmingiausias būdas įvesti tvarką. 

Kartą patyrę laisvę nuo perteklinių atsargų, neno- 
rėsite kitokio gyvenimo ir savaime nustosite kaupti at- 
sargas. Mano klientai pasakoja, kad taip gyventi kur kas 
smagiau, nes kai ko nors pritrūksta, įdomu pastebėti, 
kiek laiko galite išbūti be to daikto ir ar įmanoma jį pa- 
keisti kuo nors kitu. Labai svarbu įvertinti, ką šiuo metu 


turite, ir atsikratyti pertekliaus. 


Mažinkite turimų daiktų skaičių, 

kol pasieksite „lūžio akimirką“ 

Tvarkykite daiktus nurodyta eilės tvarka pagal rūšį ir 
pasilikite tik tuos, kurie kelia jums džiaugsmą. Visa tai 
atlikite atidžiai ir greitai, vienu sykiu. Vadovaudamie- 
si šiais patarimais, gerokai sumažinsite turimų daiktų 
kiekį, pajusite niekada nepatirtą palengvėjimą ir gyve- 
nime imsite daug labiau pasitikėti savimi. 

Kiek daiktų turėti būtų idealu? Manau, kad to nežino 
dauguma žmonių. Jei visą gyvenimą pragyvenote Japo- 
nijoje, veikiausiai buvote apsupti kur kas daugiau daik- 
tų, neijums reikia. Todėl daug kam sunku įsivaizduoti, 
kiek daiktų jiems reikia, kad galėtų patogiai gyventi. 
Tvarkydamiesi ir pamažu atsikratydami daiktais, vieną 
akimirką pajusite persilaužimą ir suprasite, kiek daiktų 
jums iš tiesų reikia. Pajusite tai taip aiškiai, tarsi gal- 
voje staiga būtų atsivėrusios slaptos durelės, ir tarsite: 
„O! Kaip tik su šiuo daiktų kiekiu galiu patogiai gyventi. 
Tiek man užtenka, kad būčiau laiminga. Daugiau nieko 
netrūksta. Niekas negali nustelbti tą akimirką visą jūsų 
esybę užplūstančio pasitenkinimo jausmo. Šią akimirką 
vadinu „lūžio akimirka“. Pasiekę ją, pastebėsite, kad tu- 
rimų daiktų kiekis nebeauga. Būtent todėl daugiau nie- 
kada nebegrįšite prie netvarkos. 

Kiekvienas žmogus turi atrasti savo „lūžio akimir- 
ką“. Dėl batų pametusiam galvą žmogui tai gali būti 
šimtas porų batų, o mėgstančiam skaityti - reikės vien 


knygų. Kai kurie žmonės, tokie kaip aš, turi daugiau 

dėvėti namuose skirtų drabužių nei išeiginių rūbų, ki- 
tiems gali patikti namuose vaikščioti nuogiems ir jie gali 
visai neturėti namų aprangos. (Nustebtumėte sužinoję, 
kiek daug žmonių priskirtini prie pastarųjų.) 

Sutvarkę namus ir sumažinę turimų daiktų kiekį, iš- 
siaiškinsite, kokios jūsų vertybės, kas jums iš tiesų svar- 
bu gyvenime. Bet išmesdami daiktus ir juos išdėstyda- 
mi per daug nesusitelkite ties šiais klausimais. Verčiau 
dėmesį nukreipkite į jums džiaugsmą keliančių daiktų 
atranką ir mėgaukitės pagal savo turimą vaizdinį kuria- 
mu gyvenimu. Tai teikia tikrąjį tvarkymosi malonumą. 
Jei dar nepasiekėte „lūžio akimirkos“, nesijaudinkite. 


Dar turite, ką išmesti. Veikite ryžtingai. 


Pasikliaukite savo nuojauta ir 
viskas bus gerai 


„Atsirinkite tuos daiktus, kurie kelia jums džiaugsmą, 
juos liečiant.“ 

„Sukabinkite ant pakabų tuos drabužius, kurie taip 
jaustųsi laimingesni.“ 

„Nesijaudinkite, kad išmesite per daug. Ateis akimir- 
ka, kai aiškiai pajusite, ko jums reikia.“ 

Jeigu sugebėjote perskaityti iki šios vietos, turbūt 
supratote, kad pagal mano metodą sprendimai priima- 
mi vadovaujantis jausmais. Daug ką gali trikdyti toks 
neaiškus atrankos kriterijus kaip „daiktai, kurie kelia 


jums džiaugsmą“ arba miglota „lūžio akimirka“. Įprastai 


siūlomi metodai grindžiami skaičiais, pavyzdžiui, „Iš- 
meskite viską, ko nenaudojote dvejus metus“ arba „Sep- 
tyni švarkai ir dešimt palaidinių - idealus kiekis“, arba 
„Kaskart ką nors nusipirkę, vieną daiktą išmeskite“. Bet, 
mano nuomone, tai viena priežasčių, kodėl taikant šiuos 
metodus vėl grįžtama prie netvarkos. 

Net jei vadovaujantis šiais metodais galima trum- 
pam apšvarinti savo erdvę, kadangi tai kitų pasiūlyti kri- 
terijai, paremti kitų žiniomis, ilgalaikio poveikio tikėtis 
neverta. Nebent šie kriterijai atsitiktinai sutaptų su tuo, 
ką jūs patys jaučiate esant teisinga. Tik jūs galite žino- 
ti, kokioje aplinkoje jaučiatės laimingi. Daiktų atranka 
grįsta jūsų asmeniniu santykiu su daiktais. Norėdami 
išvengti grįžimo prie netvarkos, turite susikurti savo 
tvarkymosi metodą, pagrįstą jūsų pačių nustatytais kri- 
terijais. Būtent dėl to taip svarbu nustatyti, kaip jaučia- 
tės dėl kiekvieno turimo daikto. 

Jei turite galybę daiktų, kurių tiesiog negalite pri- 
siversti išmesti, nereiškia, kad visais jais tinkamai rū- 
pinatės. Veikiau - priešingai. Apmažinę turimų daiktų 
kiekį iki tokio, kurį galite nesunkiai aprėpti, iš naujo 
užmegsite ryšį su nuosavais daiktais. Vien dėl to, kad 
ką nors išmetėte, nereiškia, kad išsižadate savo praeities 
patirčių ar savo tapatybės. Atsirinkę tik tuos daiktus, 
kurie teikia jums džiaugsmą, galėsite aiškiai suvokti, 
kas jums patinka ir ko jums reikia. 

Darbuojantis atvira širdimi, susidūrimas su turi- 
mais daiktais sukelia daug emocijų. Tai tikros emocijos. 


Būtent jos teikia mums jėgų gyventi. Tikėkite, ką jums 

sako širdis, paklausta „Ar šitai man kelia džiaugsmą?“ 
Vadovaudamiesi savo nuojauta, nustebsite, kad daiktai 
įgaus prasmę jūsų gyvenime ir kokie milžiniški pokyčiai 
jūs aplankys. Tarsi jūsų gyvenime būtų įvykęs stebu- 
klas. Namų sutvarkymas yra tas stebuklas, kuris jūsų 


gyvenimą paverčia jaudinančiu ir laimingu. 


SN1NIUAMS SVLHIALHJM 


Išsaugokite daiktus 
nuostabiam jūsų 
laukiančiam gyvenimui 


Kiekvienam daiktui parinkite vietą 


Kasdien grįžusi iš darbo atlieku tą patį ritualą. Pirmiau- 
sia, atrakinusi duris, savo namams pranešu: „Aš jau na- 
mie!“ Paimu į rankas vakar avėtus ir prieškambaryje pa- 
liktus batus, pasakau jiems „Ačiū už jūsų didelį darbą“ ir 
įdedu juos į batų spintelę. Tada nusiaunu tądien avėtus 
batus ir tvarkingai juos padedu prieškambaryje. Užsu- 
kusi į virtuvę įjungiu virdulį ir žingsniuoju į miegamąjį. 
Ten švelniai paguldau savo rankinę ant minkšto avinėlio 
kailio kilimo ir nusivelku drabužius. Švarką ir suknelę 
užmetu ant pakabų, tardama jiems: „Gerai padirbėjote!“, 
ir laikinai pakabinu ant spintos rankenėlės. Kojines įde- 
du į skalbinių krepšį, kuris stovi dešiniame giliajame in- 
daujos kampe. Tada atidarau stalčių, pasirenku, ką noriu 
vilkėti namuose, ir apsirengiu. Pasisveikinu su juosmenį 
siekiančia vazonine gėle prie lango ir paglostau jos lapus. 

Toliau manęs laukia rankinės iškraustymas. Išdedu 
visus joje turėtus daiktus ant kilimo ir tada juos išdėlio- 
jų į vietas. Pirmiausia išimu visus parduotuvių kvitus. 
Tada, palydėdama su dėkingumu, paguldau piniginę į 


jai skirtą dėžutę stalčiuje po lova. Traukinio bilietą ir 

vizitinių kortelių dėklą padedu vieną šalia kito. Savo 
laikrodį įdedu į tame pačiame stalčiuje esančią senovinę 
rožinę skrynelę, o vėrinį ir auskarus - į aksesuarų dė- 
žutę šalia. Prieš uždarydama stalčių pasakau: „Ačiū už 
viską, ką šiandien dėl manęs padarėte.“ 

Tada grįžtu į prieškambarį ir sukraunu su savimi 
visą dieną nešiotas knygas ir užrašų knygeles (vieną 
batų spintelės lentyną paskyriau knygoms). Iš žemiau 
esančios lentynos ištraukiu kasos čekių krepšį ir į jį su- 
kišu kasos čekius. Tada šalimais, elektros prietaisams 
skirtoje vietoje, padedu darbui naudojamą skaitmeninę 
kamerą. Man nebereikalingi popieriai keliauja į atliekų 
rūšiavimo dėžę po virykle. Virtuvėje plikydama arbatą 
peržiūriu laiškus ir išmetu nebereikalingus. 

Grįžusi į miegamąjį įdedu savo ištuštintą rankinę į 
maišelį ir užkeliu į viršutinę drabužių spintos lentyną, 
tardama: „Puikiai padirbėjai. Gerai pailsėk. Nuo aki- 
mirkos, kai įžengiau pro duris, iki tol, kol užvėriau spin- 
tos duris, tepraėjo penkios minutės. Dabar galiu grįžti į 
virtuvę, įsipilti puodelį arbatos ir atsipalaiduoti. 

Viską smulkiai nupasakojau ne tam, kad pasigirčiau 
savo ištobulintu gyvenimo būdu, bet kad parodyčiau, 
ką reiškia, kai kiekvienas daiktas turi savo vietą. Tvar- 
kos namuose palaikymas tampa neatsiejamas nuo jūsų 
gyvenimo. Tam nereikia dėti jokių pastangų, net jei po 
darbo grįžtate pavargę. Be to, taip lieka daugiau laiko 
mėgautis gyvenimu. 

Daiktų išdėliojimo į vietas tikslas - kad visi daiktai 


turėtų savo vietą. Galbūt susimąstysite: „Prireiks šim- 


to metų viskam apgalvoti“, bet nesijaudinkite. Nors kie- 
kvienam daiktui rasti vietą atrodo sudėtinga, tai daug 
lengviau, nei nuspręsti, ką pasilikti, o ką išmesti. Kadan- 
gi daiktus jau surūšiavote ir nutarėte, ką pasilikti, terei- 
kia tos pačios rūšies daiktus išdėstyti vieną greta kito. 

Kiekvienam daiktui reikia skirti vietą, nes kitaip 
savo vietos neturintys daiktai veikiai gali vėl užgrioz- 
ti namus. Tarkime, turite tuščią lentyną. Kas nutiks, 
jei ten kas nors paliks daiktą, užuot padėjęs jį į vietą? 
Šis vienas daiktas taps pirmuoju žingsniu atgal į netvar- 
ką. Netrukus ta vieta, kurioje anksčiau vyravo tvarka, 
bus kraute nukrauta įvairiais daiktais, tarsi kas nors 
būtų sušukęs: „Visi bėkit čionai!“ 

Kiekvienam daiktui vietą parinkti turite vieną kar- 
tą ir visiems laikams. Pabandykite. Rezultatai jus nu- 
stebins. Daugiau nebepirksite to, ko jums nereikia. Na- 
muose nebesikaups daiktai. Tiesą sakant, atsargos net 
sumažės. Daiktų išdėliojimo esmė - visiems iki vieno 
daiktams numatyti jiems skirtą vietą. Jei nekreipsi- 
te dėmesio į šią paprastą taisyklę ir pasiduosite rekla- 
muojamų daiktų laikymo sprendimų vilionėms, karčiai 
gailėsitės. Tie daiktų saugojimo sprendimai tik padeda 
nuo akių paslėpti jums jokio džiaugsmo neteikiančius 
daiktus. 

Viena iš pagrindinių grįžimo prie netvarkos prie- 
žasčių - nesugebėjimas kiekvienam daiktui numatyti 
jo vietos. Jei nesate daiktui paskyrę vietos, kur jį pa- 
naudoję padėsite? Numatę vietas daiktams laikyti, ga- 


lėsite išlaikyti namus tvarkingus. Taigi nutarkite, kur 

kiekvieno daikto vieta, ir išdėliokite juos. Tai pagrindi- 


nė daiktų laikymo taisyklė. 


Pirmiausia išmeskite, paskui išdėliokite 


Mano mokymų dalyviai labai nustemba pamatę mano 
klientų „prieš“ ir „po“ nuotraukas. Dažniausiai išgirstu: 
„Koks tuščias kambarys!“ Tai tiesa. Dažnai klientai nu- 
taria nieko nepalikti ant grindų, taip pat stengiasi, kad 
žvilgsnis už nieko neužkliūtų akių lygyje. Kartais nebe- 
lieka nė knygų lentynų. Bet tai nereiškia, kad jie išmetė 
visas savo knygas. Veikiausiai knygos dabar laikomos 
indaujoje. Knygų lentynos indaujoje - daiktų laikymo 
sprendimas, kurį naudoju nuolat. Jeigu jūsų indauja lūž- 
ta nuo daiktų, gali atrodyti, kad knygos ten niekaip ne- 
tilps. Tiesą sakant, turbūt taip mano 99 procentai mano 
skaitytojų. Bet iš tiesų erdvės ten gali būti daugiau nei 
pakankamai. 

Jūsų kambaryje yra tiek erdvės, kiek reikia daiktams 
sudėti. Nebesuskaičiuočiau, kiek kartų žmonės man 
skundėsi, kad jiems trūksta erdvės, bet vis dar neapti- 
kau tokių namų, kuriuose nebūtų pakankamai vietos 
daiktams laikyti. Iš tiesų bėda ta, kad turime kur kas 
daugiau daiktų, nei reikia ar norime turėti. Išmokę at- 
sirinkti daiktus, pasiliksite tik tuos, kurie puikiai tilps 
jūsų dabartiniuose namuose. Tai yra tvarkymosi stebu- 
klas. Gali būti sunku patikėti, bet mano metodas, pagal 


kurį pasiliekate tik tai, kas jums kelia džiaugsmą, leidžia 


būtent taip tiksliai atsirinkti daiktus. Atsikračius nerei- 
kalingų daiktų, bus lengva nuspręsti, kur sudėti kitus 
daiktus, nes likstik trečdalis ar vos ketvirtadalis to, ką 
iš pradžių turėjote. Tačiau jei daiktus dėlioti pradėsite 
dar neatsikratę jų pertekliaus, kad ir kiek tvarkytumė- 
tės, kad ir kokius veiksmingus daiktų laikymo metodus 
naudotumėte, netrukus vėl skęsite betvarkėje. Gerai tą 
žinau, nes ir man taip buvo. 

Taip, ir man taip pat. Nors dabar bandau jus perspėti, 
kad, neatsikratę nereikalingų daiktų, nesistengtumėte 
tapti daiktų laikymo ekspertais, nors raginu jus išmes- 
ti viską apie daiktų išdėstymą iš galvos, ne taip seniai 
mano pačios mintys sukosi tik apie tai, kaip sudėlio- 
ti daiktus. Rimtai apie tai mąsčiau nuo tada, kai man 
suėjo penkeri. Taigi ši mano gyvenimo dalis ilgesnė nei 
toji, kurią skyriau atsikratymo daiktais aistrai, nes šia 
užsidegiau jau būdama paauglė. Iki tol beveik visą laiką 
leisdavau vienoje rankoje įsitvėrusi knygos ar žurnalo, 
bandydama visus įmanomus daiktų saugojimo metodus 
ir darydama vieną klaidą po kitos. 

Savo kambaryje, kitų namiškių kambariuose, galų 
gale net ir mokykloje leidau dienas tyrinėdama stalčių ir 
spintelių turinį. Stumteldavau daiktus po kelis milime- 
trus, vildamasi, kad šįkart pavyks surasti tobulą išdės- 
tymą. „O jeigu šią dėžutę perkelčiau į čia?“ „Gal vertėtų 
išimti šį skirtuką?“ Kad ir kur būčiau, užsimerkdavau ir 
mintyse perstumdydavau indaujoje ar kambaryje esan- 
Čius daiktus, tarsi jie būtų dėlionės detalės. Visą vaikystę 


paskyrusi šiam klausimui, patikėjau iliuzija, kad daiktų 

išdėstymas yra tarsi daug protinių pastangų reikalaujan- 
tis žaidimas, kai duotoje erdvėje turi racionaliai išdėlio- 
ti kuo daugiau daiktų. Jei tarp baldų būdavo likęs koks 
tarpas, į jį įstumdavau kokią dėžę ar krepšį su daiktais ir 
džiūgaudavau, kad toji erdvė pagaliau užpildyta. Kažku- 
riuo metu į daiktus ir net į savo pačios namus ėmiau žiū- 
rėti kaip į priešą, kurį privalau nugalėti, todėl visą laiką 


gyvenau patirdama kovinės parengties būseną. 


Daiktų išdėliojimas: 
kuo paprasčiau, tuo geriau 


Tik pradėjusi verslą, maniau, kad turiu parodyti, jog su- 
gebu rasti stebuklingus daiktų laikymo būdus, tokius 
sumanius sprendimus, kokie mirga žurnalų puslapiuo- 
se, pavyzdžiui, lentynos, idealiai telpančios į siaurą nišą, 
kurios niekas daugiau nebūtų sugalvojęs taip panaudoti. 
Kažkodėl buvau įsitikinusi, kad tik taip įtiksiu savo kli- 
entams. Vis dėlto paaiškėjo, kad tokie sumanūs spren- 
dimai dažniausiai yra nepatogūs naudoti, taigi nebent 
paglosto juos sumaniusio dizainerio ego. 

Pateiksiu vieną pavyzdį. Kartą padėdama vienai kli- 
entei susitvarkyti namus, užtikau sukamą padėklą, tokį, 
koks naudojamas kinų restoranuose ant stalo pritaisyti 
papildomam besisukančiam stalviršiui. Anksčiau mano 
klientė ant jo laikė pastačiusi mikrobangų krosnelę, bet 
krosnelės ji jau seniai nebeturėjo. Tik jį pamačius man 


šovė išganinga mintis, kad jį galima būtų panaudoti 


daiktams laikyti. Ilgai sukau galvą, kur galima būtų jį 
pastatyti, nes tai buvo gan platus ir aukštas daiktas. 
Bet staiga mano klientė užsiminė, kad turi tiek daug pa- 
dažų salotoms, kad nebežino, kaip su jais susitvarkyti. 
Atidariau nurodytą spintelę ir, žinoma, ji buvo užgrūsta 
padažų salotoms buteliukų. Visus juos išėmiau ir paban- 
džiau vidun įsprausti sukamą padėklą. Jis puikiai tilpo. 
Sukroviau ant jo buteliukus ir štai! Sukūriau naują vietą 
daiktams laikyti, kuri atrodė tvarkingai ir žaviai lyg par- 
duotuvės vitrinoje. Vos pasukusi padėklą, šeimininkė 
galėjo pasiekti bet kurį norimą buteliuką. Kaip patogu! 
Mano klientė buvo sužavėta ir atrodė, kad viskas puiku. 

Deja, netrukus supratau, kad klydau. Per kitą pamo- 
ką apžiūrėjau virtuvę. Nors didžioji jos dalis buvo švari 
ir tvarkinga, atidariusi spintelę, kurioje buvo salotų pa- 
dažai, viduje pastebėjau netvarką. Kai jos apie tai pasi- 
teiravau, mano klientė paaiškino, kad kiekvieną kartą, 
vos tik pasukdavo padėklą, kai kurie buteliukai nuslys- 
davo ir išsipildavo. Be to, ji turėjo per daug buteliukų, 
todėl dalį sustatė ant paties padėklo pakraščio, o taip 
sukti buvo daug sunkiau. 

Kaip matote, buvau taip susitelkusi į tai, kaip panau- 
doti sukamą padėklą daiktams laikyti, kad nė neatkrei- 
piau dėmesio į tai, kokius daiktus ant jo sudėjau - juk tai 
buvo buteliai, kurie gali lengvai nuslysti ir parvirsti. Ge- 
riau pagalvojusi supratau, kad nėra jokio reikalo pasiekti 
tai, kas laikoma spintelės gilumoje, todėl sukamo padė- 
klo visai nereikėjo. Be to, apskrita forma išvis nėra tinka- 


ma daiktams laikyti, nes užima per daug vietos ir palieka 

daug neužpildytos erdvės. Taigi sukamą padėklą išėmiau, 
buteliukus sustačiau į kvadratinę dėžutę ir vėl užkėliau 
į spintelę. Šis metodas buvo paprastas ir plačiai naudo- 
jamas, bet, mano klientės požiūriu, buvo kur kas pato- 
gesnis. Pasimokiusi iš šios patirties, priėjau prie išvados, 
kad daiktų laikymo sprendimai turi būti kuo įmanoma 
paprastesni. Nėra reikalo išgalvoti painių strategijų. Su- 
dvejoję, koks sprendimas yra geriausias, patarimo kreip- 
kitės į savo namus arba į daiktą, kuriam ieškote vietos. 
Dauguma žmonių supranta, kad netvarka namuose 
įsivyrauja dėl daiktų pertekliaus. Tai kodėl mes turime 
per daug daiktų? Dažniausiai todėl, kad patys nesuvo- 
kiame, kiek ko turime. O to nesuvokiame dėl to, kad 
mūsų daiktų laikymo sprendimai yra per daug painūs. 
Ar pavyks neaptekti daiktais, priklauso nuo to, ar jūsų 
daiktų išdėstymo sistema yra pakankamai paprasta. 
Neperkrautos erdvės paslaptis - daiktus išdėstyti taip 
paprastai ir aiškiai, kad tik žvilgtelėję žinotumėte, ko 
kiek turite. Paprastumą ir aiškumą paminėjau neatsi- 
tiktinai. Neįmanoma įsiminti kiekvieno daikto, net jei 
kiek aiškiau išdėstome daiktus. Savo namuose stengda- 
vausi viską išdėlioti kuo paprasčiau, bet ir ten kartais 
atsirasdavo visiškai užmirštų kokioje nors spintelėje 
arba stalčiuje tūnančių daiktų. Jeigu daiktus laikyčiau 
naudodama sudėtingesnę sistemą, pavyzdžiui, jei daik- 
tus suskirstyčiau į tris grupes pagal daiktų naudojimo 
dažnumą arba pagal sezoniškumą, esu tikra, kad kur 
kas daugiau daiktų liktų pelyti tamsoje. Taigi verčiau 


daiktus išdėliokime kuo įmanoma paprasčiau. 


Neskaidykite daiktų laikymo erdvių 


Dėl pirmiau minėtų priežasčių mano daiktų laikymo 
metodas yra visiškai paprastas. Laikausi tik dviejų tai- 
syklių: tos pačios rūšies daiktus laikyti toje pačioje vie- 
toje ir neskaidyti daiktų laikymo erdvių. 

Daiktus surūšiuoti galima tik dviem būdais: pagal 
daiktų pobūdį ir pagal asmenis, kuriems jie priklauso. 
Pagalvokite, kuo skiriasi gyvenimas žmogaus, kuris 
gyvena vienas, nuo gyvenančio su šeima, ir viskas taps 
aišku. Jeigu gyvenate viena arba turite savo kamba- 
rį, daiktus išdėliosite labai paprastai - tiesiog kiekvie- 
no pobūdžio daiktams numatykite po vietą. Pradėkite 
nuo drabužių, tada imkitės knygų, dokumentų, komo- 
no ir galiausiai suvenyrų ir jums brangių smulkmenų. 
Jei daiktus rūšiuosite šia eilės tvarka, galėsite sudėti 
kiekvienos rūšies daiktus į jiems paskirtą vietą iškart, 
kai tik nutarsite, kokius daiktus pasiliekate. 

Galite smulkintis dar mažiau. Užuot skirstę daiktus 
pagal jų pobūdį, galite vadovautis medžiagos, iš kurios 
daiktas pagamintas, panašumais, pavyzdžiui, įvairių 
audinių daiktai, popieriniai daiktai, su elektra susiję 
daiktai, ir tuomet kiekvienai tokiai daiktų grupei pa- 
skirti vietą, kur juos laikysite. Tai daug paprasčiau, 
nei bandyti įsivaizduoti, kur jūs naudosite tą daiktą 
arba kaip dažnai jums jo prireiks. Naudodami mano me- 
todą, daug tiksliau surūšiuosite daiktus. 

Jeigu jau bandėte atsirinkti daiktus pagal tai, ar jie 


jaudina jūsų širdį, nesunkiai suprasite, ką turiu galvoje, 

nes jau surinkote į vieną krūvą to paties pobūdžio daik- 
tus, paskleidėte visus juos toje pačioje vietoje ir priim- 
dami sprendimus kiekvieną perleidote per savo rankas. 
Jūsų atliktas darbas jau išlavino jūsų gebėjimą jausti, 
kokie daiktai turėtų būti vienas šalia kito ir kaip pasi- 
rinkti tinkamas vietas jiems išdėlioti. 

Jeigu gyvenate su šeima, pirmiausia aiškiai atskirki- 
te erdves kiekvieno šeimos nario daiktams laikyti. Tai 
pats svarbiausias žingsnis. Tarkime, paskirkite po er- 
dvę sau, savo partneriui ir vaikams. Tada jose sudėkite 
viską, kas priklauso tiems asmenims. Tai ir viskas, ką 
turite padaryti. Jei įmanoma, geriausia vienam žmogui 
paskirti tik vieną erdvę. Kitaip tariant, reikia stengtis 
daiktus laikyti vienoje vietoje. Jei daiktus laikysite iš- 
mėtę įvairiose vietose, namai bematant vėl susijauks. 
Sudėti kiekvienam namiškiui priklausančius daiktus 
į vieną vietą - pats veiksmingiausias būdas išlaikyti 
tvarką. 

Kartą viena mano klientė paprašė, kad padėčiau iš- 
mokyti jos vaiką tvarkos. Jos dukrai tuomet buvo treji. 
Apsilankiusi jos namuose, pastebėjau, kad dukters daik- 
tai buvo laikomi trijose vietose: drabužiai - miegamaja- 
me, žaislai - svetainėje, o knygos - poilsio kambaryje. 
Vadovaudamosi pagrindiniais daiktų rūšiavimo ir laiky- 
mo principais, sunešėme visus daiktus į tatamio kamba- 
rį. Nuo to laiko jos dukra pradėjo pati rinktis drabužius, 
kuriuos nori vilkėti, ir noriai sudėdavo savo daiktus į 
vietas. Nors pati vadovavau šiam darbui, likau nustebin- 


ta. Net trimetė gali palaikyti tvarką! 


Malonu turėti tik tau skirtą erdvę. Jeigu jaučia- 
te, kad ši erdvė priklauso tik jums, noriai išlaikysite ją 
tvarkingą. Jei nėra galimybių kiekvienam šeimos nariui 
paskirti po kambarį, bent galite jam skirti erdvę savo 
daiktams laikyti. Daugeliui mano sutiktų žmonių, ku- 
riems nesisekė tvarkytis, vaikystėje kambarį tvarkyda- 
vo mama arba jie išvis neturėjo erdvės, kurią būtų laikę 
sava. Šie žmonės dažnai laiko savo drabužius vaikų ko- 
modoje, o knygas - partnerio knygų lentynoje. Neturėti 
erdvės, kurią galėtumėte pavadinti sava, yra pavojinga. 
Kiekvienam reikia turėti savo kampą. 

Puikiai suprantu, kad ėmusis tvarkytis sunku atsi- 
spirti vilionei pradėti nuo visiems namiškiams priklau- 
sančių kambarių ir daiktų, tarkime, nuo svetainės, mui- 
lų ir vaistų ar įvairių prietaisų bei ūkinių priemonių. Bet, 
prašau jūsų, palikite tai vėlesniam metui. Pirmiausia 
surūšiuokite savo daiktus. Atrinkite, ką norite pasilik- 
ti, ir sudėkite į jums priklausančią erdvę. Taip išmoksite 
namų tvarkymo pagrindų. Visai kaip atrenkant daiktus, 


kuriuos pasiliksite, eilės tvarka yra labai svarbi. 


Pamirškite apie „judėjimo planą 
ir „naudojimo dažnumą 


Rimtose knygose apie tvarkymą dažnai skaitytojams 
patariama išdėstant daiktus atsižvelgti į trajektorijas, 
kuriomis judate savo namuose. Nesakau, kad šis pa- 


tarimas yra prastas. Daug kas pasirenka praktiškus 

daiktų išdėstymo sprendimus, nuodugniai apsvarstę, 
kaip vaikšto savo namuose. Todėl tai, ką dabar pasaky- 
siu, taikytina tik KonMari metodui. O vadovaudamasi 
šiuo metodu, sakau jums: pamirškite judėjimo trajekto- 
rijas savo namuose. 

Kai viena į penkiasdešimtmetį įkopusi klientė surū- 
šiavo ir sudėjo į vietas savo daiktus, ėmėmės vyro daik- 
tų. Ji man paaiškino, kad jos vyras mėgsta viską turėti 
po ranka, nesvarbu, ar tai būtų televizoriaus valdymo 
riau, kad jos vyras savo daiktus laikė išmėtytus visuose 
namuose. Tualete buvo įtaisyta lentynėlė jo knygoms, 
prieškambaryje jis laikė savo rankines, o jo kojinės ir 
apatiniai drabužiai gulėjo stalčiuje netoli vonios. Bet tai 
nepakeitė mano nusistatymo. Visada laikausi požiūrio, 
kad daiktai turi būti sudėti vienoje vietoje. Todėl pasa- 
kiau klientei, kad vyro apatinius drabužius, kojines ir 
rankines reikia sudėti į spintą, kurioje kabo jo kostiu- 
mai. Ji kiek sunerimo. „Bet jis mėgsta laikyti daiktus 
ten, kur juos naudoja, - pasakė ji. - O jeigu jam tai ne- 
patiks?“ 

Viena dažniausių klaidų, kurią daro daugelis žmo- 
nių, daiktus išdėstyti pagal tai, kur juos lengviausia bus 
paimti. Toks požiūris - mirtini spąstai. Namai susijau- 
kia, nes nesugebame padėti daiktų į vietą. Taigi daiktus 
reikia išdėstyti taip, kad mažiau pastangų reikėtų ne 
juos paimti, o padėti atgal. Kai norime ką nors panaudo- 
ti, esame vedami noro tą daiktą paimti. Todėl dažniau- 


siai nesibijome įdėti šiek tiek pastangų, nebent tą daiktą 


ištraukti būtų nepaprastai sunku. Namai susijaukia dėl 
dviejų priežasčių: sudėti daiktus į vietas reikia per daug 
pastangų arba nėra aišku, kur kurio daikto vieta. Neat- 
kreipę deramo dėmesio į šią itin reikšmingą įžvalgą, ri- 
zikuojame sukurti tokią sistemą, kuri dar labiau sujauks 
namus. Žmonėms, kurie, kaip ir aš, yra apsigimę tingi- 
niai, primygtinai patariu daiktus laikyti vienoje vietoje. 
Įtikėję, kad patogiau laikyti viską po ranka, greičiausiai 
tik apsigausite. 

Daug žmonių daiktus namuose išdėlioja, atsižvelgda- 
miįtai, ką ir kur namuose daro. Bet kaip, jūsų manymu, 
jie nustato savo judėjimo trajektorijas? Beveik visada tai 
priklauso ne nuo to, ką žmogus veikia per dieną, bet nuo 
to, kur ir ką jis laiko padėjęs. Norėtųsi tikėti, kad daik- 
tus išdėliojame, atsižvelgdami į savo elgseną, bet iš tiesų 
mes patys nesąmoningai prisitaikome prie to, kas kur 
padėta. Jei daiktus išdėliosime pagal tai, kaip įprastai ju- 
dame, tik išmėtysime juos po visus namus. Taip ilgainiui 
pamiršime, ką jau turime, ir veikiausiai prikaupsime dar 
daugiau daiktų, ir visa tai vėl apsunkins gyvenimą. 

Turint omenyje vidutinį japonų būsto plotą, daiktų 
išdėliojimas pagal judėjimo namuose trajektorijas netu- 
ri jokios prasmės. Jei nuo vieno namų galo iki kito gali 
nueiti per dešimt ar dvidešimt sekundžių, ar tikrai ver- 
ta gaišti laiką braižant judėjimo bute planą? Jeigu jūsų 
tikslas - neužgriozta erdvė, daug svarbiau daiktus iš- 
dėstyti taip, kad tik pažvelgę galėtumėte pasakyti, kur 
kas padėta, nesijaudinant dėl tokių smulkmenų - kas, 


ką, kur ir kada daro. 

Neverta leistis į sudėtingus išvedžiojimus. Tiesiog at- 
sižvelgdami į namų erdvę, nutarkite, kur laikysite daik- 
tus, ir visos daiktų laikymo problemos bus išspręstos. 
Jūsų namai jau žino, kur kokio daikto vieta, todėl mano 
taikomas daiktų laikymo metodas toks įstabiai papras- 
tas. Tiesą pasakius, atsimenu, kur kas padėta beveik 
visų klientų namuose. Štai koks paprastas mano meto- 
das. Padėdama klientams susitvarkyti, niekad nenaudo- 
jau judėjimo namuose plano, bet niekam dėl to niekada 
nekilo bėdų. Net priešingai, parengus paprastą daiktų 
laikymo planą, jiems netenka dvejoti, kur kokio daikto 
vieta. Padėti daiktus į vietas tampa natūraliu įpročiu ir 
todėl namai niekad nebesusijaukia. 

Visus panašaus pobūdžio daiktus sudėkite vienoje 
vietoje arba bent netoliese. Paklausę šio patarimo pa- 
matysite, kad pavyko sukurti puikų judėjimo namuose 
planą. Be to, galvojant, kur laikysite daiktus, nebūtina 
įvertinti, kaip dažnai kurį daiktą naudosite. Kai kuriose 
knygose apie tvarkymą siūloma surūšiuoti daiktus pagal 
naudojimo dažnumą į šešias grupes: kasdien, kartą per 
tris dienas, kartą per savaitę, kartą per mėnesį, kartą 
per metus ir rečiau nei kartą per metus naudojami daik- 
tai. Ar tai tik man ima svaigti galva, vos pagalvojus, kad 
stalčius turėsiu suskirstyti į šešis skyrelius? Pagal nau- 
dojimo dažnumą daiktus suskirstau nebent į dvi grupes: 
dažnai naudojami ir nedažnai naudojami daiktai. 

Pagalvokite apie stalčiaus turinį. Daiktus, kuriuos 
naudojate rečiau, savaime laikysite stalčiaus gilumoje, 


o dažniau naudojamus - priešakyje. Todėl planuodami, 


kur ką išdėstysite, nesukite dėl to galvos. Svarstydami, ką 
pasilikti, klauskite savo širdies; svarstydami, ką kur pa- 
dėti, klauskite savo namų. Jei to nepamiršite, nesunkiai 


susigaudysite, kaip sutvarkyti ir išdėlioti savo daiktus. 


Niekad nekraukite daiktų vieno ant kito: 
daiktus sudėkite vertikaliai 


Kai kurie žmonės mėgsta daiktus sudėti į krūvas, ne- 
svarbu, ar tai būtų knygos, popieriai ar drabužiai. Bet tai 
nieko vertas sprendimas. Daiktus geriausia laikyti verti- 
kaliai. Šiuo klausimu esu nepajudinama. Viską, ką įma- 
noma, laikau sudėjusi vertikaliai, taip pat ir drabužius, 
kuriuos sulankstau taip, kad galėčiau sustatyti stalčiuje, 
ir netgi pėdkelnes, kurias tampriai susuku ir sustatau į 
dėžutę. Tas pats taikytina ir kanceliarinėms priemonėms 
bei rašymo reikmenims: ir sąvaržėlių dėžutes, ir liniuo- 
tes, ir trintukus - visus sustatau ant šono. Netgi savo ne- 
šiojamąjį kompiuterį laikau knygų lentynoje tarsi užrašų 
knygelę. Jei jūs turite pakankamai erdvės, bet daiktai 
kažkodėl netelpa, pamėginkite sustatyti daiktus verti- 
kaliai. Pamatysite, kaip dauguma bėdų kaipmat išsispręs. 

Daiktus laikau vertikaliai ir nekraunu jų į krūvas dėl 
dviejų priežasčių. Pirma, jeigu daiktus sukrausite vieną 
ant kito, atrodys, kad turite be galo daug erdvės daik- 
tams laikyti. Visada bus įmanoma ant viršaus uždėti dar 
vieną daiktą ir dar vieną, taigi nė nepastebėsite, kaip vėl 


išaugs turimų daiktų kiekis. Daiktus dedant vertikaliai, 

kiekvienas papildomas daiktas užims daugiau vietos ir 
galiausiai pritrūksite erdvės. O pritrūkę suprasite „Oi, 
vėl imu apsikrauti daiktais.“ 

Antra priežastis yra tokia: krūva visu svoriu užgula 
apačioje atsidūrusius daiktus. Kraunant daiktus vieną 
ant kito, apatiniai daiktai vis smarkiau prislegiami. Gu- 
lėjimas krūvoje vargina ir alina daiktus, kuriems tenka 
atlaikyti visos virš jų esančios šūsnies svorį. Pamėgin- 
kite įsivaizduoti, kaip jaustumėtės, jei jums valandų 
valandas tektų laikyti sunkią naštą. Maža to, žemiau 
krūvoje atsidūrę daiktai tarsi pranyksta ir mes pamirš- 
tame, kad apskritai juos turime. Kai drabužius klojame 
vieną ant kito į vieną krūvą, apačioje likusius drabužius 
apsivelkame vis rečiau. Drabužiai, kurie mano klien- 
tams nebeteikia džiaugsmo, nors vos įsigijus jiems labai 
patiko, dažniausiai būna tie, kurie praleido daug laiko 
krūvos apačioje. 

Tas pat taikytina ir popieriams bei dokumentams. 
Vos vieną dokumentą užklojame kitu, pirmasis jau šiek 
tiek nutolsta nuo mūsų akių ir netrukus imame atidėlio- 
ti jo peržiūrėjimą arba išvis pamirštame. Dėl išvardytų 
priežasčių patariu vertikaliai laikyti viską, ką įmanoma 
pastatyti ant šono. To užtenka, kad žinotumėte, kiek ir 
ko turite. Vertikaliai galima laikyti bet ką. Šaldytuvuose 
dažnai siaučia netvarka, bet juose laikomus produktus 
galima greitai ir lengvai sutvarkyti sustatant vertika- 
liai. Pavyzdžiui, aš dievinu morkas. Atidarę mano šal- 
dytuvą pamatytumėte morkas, sustatytas šaldytuvo 


duryse gėrimams skirtame skyrelyje. 


Nereikia jokių specialių reikmenų 

daiktams laikyti 
Yra begalė daiktų laikymo reikmenų. Reguliuojami stal- 
čių skirtukai, drabužių dėtuvė, kurią galite pritaisyti 
prie kabyklos drabužių spintoje, siauros lentynos, ku- 
rios telpa į ankštą nišą. 

Daiktų laikymo reikmenų, kurių net neįsivaizdavote 
esant, galite rasti bet kurioje parduotuvėje: nuo mažų, 
vietinių įvairių prekių parduotuvėlių iki prabangių bal- 
dų ir interjero dizaino parduotuvių. Kažkada pati buvau 
daiktų laikymo reikmenų fanatikė, taigi tame gyvenimo 
tarpsnyje išbandžiau kone viską, kas tik buvo siūloma 
rinkoje, įskaitant ir pačius keisčiausius bei neįprasčiau- 
sius reikmenis. Visgi šiandien mano namuose mažai ką 
iš to terasite. 

Mano namuose galite aptikti tik šiuos daiktų lai- 
kymo reikmenis: kelias plastikinių stalčių komodėles 
drabužiams ir komono, nuo vidurinės mokyklos laikų 
naudojamą kartoninę dėžę su stalčiais ir pintą krepšį 
rankšluosčiams. Tai ir viskas. Visus juos laikau sieni- 
nėje indaujoje. Be šios, dar yra lentynos virtuvėje ir vo- 
nioje bei batų spintelė prieškambaryje. Knygų lentynų 
man nereikia, nes knygas ir popierius laikau vienoje 
batų spintelės lentynoje. Sieninė spinta ir lentynėlės 
visai nėra didelės, priešingai - mažesnės nei vidutinės. 
Iš esmės iš visų daiktų laikymo reikmenų jums reikia tik 
paprastų nuo seno naudojamų stalčių ir dėžių - taigi ne- 


reikia nieko ypatingo ar įmantraus. 

Žmonės dažnai manęs klausia, ką jiems patarčiau, 
be abejonės, tikėdamiesi, kad atskleisiu jiems iki tol 
paslaptyje laikytą daiktų laikymo ginklą. Bet pasaky- 
siu jums tiesiai šviesiai: nėra jokio reikalo pirkti stalčių 
skirtukų ar kitokių įmantrių reikmenų. Daiktų laikymo 
bėdas galite išspręsti apsieidami su tuo, ką jau turite na- 
muose. Dažniausiai mano naudojama priemonė - tuš- 
čia batų dėželė. Išbandžiau įvairius daiktų laikymo 
reikmenis, bet niekad neaptikau nieko kito, kas būtų 
nemokama ir pranoktų batų dėžę. Jai skiriu aukštesnius 
nei vidutinius balus pagal visus šiuos penkis mano kri- 
terijus: dydis, medžiaga, tvarumas, patogumas naudoti 
ir patrauklumas. Suminėtos savybės ir platus pritai- 
komumas yra didžiausi batų dėžės privalumai. Nese- 
niai batai pradėti pakuoti į dailaus dizaino dėžes. Taigi 
lankydamasi savo klientų namuose dažnai paklausiu: 
„Ar turite batų dėžių?“ 

Batų dėžes galima panaudoti begale būdų. Paprastai 
jas naudoju stalčiuose sudėti kojinėms ir pėdkelnėms. 
Batų dėžės aukštis tobulai tinka sustatyti į ritinėlius 
susuktas pėdkelnes. Vonioje batų dėžes galima naudoti 
šampūno, plaukų kondicionieriaus buteliukams ir pana- 
šiems daiktams sudėti. Jos taip pat puikiai tinka laiky- 
ti valikliams ir kitoms buitinėms valymo priemonėms. 
Virtuvėje į batų dėžes galima sudėti maisto produktus, 
šiukšlių maišus, šluostes ir t. t. Be to, aš jas naudoju ke- 
pimo indams, pyrago formoms ir kitiems rečiau naudo- 
jamiems virtuvėms rakandams sukrauti. Dėžę galima 


užkelti į viršutinę lentyną. Kažkodėl žmonės kepimo 


indus dažnai laiko plastikiniuose maišeliuose, bet bus 
daug patogiau, jei juos laikysite batų dėžėje. Šis nepri- 
lygstamai paprastas sprendimas turi didelį pasisekimą 
tarp mano klientų. Visada džiaugiuosi girdėdama juos 
sakant, kad po pertvarkos daug dažniau kepa orkaitėje. 

Batų dėžės dangtis yra negilus, todėl jį galima nau- 
doti kaip padėklą. Spintelėje ant jo galima sudėti alie- 
jaus buteliukus ir prieskonius. Taip jūsų spintelės pavir- 
šius visą laiką išliks švarus. Kitaip nei dauguma į spinte- 
les klojamų takelių, dėžių dangčiai neslysta ir juos daug 
lengviau pakeisti. Jeigu virtuvės įrankius, tokius kaip 
samtis, laikote virtuvės stalčiuose, galite juos sukrauti 
į batų dėžes. Įrankiai nebesiritinės tarškėdami kaskart, 
kai atidarysite ir uždarysite stalčių, ir kadangi batų dė- 
žės suskirsto stalčiaus erdvę į skyrelius, daug geriau iš- 
naudosite turimą erdvę. 

Žinoma, yra ir kitokių dėžučių, kurios gali pasitar- 
nauti daiktams laikyti. Tarp mano dažniausiai naudoja- 
mų yra plastikiniai dėklai vizitinėms kortelėms laikyti 
ir „iPod“ pakuotės. Tiesą sakant, dauguma „Apple“ pro- 
duktų dėžių yra tinkamo dydžio ir dizaino daiktams lai- 
kyti. Taigi, jeigu jų turite, patariu panaudoti skyreliams 
stalčiuose. Jos puikiai tinka rašikliams, pieštukams ir 
kitoms rašymo priemonėms sudėti. Kitas įprastai nau- 
dojamas daiktas yra plastikinės maisto produktų dė- 
žutės, kurias galima panaudoti laikyti smulkiems daik- 
tams virtuvėje. 

Iš esmės gali praversti bet kokia keturkampė dėžė 


ar atitinkamo dydžio daiktas. Bet didžiulės kartoninės 

dėžės ir elektros prietaisų pakuotės vis dėlto yra per di- 
delės, kad galėtų būti panaudotos kaip stalčių skyreliai, 
ir yra nepatogios kitokiems daiktams laikyti, be to, at- 
rodo tiesiog bjauriai. Meldžiu jomis atsikratyti. Jei tvar- 
kydami namus ar rūšiuodami turimus daiktus užtiksite 
tinkamų dėžių, atidėkite jas į šalį, kad galėtumėte pa- 
naudoti pradėję dėlioti daiktus. Įsitikinkite, kad įvedę 
namuose tvarką išmetėte visas likusias dėželes. Nieka- 
da nesilaikykite jų įsikibę, manydami, kad vieną dieną 
jas dar panaudosite. 

Nepatariu naudoti apskritų, širdies formos ar netai- 
syklingų formų dėžių ir skirtukų, nes jie dažniausiai už- 
ima per daug vietos. Žinoma, jei kokia nors dėžė paėmus 
į rankas kelia jums džiaugsmą, tuomet - kitas reikalas. 
Būtų gaila išmesti ją arba turėti tuščiai, todėl pasikliau- 
kite savo nuojauta ir panaudokite ją daiktams sudėti. 
Pavyzdžiui, į tokias dėžutes galite stalčiuje sukrauti 
plaukų aksesuarus, medvilninių siūlų rites ar siuvimo 
reikmenis. Patys sugalvokite ir kūrybiškai panaudoki- 
te turimas dėžes, pritaikydami joms daiktus, kuriems 
ieškote vietos. Geriausias metodas - eksperimentuoti ir 
mėgautis procesu. 

Panaudoję tai, ką jau turi namuose, mano klientai 
visada suvokia, kad turėjo viską, ko reikia jų daiktams 
sudėti. Jiems nereikia eiti pirkti kitų daiktų laikymo 
reikmenų. Be abejonės, yra sukurta galybė puikaus di- 
zaino prekių. Bet dabar svarbiausia kuo greičiau pabaig- 
ti tvarkyti namus. Užuot pirkę tai, ko, dabar atrodo, rei- 


kia, palūkėkite, kolįveiksite visus tvarkymosi žingsnius, 


o tada jau skirkite laiko jums patinkančių daiktų laiky- 
mo reikmenų paieškai. 


a 


Geriausia vieta laikyti rankines — 
kita rankinė 


Rankinės, pirkinių maišai ir kiti krepšiai, kol jų nenau- 
dojame, būna tušti. Besidarbuodama vieną dieną suvo- 
kiau, kad taip be reikalo užimama daug erdvės, juo la- 
biau kad dažnai rankinėms laikyti tenka garbingiausia 
vieta. Jos užima daugiau vietos ne tik todėl, kad negali 
jų sulankstyti, bet ir todėl, kad dažnai būna prigrūstos 
formą palaikančio vyniojamojo popieriaus. Japonijo- 
je namuose tufime itin mažai erdvės daiktams laikyti, 
todėl tai atrodo neatleistina erdvę eikvojanti prabanga. 
O tai, kad vyniojamasis popierius kaipmat supleišėja, 
tarsi dar vienas žiupsnis druskos ant atviros žaizdos. 
Užsibrėžusi rasti sprendimą, leidausi eksperimen- 
tuoti. Pirmiausia nutariau atsikratyti vyniojamojo po- 
pieriaus. Juk mano požiūriu svarbu atsikratyti daiktų, 
kurie neteikia džiaugsmo. Todėl pamėginau į rankines 
sukimšti smulkius nesezoninius aksesuarus. Vasa- 
rą naudojau šalikus ir pirštines, o žiemą - maudymosi 
kostiumėlius. Rankinės ne tik išlaikė formą, bet ir tapo 
vieta daiktams laikyti. Džiūgavau atradusi, kaip vienu 
šūviu nušauti du zuikius. Bet po metų atsisakiau šios 
minties. Nors tai atrodė puikus sumanymas, iš tiesų 


tekdavo pasikamuoti, kai, užsimaniusi pasiimti kurią 

nors rankinę, kaskart turėdavau iš jos ištraukti krūvą 
daiktų. Iškrauti jie mėtydavosi spintoje. 

Žinoma, negalėjau pasiduoti. Leidausi į kokio nors 
neyrančio užpildo paieškas. Kita kilusi mintis - pir- 
miausia smulkius daiktus sudėti į ploną medžiaginį 
maišelį, o tada su šiuo - į rankinę. Buvo nesunku išim- 
ti, o spintoje gulintis medžiaginis maišelis atrodė netgi 
gražiai. Džiaugiausi nauju triuškinančiu atradimu. Bet 
ir jis turėjo slaptą trūkumą. Negalėdama matyti maiše 
sukrautų kito sezono aksesuarų, sezonui atėjus visiškai 
pamiršau ištuštinti tuos du maišelius. Kai pagaliau po 
metų aptikau, jie visi atrodė apverktinai. Tai mane pri- 
vertė stabtelėti ir susimąstyti. Nors laikausi požiūrio, 
kad ne sezono drabužius ir kitus priedus reikia laikyti 
matomoje vietoje, kvailai vyliausi, kad atsiminsiu iš- 
traukti tuos, kurių nesimatė. 

Ištuštinau medžiaginius maišelius ir išlaisvinau juo- 
se buvusius daiktus, bet be jų rankinės atrodė suglebu- 
sios. Reikėjo ko nors, kas palaikytų jų formą, bet niekaip 
nenorėjau į jas sudėti ne sezono drabužių, kuriuos taip 
bematant užmirščiau. Nežinodama, ko griebtis, nutariau 
laikinai rankines sudėti viena į kitą. Paaiškėjo, kad tai 
tobulas sprendimas. Viena į kitą sudėtos rankinės užėmė 
perpus mažiau vietos, o žinoti, kas kurios viduje įdėta 
galėjau palikdama kyšoti rankinių dirželius ir rankenas. 

Svarbiausia to paties pobūdžio rankines laikyti kar- 
tu. Galite jas surūšiuoti pagal medžiagas, pavyzdžiui, 
tvirtos odos ir tankaus audinio rankinės, arba pagal 


paskirtį: delninės ypatingoms progoms, tarkime, ves- 


tuvėms ir laidotuvėms. Jei rankines surūšiuosite pa- 
gal medžiagą ir (arba) paskirtį, vienos prireikus jums 
reikės ištraukti tik vieną rinkinį. Tai daug paprasčiau. 
Vis dėlto turėkite galvoje, kad į vieną rankinę nederė- 
tų prigrūsti per daug mažesnių rankinių. Mano auksinė 
taisyklė - vienoje rankinėje laikyti ne daugiau nei dvi 
mažesnes ir gerai jas įsidėmėti, kad nepamirštume, kas 
viduje. Medžiaginius maišelius, kuriuos galima puikiai 
sulankstyti, patariu laikyti visus sudėtus į vieną me- 
džiaginį maišelį. 

Apibendrinkime - geriausias būdas laikyti delninu- 
kes, rankines ir kitokius krepšius yra surūšiuoti juos 
pagal medžiagą, dydį bei naudojimo dažnumą ir laikyti 
sudėtus vienus į kitus, lyg dėžučių rinkinį. Visi diržai 
ir rankenos turėtų kyšoti ir matytis. Jeigu rankinę įsi- 
gijote maišelyje, galite tą rinkinį įdėti į šį maišelį. Išri- 
kiuokite šiuos rinkinius savo indaujoje arba spintoje ge- 
rai matomoje vietoje. Dėti rankines viena į kitą, ieškoti 
geriausių derinių yra smagus užsiėmimas, tarsi dėliotu- 
mėte dėlionę. Aptikę viena kitą atitinkančių rankinių 
porą, kai viena rankinė taip gerai telpa kitoje, kad viena 
kitą palaiko, jausitės taip, tarsi stebėtumėte likimo su- 


vestą porą. 


Kasdien iškraustykite savo rankinę 


Yra daiktų, kurių jums reikia kasdien, pavyzdžiui, pini- 


ginės, autobuso ar traukinio mėnesinio bilieto ir darbo 

kalendoriaus. Daug kas nemato reikalo grįžę namo išim- 
ti šiuos daiktus, nes kitą dieną ir vėl jų prireiks. Bet tai 
klaida. Rankinės arba delninukės paskirtis - laikyti jūsų 
daiktus, kol nesate namuose. Į savo rankinę sukraunate 
daiktus, kurių gali prisireikti, tai yra dokumentus, mo- 
bilųjį telefoną ir piniginę. Jūsų rankinė tampo šią naštą 
nesiskųsdama, net jei ją prikemšate tiek, kad, regis, tuoj 
sprogs. Padėjus ant žemės, jos dugnas braižosi į grin- 
dis, bet ji neprataria nė vieno užgaulaus žodžio, tik uo- 
liai stengiasi jums įtikti. Kokia stropi darbininkė! Būtų 
žiauru net namuose neleisti jai atsipūsti. Visą laiką būti 
prikrautai daiktų, net ir tuo metu, kai esi nenaudojama, 
turėtų priminti jausmą, kai eini miegoti pilnu skran- 
džiu. Jeigu ir toliau taip elgsitės su savo rankinėmis, jos 
netrukus atrodys pavargusios ir sudėvėtos. 

Be to, jei neturite įpročio iškrauti rankinės, dide- 
lė tikimybė, kad nusprendę pasirinkti kitą rankinę ką 
nors paliksite ankstesniojoje, o po kurio laiko apskritai 
pamiršite, kas kurioje rankinėje yra. Nebegalėdami ras- 
ti rašiklio ar lūpų kremo vėl turėsite juos pirkti. Tvar- 
kant kambarius mano klienčių rankinėse dažniausiai 
aptinkami daiktai yra popierinės servetėlės, monetos, 
suglamžyti kasos čekiai ir į popierėlį suvyniota iškram- 
tyta kramtomoji guma. Be to, iškyla pavojus, kad tarp 
šių daiktų gali pasimesti ir vertingi daiktai, pavyzdžiui, 
aksesuarai, atmintinės ar dokumentai. 

Taigi kasdien ištuštinkite savo rankinę. Tai nėra 
toks didelis vargas, kaip atrodo iš pirmo žvilgsnio. Tie- 


siog rankinėje nešiojamiems daiktams turite numatyti 


jų vietas. Suraskite dėžutę ir į ją vertikaliai sustatykite 
traukinio mėnesinį bilietą, įmonės darbuotojo kortele ir 
kitus vertingus daiktus. Tada šią dėžutę įdėkite į komo- 
dą arba į indaują. Tiks bet kokia dėžė, bet jei nerandate 
tinkamo dydžio, puikiai išsiversite su batų dėže. Arba 
tiesiog paskirkite vietą viename stalčiaus kampe, išvis 
nenaudodami jokios dėžės. Išvaizda - svarbu, todėl, 
jei naudojate dėžę, nepatingėkite paieškoti tokios, kuri 
jums tikrai patiktų. Viena geriausių vietų laikyti šią 
dėžę - ant komodos, kurioje sudėti jūsų daiktai. Bus dar 
patogiau, jei ją laikysite netoli savo, rankinės. 

Jei kartais neįstengiate ištuštinti savo rankinės, nie- 
ko baisaus. Kartais namo grįžtu vėlai naktį ir nesivargi- 
nu iškraustyti rankinės, nes ketinu ją naudoti darbe nuo 
pat ankstyvo ryto. Kalbant tik tarp mūsų, kol rašiau šią 
knygą, pasitaikė tokių dienų, kad grįžusi namo užmig- 
davau ant grindų net nepersirengusi. Svarbiausia su- 
kurti aplinką, kurioje jūsų rankinė galėtų pailsėti. Tam 
tereikia paskirti vietą, kur išdėliosite visus dažniausiai 


rankinėje nešiojamus daiktus. 


Ant grindų gulinčių daiktų vieta — 
indaujoje 


Jeigu namuose turite sieninių spintų ar indaujų, didu- 
mą daiktų galite sudėti į jas. Japoniškos indaujos ide- 
aliai tinka daiktams laikyti. Jos yra gilios ir plačios, jų 


erdvę į viršutinę ir apatinę dalis perskiria stora ir itin 

tvirta lentyna, o viršuje esanti spintelė pritaisyta prie 
sienos. Bet daugelis japonų nežino, kaip išnaudoti šią 
erdvę. Turintys tokią indaują, pasistenkite ją išnaudoti. 
Kad ir kaip įnirtingai stengtumėtės išrasti įmantrius 
visas daiktų laikymo bėdas įveikiančius sprendimus, 
galutiniu rezultatu dažniausiai bus ne taip patogu nau- 
dotis, kaip tuo, ką jau turite. 

Pagrindinės veiksmingo indaujos panaudojimo tai- 
syklės yra šios. Pirmiausia, visiems daiktams taikytina 
taisyklė: praėjusio sezono daiktai turi būti laikomi sun- 
kiausiai pasiekiamose vietose. Tarp šių daiktų patenka 
kalėdiniai papuošimai, slidinėjimo, alpinizmo ir kitų se- 
zoninių sporto šakų apranga ir reikmenys. Taip pat tai 
puiki vieta laikyti didelius, į knygų lentyną netelpan- 
čius brangius daiktus, pavyzdžiui, vestuvių nuotraukų 
albumą ar kitokius nuotraukų albumus. Bet nedėkite jų 
į kartonines dėžes. Verčiau sustatykite ant indaujos at- 
brailos lyg rikiuodami knygas lentynoje. Antraip mažai 
tikėtina, kad dar kada nors juos atsiversite. 

Į indaują taip pat sudėkite kasdienius drabužius. 
Jei juos laikote permatomose plastikinėse dėžėse, pri- 
mygtinai patariu rinktis komodėles su stalčiais, o ne pa- 
prastas dėžes su dangčiais. Dėvimus drabužius sukrovę 
į dėžę, turime įdėti pastangų, kad juos ištrauktume, to- 
dėl dažnai žmonės tiesiog nesivargina jų išimti, net ir 
atėjus sezonui. Ir taip, žinoma, drabužius sulankstykite 
ir stalčiuje sustatykite ant šono. 

Patalynę geriausia laikyti indaujos viršutinėje lenty- 


noje, kur ją mažiau pasiekia drėgmė ir dulkės. Apatinę 


lentyną galite skirti tuo metų laiku nenaudojamiems 
elektros prietaisams sudėti, pavyzdžiui, ventiliatoriams 
ar šildytuvams. Geriausiai japonišką indaują išnaudosi- 
te, jei ją įsivaizduosite kaip mažutį kambariuką ir joje 
sudėsite daiktus į plastikines komodėles ir daiktų laiky- 
mo dėžes. Viena mano klientė indaujoje buvo sukrovusi 
palaidus drabužius. Atidarius dureles, vaizdas priminė 
šiukšlyną, drabužiai voliojosi persipynę vienas su kitu. 
Daug patogiau indaujoje panaudoti visas turimas 
daiktų laikymo dėžes. Į indaują dažniausiai įdedu me- 
talines lentynas, knygų lentynas ar faneros spinteles ir 
lentynėles, kurios taip pat praverčia knygoms sudėti. 
Daug vietos užimančius stambius daiktus, pavyzdžiui, 
lagaminus, golfo lazdas, elektrinius prietaisus ir gita- 
ras, taip pat sūkraunu į indaują. Esu tikra, kad daugelis 
mano klientų netikėjo, jog visus šiuos daiktus įmanoma 
sutalpinti į indaują, bet vadovaujantis KonMari metodu, 
kruopščiai surūšiavus ir atrinkus daiktus, tai visai pa- 


prasta. 


Atlaisvinkite vonios ir virtuvės kriaukles 


Kiek šampūno ir plaukų kondicionieriaus buteliukų sto- 
viniuoja jūsų vonioje? Namiškiai kartais naudoja skir- 
tingas priemones, o ir jūs patys galite turėti kelių rū- 
šių priemonių, kurias pasirenkate pagal nuotaiką arba 
naudojate kartą per savaitę. Didelis vargas visas jas ki- 


loti valant vonią. Duše ant grindų ar ant vonios krašto 

laikomi buteliukai tampa glitūs. Kai kurie žmonės, kad 
to išvengtų, juos sudeda į metalinį krepšelį, bet, remian- 
tis mano patirtimi, iš to galite laukti tik dar daugiau 
bėdos. 

Kartą nusipirkau gana didelį metalinį krepšelį, ku- 
riame tilptų visi mano šeimos muilai, šampūnai ir net 
veido kremai. Mano susižavėjimas šiuo daiktu ilgai ne- 
truko. Pirmiausia, kaskart nusimaudžiusi jį nusausinda- 
vau. Bet veikiai kiekvieno strypelio nušluostymas tapo 
nemalonia prievole, todėl darydavau tai tik kas trečią 
dieną, kiek vėliau - kas penktą, paskui - dar rečiau, kol 
galiausiai visiškai pamiršau juo rūpintis. Vieną dieną 
pastebėjau, kad šampūno buteliuko dugnas tapo rausvas 
ir glitus. Pasirausus krepšelyje pamačiau, kad jis buvo 
toks apgleivėjęs, kad vien pažiūrėti buvo koktu. Beveik 
puolusi į ašaras, švariai nušveičiau metalinį krepšelį, bet 
neilgai trukus jį išvis išmečiau. Tiesiog reikėjo įdėti per 
daug triūso, o kaskart jį išvydusi vonioje prisimindavau 
tą nelemtą glitų nutikimą. Turėjau iškart susivokti, kad 
vonia yra pati drėgniausia patalpa namuose, akivaiz- 
džiai netinkama laikyti jokiems daiktams. 

Nėra reikalo atvirai laikyti muilus ir šampūnus, kol 
jų nenaudojame. Be to, karštis ir drėgmė gali neigiamai 
atsiliepti jų kokybei. Todėl laikausi taisyklės - nieko 
nedėti ant vonios krašto ar duše. Viskas, ką naudojate 
maudydamiesi, turi išdžiūti, todėl verčiau perbrauk- 
ti kelis daiktus savo maudymosi rankšluosčiu ir iškart 
sudėti juos į spintelę. Nors iš pirmo žvilgsnio gali pasi- 


rodyti, kad tam reikia per daug pastangų, iš tiesų yra 


priešingai. Daug greičiau ir paprasčiau išvalysite vonią 
ir dušą, jei jie nebus užgriozti įvairiomis priemonėmis, 
be to, taip nesikaups glitėsiai. 

Tas pats taikytina ir virtuvės kriauklei. Ar kempinę 
ir indų ploviklį laikote prie pat kriauklės? Aš savuosius 
laikau po ja. Svarbiausia įsitikinti, kad kempinė sausa. 
Dažnai indų plovimo priemonėms sudėti žmonės nau- 
doja prie sienos prilipinamą metalinį krepšelį. Jeigu ir 
jūs jį naudojate, patariu tuoj pat nuimti. Priemonės nie- 
kada neišdžius, jei naudojantis kriaukle bus nuolat taš- 
komos vandeniu, ir greitai įgis nemalonų kvapą. Kad to 
išvengtume, kempinę gerai išgręžkime ir pakabinkime 
džiūti. Galite prie rankšluosčių kabyklos pritaisyti ka- 
bliuką drabužiams, o jei kabyklos neturite, tiesiog nau- 
dotis spintelės durelių rankena. Aš patariu kempines 
išdžiaustyti lauke, pavyzdžiui, ant skalbinių virvės. 

Terasoje džiovinu ne tik kempines, bet ir pjaustymo 
lenteles, koštuvus ir indus. Saulė puikiai dezinfekuoja, 
o kadangi man nereikia indų džiovyklos, mano virtuvė 
visada atrodo tvarkinga. Tiesą sakant, indų džiovyklos 
net neturiu. Visus indus sudedu į gilų dubenį arba į koš- 
tuvą ir pastatau džiūti terasoje. Ryte išplovusi indus tie- 
siog palieku juos lauke. Įvertinę orą ir savo būstą galbūt 
ir jūs nutarsite pasekti šiuo patarimu. 

Kur laikote aliejų, druską, pipirus, sojos ir kitus pa- 
dažus? Daug kas juos laiko šalia viryklės, nes patogumo 
dėlei nori turėti juos po ranka. Jei taip darote ir jūs, la- 
bai tikiuosi, kad tučtuojau juos iš ten išgelbėsite. Pirma, 


stalviršis skirtas maistui gaminti, o ne daiktams laikyti. 

Ant arti viryklės esančio paviršiaus nuolat tyška gami- 
namas maistas ir aliejus. Todėl čia laikomi padažai daž- 
niausiai susiriebaluoja ir tampa lipnūs. Be to, šioje vie- 
toje išrikiuoti buteliukai trukdo išvalyti virtuvę, todėl 
paviršius šalia viryklės visą laiką lieka padengtas rieba- 
lų sluoksniu. Virtuvės lentynos ir spintelės yra sukurtos 
laikyti padažams ir prieskoniams, taigi padėkite juos į 
savo vietą. Dažnai šalia orkaitės būna įtaisytas siauras 
stalčius arba siaura spintelė, kuriuos taip pat galime iš- 


naudoti. 


Papuoškite indaują tuo, ką labiausiai 
mėgstate 


Dažnai išgirstu: „Tik, prašau, neatidaryk šito!“ Mano 
klientai dažniausiai turi stalčių, dėžę ar spintelę, ku- 
rios nenori man parodyti. Visi turime tokių daiktų, apie 
kuriuos verčiau kiti žmonės nė nenutuoktų, tačiau jie 
mums yra ganėtinai svarbūs. Paprastai tai būna pop- 
žvaigždžių plakatai bei kiti gerbėjams skirti daikčiukai 
ir knygos apie laisvalaikio pomėgius. Plakatai paprastai 
būna susukti ir nukišti į indaujos gilumą, o kompakti- 
niai diskai sukišti į dėžes. Tai tikrai apmaudu. Bent jau 
jūsų kambarys galėtų būti ta vieta, kur galite užsiimti ir 
mėgautis širdžiai mielais pomėgiais. Taigi jei jums kas 
nors patinka, neslėpkite to. Jeigu norite kuo nors mė- 
gautis, bet nenorite, kad jūsų draugai apie tai sužinotų, 


žinau vieną išeitį. Erdvę, kurioje laikote daiktus, pavers- 


kite savo asmenine, jums džiaugsmą teikiančia erdve. 
Panaudokite turimas grožybes papuošti giliai už dra- 
bužių spintos esančią sienelę arba vidinę spintos durų 
pusę. 

Drabužių spintą galite išpuošti kuo tinkami, ar tai 
būtų kas nors itin asmeniško, ar visiškai priešingai. Pla- 
katais, nuotraukomis, ornamentais, kuo tik jums patin- 
ka. Nėra jokių taisyklių, kaip pagražinti turimas daiktų 
laikymo erdves. Niekas dėl to nieko nesakys, nes niekas 
nematys. Jūsų spintos ir indaujos yra jūsų asmeninis ro- 


jus, kuriame galite nevaržomi atskleisti savo asmenybę. 


Nedelsdami išpakuokite naujus drabužius 
ir nuimkite etiketes 


Vienas iš daugelio mane gluminančių dalykų, kuriuos 
pastebiu padėdama klientams susitvarkyti, yra iš par- 
duotuvės parsineštų, bet vis dar neišpakuotų daiktų 
gausa. Pakuotėse laikomą maistą ir higienos reikmenis 
galiu suprasti, bet kodėl žmonės į stalčius sukrauna dra- 
bužius, pavyzdžiui, kojines ir apatinius, prieš tai neiš- 
ėmęjų iš maišelių ir pakuočių? Juk taip jie užima daugiau 
vietos ir daug labiau tikėtina, kad apie juos užmiršite. 
Mano tėvui patiko kaupti kojinių atsargas. Kiekvie- 
ną kartą įžengęs į prekybos centrą, jis nusipirkdavo prie 
kostiumo derančias pilkas arba juodas kojines ir neiš- 
ėmęs iš pakuočių kraudavo jas į stalčių. Pilki megzti- 


niai buvo kita jo silpnybė. Visada norėdavo turėti bent 

keletą atsarginių, todėl dažnai jų aptikdavau indaujos 
gilumoje, vis dar suvyniotų iš parduotuvės parsinešta- 
me plastikiniame maišelyje. Būdavo gaila žiūrėti į šiuos 
drabužius. Iš pradžių maniau, kad šis įprotis būdingas 
tik mano tėvui, bet, pradėjusi lankytis klientų namuose, 
supratau, kad tokių kaip jis, yra daug. Paprastai prikau- 
piamos dažnai dėvimų drabužių atsargos. Dažniausiai 
tai kojinės, apatiniai drabužiai ir pėdkelnės. Visus šiuos 
klientus vienija vienas dalykas - jie turi daugiau atsar- 
gų, nei reikia. Apstulbau sužinojusi, kad dar neišpakavę 
anksčiau įsigytų drabužių, žmonės ir toliau perka nau- 
jus. Galbūt būtent tai, kad drabužiai tebeguli pakuotėse, 
trukdo žmonėms įsisąmoninti, kad juos turi. Rekordi- 
nis vienos klientės namuose aptiktas pėdkelnių skaičius 
buvo 82 poros. Neištrauktos iš pakuočių jos užėmė visą 
plastikinę dėžę. 

Be abejo, ką nors nusipirkus lengviausia nė neišpa- 
kavus įmesti į stalčių. O prieš pirmą kartą apsivelkant 
galbūt malonu atplėšti pakuotę. Bet vienintelis skirtu- 
mas tarp jūsų stalčiuje laikomų neišpakuotų daiktų ir 
tų, kurie tebeguli parduotuvėje, yra jų buvimo vieta. 
Žmonės dažnai tiki, kad pigiau yra nusipirkti vienu ypu 
daug daiktų per išpardavimą. Bet aš manau, yra atvirkš- 
čiai. Jei suskaičiuotumėte, kiek atsieina daiktų sandė- 
liavimas, yra taupiau daiktus laikyti parduotuvėje, o ne 
namuose. Maža to, jei jūs įsigysite ir naudosite daiktus 
tada, kai jums jų reikės, jie bus naujesni ir geresnės bū- 
klės. Todėl meldžiu jus susilaikyti nuo atsargų kaupimo. 


Verčiau pirkite tik tai, ko jums reikia, iškart išimkite iš 


pakuotės ir padėkite į vietą. Jei jau turite sukaupę dide- 
les kokio nors drabužio atsargas, bent jau išimkite juos 
iš pakuočių. Laikymas pakuotėse atneša daugiau žalos 
nei naudos. 

Dažniausiai pakuotėse gulėti paliekamos pėdkelnės. 
Išpakavę nepamirškite ištraukti ir formą palaikantį kar- 
tono lakštą. Namuose jums jo visai nereikia. Išimtos iš 
pakuotės ir sulankstytos pėdkelnės užims 25 procentais 
mažiau vietos. Be to, taip lengviau jas paimti ir labiau 
tikėtina, kad jas apsimausite. Mano įsitikinimu, savu 
daiktą galite laikyti tik išėmę jį iš pakuotės. 

Drabužių su etiketėmis padėtis panaši į neišpakuotų 
drabužių. Savo klienčių namuose nuolat randu sijonų ar 
megztukų, ant kurių kybo etiketė su kaina ar gamintojo 
prekės ženklu. Dažniausiai klientė būna net pamiršu- 
si, kad tas drabužis egzistuoja, ir nustemba jį išvydusi, 
nors jis visą laiką kabojo ant drabužių kabyklos pačio- 
je matomiausioje vietoje. Ilgą laiką svarsčiau, kodėl šie 
drabužiai tampa nematomi. Pasiryžusi rasti atsakymą, 
drabužių skyrius. 

Kurį laiką patyrinėjusi, supratau, kad yra akivaizdus 
skirtumas tarp drabužių, kabančių kieno nors spinto- 
je, ir tų, kurie kabo parduotuvėje. Pastarųjų aura visai 
kitokia nei mūsų kasdien darbe vilkimų drabužių. Par- 
duotuvėje kabantys drabužiai spindi naujumu, kaip ir 
drabužiai su nenukirptomis etiketėmis. Bent man taip 
atrodo. Parduotuvėje drabužiai yra prekės, o namuo- 


se - jūsų nuosavybė. Drabužiai su kybančia etikete dar 

netapo savi ir todėl jie tarsi svetimi. Jie sunkiau paste- 
bimi, nes juos užgožia mūsų prijaukintų drabužių aura. 
Todėl savaime suprantama, kad naršydami savo spin- 
toje galime tokių drabužių nepastebėti ir net visai apie 
juos pamiršti. 

Kartais žmonės bijo, kad nukirpus etiketę drabužiai 
praras savo vertę, jei kada sugalvotų juos perparduoti, 
bet taip tik prieštaraujame patys sau. Nutarę įsigyti dra- 
bužių, išsirinkite tokius, kuriuos norėtumėte priimti į 
savo namus ir jais rūpintis. Nusipirkę iškart nukirpkite 
etiketes. Kad drabužis iš parduotuvės prekės pavirstų 
jūsų nuosavybe, turite atlikti „virkštelės“, jungiančios jį 


su parduotuve, nukirpimo ritualą. 


Nenuvertinkite rašytinės informacijos 
skleidžiamo „triukšmo“ 


Pažengę mano mokiniai, sėkmingai išsprendę daiktų 
pertekliaus ir jų laikymo problemas, paprastai pageidau- 
ja dar patogiau sutvarkyti savo būstą. Kai kurių klientų 
namai iš pirmo žvilgsnio regisi tokie tvarkingi, kad ne- 
atrodo, jog jiems reikėtų mano pagalbos. 

Viena iš tokių klienčių buvo į ketvirtą dešimtį įko- 
pusi moteris. Ji gyveno su savo vyru ir šešerių metų 
dukra. Ši moteris be jokių skrupulų išmetė nereikalin- 
gus daiktus ir per pirmą pamoką atsikratė 200 knygų ir 
32 maišų su daiktais. Ji buvo namų šeimininkė ir rū- 


pinosi tvarka namuose, taip pat du kartus per mėnesį 


kitas mamas su vaikais kviesdavo užsukti pasivaišinti 
arbata ir reguliariai namuose rengė puokščių kūrimo 
meno pamokas. Pas ją nuolat lankydavosi žmonės, todėl 
tam, kad užklupus netikėtiems svečiams netektų patirti 
gėdos, ji stengėsi namus išlaikyti visą laiką tvarkingus. 
Ji gyveno bute su dviem miegamaisiais ir svetaine, su- 
jungta su virtuve, o visi šeimininkų daiktai puikiai til- 
po sieninėse spintose ir dviejose žmogaus ūgio aukščio 
metalinėse lentynose. Natūralaus medžio grindys visą 
laiką būdavo tuščios ir kruopščiai išplautos. Jos draugės 
stebėjosi, ar įmanoma tapti dar tvarkingesnei, bet ji vis 
tiek buvo nepatenkinta tuo, kaip yra. 

„Mes neturime daug daiktų, bet aš kažkodėl nesijau- 
čiu patenkinta. Neapleidžia jausmas, kad turiu žengti 
dar vieną žingsnį.“ 

Apsilankiusi jos namuose, radau juos tvarkingus, 
bet kaip ji ir sakė, kažkas buvo ne taip. Tokiais atvejais 
pirmiausia atidarau visų daiktų laikymo erdvių du- 
ris. Atvėrusi pagrindinę spintą pamačiau, ko tikėjausi. 
Ant plastikinės komodėlės daiktams laikyti puikavosi 
užlipinti užrašai „Geriausi sprendimai jūsų daiktams 
laikyti!“, ant namų kvėpiklių pakuočių buvo suraityta 
„Atšviežins orą akimirksniu! , o kartoninės dėžės skel- 
bė „Ijo žemės apelsinai“. Kur pažiūrėdavau, mane puolė 
žodžiai, žodžiai ir dar daugiau žodžių. Tai ir buvo tas 
„paskutinis žingsnis“, kurį turėjo žengti mano klientė. 
Vos pravėrus spintelę siūbtelintis informacijos pliūpsnis 
sukelia įspūdį, kad kambaryje per daug „triukšmo“. Ypač 


užrašai gimtąja kalba tuoj pat patraukia jūsų žvilgsnį 

ir įjungia smegenis apdoroti šią informaciją. Taip jūsų 
mintys nejučia ima dūgzti. 

Taigi, kai ši klientė norėdavo išsirinkti, ką apsivilk- 
ti, ją tučtuojau užpuldavo tokios žinutės kaip „Ijo žemės 
apelsinai“ ir „Atšviežins orą akimirksniu!“, tarsi kas nors 
nuolat bambėtų jums į ausį. Maža to, užvėrus spintos du- 
ris informacijos srautas nenutrūksta. Išsprūdę žodžiai 
toliau sklando ore. Iš savo patirties galiu pasakyti, jei iš 
pirmo žvilgsnio puikiai sutvarkyta daiktų laikymo erdvė 
visgi jums regisi pernelyg „triukšminga“, taip yra vei- 
kiausiai dėl to, kad ji skęsta informacijos pertekliuje. Kuo 
tvarkingesni namai ir kuo erdviau išdėstyti baldai, tuo 
labiau slegia tokia perteklinė informacija. Taigi pirmiau- 
sia nuklijuokite lipdukus nuo daiktų laikymo erdvių. Tai 
neatidėliotinai svarbu, kaip ir nukirpti etiketes nuo nau- 
jų drabužių, kad juos priimtume tarp savo turimų daiktų. 
Nuplėškite visus informacinius lipdukus, kurių nenorite 
matyti, pavyzdžiui, nuo kvėpiklių ir valiklių pakuočių. 
Erdvės, kurių atvirai nesimato, vis tiek yra jūsų gyvena- 
mojo būsto dalis. Atsikratydami perteklinės vaizdinės 
informacijos, kuri jums neteikia džiaugsmo, sukursite 
daug ramesnę ir malonesnę aplinką. Pokytis, kurio su- 


lauksite, toks stulbinamas, kad būtų gaila neišbandyti. 


Išreikškite dėkingumą savo daiktams 


Viena iš mano klientams užduodamų namų darbų už- 


duočių yra išreikšti dėkingumą savo daiktams. Pavyz- 


džiui, grįžus namo ir kabinant drabužius raginu juos sa- 
kyti: „Ačiū, kad šildei mane visą dieną.“ Arba nusiimant 
aksesuarus patariu pasakyti: „Ačiū, kad mane puošei“, 
o į spintą dedant rankinę ištarti: „Tai tau ačiū, kad šian- 
dien tiek daug nudirbau.“ Išreikškite savo dėkingumą 
kiekvienam, jums tą dieną pasitarnavusiam, daiktui. 
Jei per sudėtinga tą daryti kasdien, bent padėkokite 
jiems, kai tik randate progą. 

Su savo daiktais kaip su gyvais pradėjau elgtis, kai 
dar mokiausi gimnazijoje. Turėjau savo nuosavą mobi- 
lųjį telefoną. Tuo metu ekranai buvo vienspalviai, tai- 
gi džiaugiausi, kad jis toks nedidelis ir šviesiai melsvos 
spalvos. Nebuvau itin į jį įnikusi, bet man jis taip patiko, 
kad sulaužiau mokyklos taisykles ir kasdien jį įsinešda- 
vau paslėpusi kišenėje po uniforma. Retkarčiais ištrauk- 
davau pasigėrėti ir pati sau šypteldavau. Technologijos 
tobulėjo ir visi vienas po kito įsigijo spalvotų ekranų 
telefonus. Laikiausi įsikibusi pasenusio modelio kiek 
tik galėjau, bet galiausiai jis taip susibraižė ir nusidėvė- 
jo, kad teko pakeisti nauju. Įsigijus naują telefoną šovė 
mintis parašyti žinutę senajam. Pirmą kartą keičiau 
telefoną, todėl buvo apėmęs šioks toks jaudulys. Kiek 
pamąsčiusi, parašiau paprastą žinutę „Ačiū už viską ir 
pridėjau širdelės simbolį. Tada paspaudžiau „siųsti. Se- 
nasis telefonas tučtuojau supypsėjo. Patikrinau jo gau- 
tas žinutes. Žinoma, ten pamačiau ką tik išsiųstą savo 
žinutę. „Puiku. Mano žinutė tave pasiekė. Norėjau padė- 
koti tau iš visos širdies už viską, ką nuveikei“, - pasakiau 


savo senajam telefonui. Tada spragtelėdama uždariau. 

Po kelių minučių vėl atlenkiau senąjį telefoną ir nu- 
stebau pamačiusi, kad jo ekranas neįsižiebė. Nors spau- 
dinėjau mygtukus, ekrane nebuvo jokio gyvybės ženklo. 
Niekada per visą naudojimo laiką nesugedęs telefonas, 
gavęs mano žinutę, numirė. Nebepavyko jo prikelti, 
tarsi būtų supratęs, kad jo darbas baigtas, ir savo noru 
pasitraukęs iš pareigų. Žinau, kad yra žmonių, kuriems 
sunku patikėti, kad daiktai gali atsiliepti į žmogaus jaus- 
mus. Iš tiesų tai galėjo būti ir paprasčiausias sutapimas. 

Vis dėlto neretai tenka išgirsti apie sportininkus, 
kurie su meile rūpinasi savo sportine įranga, elgdamiesi 
su ja taip, tarsi ji būtų šventa. Manau, kad jie nujaučia, 
kokią galią tie daiktai turi. Jei su visais kasdien naudo- 
jamais daiktais - ar tai būtų kompiuteris, rankinė ar ra- 
šikliai ir pieštukai —- elgtumėmės kaip sportininkai su 
sportine įranga, veikiai aplink save sutelktume ištikimą 
mus palaikančių pagalbininkų būrį. Nuosavybės ryšiai 
yra natūrali mūsų kasdienio gyvenimo dalis, o ne tik da- 
lyvaujančiųjų svarbiose rungtynėse privilegija. 

Net jei to neįsisąmoniname, mūsų daiktai atlikdami 
savo vaidmenis sunkiai dėl mūsų pluša tam, kad palen- 
gvintų mūsų gyvenimą. Visai kaip mes, kai sugrįžtame 
namo ir atsipalaiduojame po dienos darbų, mūsų daiktai 
irgi su palengvėjimu atsikvepia, kai grįžta į savo vietą. 
Arkada nors susimąstėte, ką reikštų neturėti nuolatinių 
namų? Mūsų gyvenimas būtų labai nesaugus. Būtent dėl 
to, kad turime namus, į kuriuos sugrįžtame, galime eiti 
į darbą, apsipirkti arba susitikti su draugais. Tas pats 


taikytina ir mūsų daiktams. Jiems irgi svarbu būti už- 


tikrintiems, kad yra vieta, į kurią jie gali sugrįžti. Skir- 
tumas matyti akivaizdžiai. Daiktai, turintys savo vietą, 
į kurią kasdien sugrįžta pailsėti, atrodo gyvybingesni. 
Pagarbiai su savo drabužiais elgtis išmokę klientai 
man visada sako: „Daug ilgiau nešioju drabužius. Mano 
megztiniai taip greit nesusivelia ir taip dažnai jų kuo 
nors neapipilu.“ Taigi rūpintis savo daiktais yra geriau- 
sias būdas paskatinti juos jums, jų savininkui, padėti. 
Jei gerai elgsitės su savo daiktais, jie jums atsakys tuo 
pačiu. Dėl šios priežasties stengiuosi nepraleisti progos 
savęs paklausti, ar ta vieta, kurią skyriau kuriam nors 
daiktui, leis jam jaustis laimingam. Juk daiktų išdėlio- 
jimas galų gale yra šventa pareiga parinkti turimiems 


daiktams jų namus. 


SAIUAMXS SV.LMANAd 


Tvarkymosi stebuklas 
visiškai pakeis 
jūsų gyvenimą 


Įveskite namuose tvarką ir atraskite, 
ką iš tiesų norite veikti gyvenime 


Japonijoje klasės seniūnu paprastai tampa toks moki- 
nys, kuris yra mėgstamas kitų, turi lyderiui būdingų 
savybių ir nebijo išsiskirti iš kitų. Visus, kurie pasižy- 
mi tokiomis savybėmis, vadiname klasės seniūno tipo 
žmonėmis. Aš esu labiau tvarkytojo tipo žmogus, tai yra 
ekscentriška asmenybė, kuri ramiai ir netrukdydama 
kitiems pluša klasės kamputyje tvarkydama lentynas. 
Tai tikra tiesa, gana rimtai tą sakau. 

Pirma pradinėje mokykloje man patikėta vieša už- 
duotis buvo „tvarkymas“. Puikiai atsimenu tą dieną. Visi 
rungtyniavo dėl tokių darbų kaip mokyklos gyvūnėlių 
šėrimas arba gėlių laistymas, bet mokytojai paklausus 
„Kas norėtų būti atsakingas už klasės sutvarkymą ir 
išvalymą?“, niekas, išskyrus mane, nepakėlė rankos. 
O aš ją pakėliau su didžiuliu užsidegimu. Žvelgdama at- 
gal suprantu, kad mano potraukis tvarkytis mane veikė 
jau nuo ankstyvų dienų. Iš ankstesnių knygos skyrių jau 
žinote, kaip aš leidau dienas mokykloje, su džiaugsmu ir 


ryžtingai tvarkydama klasę, spinteles ir knygų lentynas. 

Kai papasakoju savo istoriją, žmonės dažnai sako: 
„Tau labai pasisekė, kad tokiame ankstyvame amžiuje jau 
žinojai, kas tau patinka. Pavydžiu tau. Aš net neįsivaiz- 
duoju, ką labiausiai norėčiau veikti...“ Bet, tiesą sakant, 
aš tik visai neseniai suvokiau, kaip man patinka tvarky- 
ti. Nors beveik visą savo laiką leidau švarindama, moky- 
dama savo klientus jų namuose ir skaitydama paskaitas, 
bet mano jaunystės svajonė buvo ištekėti. Tvarkymasis 
buvo tokia neatsiejama mano kasdienio gyvenimo dalis, 
kad tik pradėjusi savo verslą suvokiau, kad tai gali tapti 
mano profesija. Kai žmonės manęs klausdavo, ką man 
patinka daryti, ilgai svarstydavau, kol galiausiai iš bėdos 
pasakydavau „Skaityti knygas“, tuo pat metu spėlioda- 
ma „Ką gi iš tiesų man patinka veikti?“ Buvau visiškai 
pamiršusi, kad pradinėje mokykloje mane paskyrė atsa- 
kingą už klasės tvarką. Praėjus penkiolikai metų, tvar- 
kantis kambarį, mane staiga persmelkė prieš akis iškilęs 
prisiminimas. Mintyse išvydau, kaip mano mokytoja ant 
lentos užrašo mano vardą, ir savo pačios nuostabai suvo- 
kiau, kad šia sritimi domėjausi nuo mažų dienų. 

Prisiminkite savo mokyklos laikus ir ką jums tuo 
metu patikdavo veikti. Galbūt buvote atsakingi už gy- 
vūnėlių šėrimą, o gal mėgdavote piešti? Kad ir kokia tai 
buvo veikla, tikėtina, kad tai vienaip ar kitaip susiję su 
tuo, kuo užsiimate šiandien. Tikriausiai tai tapo neat- 
siejama nuo jūsų gyvenimo, net jei įgijo kitokią išraišką. 
Veiklų, kuriomis jums patinka užsiimti, esmė bėgant 
laikui išlieka ta pati. Namų sutvarkymas puikus būdas 


jas atrasti. 


Viena mano klientė - buvusi mano artima mokyklos 
draugė. Nors iš pradžių baigusi studijas ji dirbo didelėje 
informacinių technologijų įmonėje, ką jai iš tiesų patin- 
ka daryti, vėliau atrado tvarkydamasi. Kai jau sutvarkė- 
me jos namus, ji peržvelgė savo knygų lentyną, kurioje 
dabar puikavosi tik ją dominančios knygos, ir suvokė, 
kad visos jos buvo apie socialinę gerovę. Daugybė kny- 
gų, kurias pradėjusi dirbti buvo įsigijusi mokytis anglų 
kalbos ar tobulinti administracinių įgūdžių, iškeliavo, 
o knygos apie socialinę gerovę, kurias ji nusipirko dar 
mokydamasi mokykloje, liko. Žvelgdama į jas, ji prisi- 
minė, kad prieš įsidarbindama informacinių technolo- 
gijų įmonėje daug metų savanoriavo kaip auklė. Staiga ji 
suvokė, kad norėtų prisidėti prie visuomenės gerovės ir 
kurti tokią visuomenę, kurioje mamos galėtų dirbti, ne- 
sijaudindamos dėl savo vaikų. Pirmą kartą atradusi savo 
aistrą, po mano mokymų ji metus studijavo ir ruošėsi, 
tada išėjo iš darbo ir įkūrė įmonę, teikiančią vaikų prie- 
žiūros paslaugas. Dabar ji turi daug klientų, kurie pasiti- 
kijos teikiamomis paslaugomis, o ji nepaliauja mėgautis 
kiekviena diena, ieškodama, kaip dar galėtų patobulinti 
savo verslą. 

„Sutvarkiusi savo namus, atradau, ką iš tiesų norė- 
čiau daryti. Dažnai tenka išgirsti klientus sakant šiuos 
žodžius. Daugumai tvarkymosi patirtis padeda su di- 
desniu įkarščiu atsiduoti savo darbui. Kai kurie įkuria 
nuosavas įmones, kiti pakeičia darbovietes, bet dalis 
dar labiau susižavi savo profesija. Be to, su didesniu 


užsidegimu imasi savo pomėgių, labiau mėgaujasi savo 

namais ir šeimos gyvenimu. Jie neišvengiamai suvokia, 
ką mėgsta, todėl kasdienis jų gyvenimas tampa daug 
įdomesnis. 

Nors galime geriau save pažinti prisėdę ir panagri- 
nėję savo savybes arba įsivardiję kitų žmonių nuomonę 
apie mus, mano įsitikinimu, būtent tvarkymas yra ge- 
riausias būdas. Juk mūsų turimi daiktai glaudžiai susiję 
su visais mūsų kada nors gyvenime priimtais sprendi- 
mais. Tvarkydami peržiūrime visus daiktus ir taip gali- 


me išsiaiškinti, kas iš tiesų mums patinka. 


Stebuklingas tvarkymosi poveikis visiškai 
pakeičia mūsų gyvenimus 


„Iki šiol maniau, kad svarbu daryti tai, kas kaip nors 
papildytų mano gyvenimą. Todėl nuolat plėčiau žinias, 
lankydama seminarus ir studijuodama. Bet jūsų moky- 
muose, kaip sutvarkyti savo gyvenamąją erdvę, pirmą 
kartą supratau, kad su kuo nors atsisveikinti savo gyve- 
nime yra net svarbiau, nei papildyti gyvenimą kuo nors 
nauju.“ 

Šią mintį išsakė viena trisdešimtmetė klientė, ku- 
riai patiko mokytis ir kuri palaikė daug ryšių. Pabaigus 
mano mokymus, jos gyvenimas apsivertė. Sunkiausia jai 
buvo skirtis su savo milžiniška seminarų užrašų ir da- 
lijamosios medžiagos kolekcija, bet kai galiausiai ryžosi 
ją išmesti, pasijuto tarsi nuo jos pečių būtų nusiritusi di- 


džiulė našta. Atsikračiusi 500 knygų, kurias ketino kurią 


dieną paskaityti, ji netruko suprasti, kad kasdien gauna 
vis naujos informacijos. O išmetus šūsnį vizitinių kor- 
telių, jai pradėjo ,skambinti žmonės, su kuriais ji seniai 
norėjo susitikti, taigi dabar ji su jais susitiko be jokių pa- 
stangų. Nors anksčiau ji domėjosi dvasiniu tobulėjimu, 
pabaigusi mano mokymus patenkinta pasakė: „Tvarky- 
mo poveikis didesnis nei fengšui, gydančių akmenų ir 
kitų dvasinio poveikio priemonių.“ Nuo to laiko ji visa 
galva pasinėrė į naują gyvenimą, išėjo iš ankstesnio dar- 
bo ir rado leidėją savo knygai. 

Tvarkymas iš pagrindų pakeičia žmogaus gyvenimą. 
Tai taikytina visiems be išimties. Poveikis, kurį vadi- 
nu „tvarkymosi stebuklu“, yra neprilygstamas. Kartais 
paklausiu savo klientų, kaip po mokymų pasikeitė jų 
gyvenimas. Nors jau pripratau prie jų atsakymų, iš pra- 
džių net aš pati suglumdavau juos išgirdusi. Visų, kurie 
kruopščiai ir nuodugniai susitvarkė vienu ypu, gyveni- 
mai iš pagrindų pasikeitė. 

Anksčiau minėta klientė visą gyvenimą buvo netvar- 
kinga. Kai jos mama išvydo sutvarkytą dukros kambarį, 
taip tuo susižavėjo, kad ir pati užsirašė į mano moky- 
mus. Nors ji tikėjo esanti tvarkinga, vos žvilgtelėjusi į 
dukros kambarį, įsitikino, kad vis dėlto nėra tokia tvar- 
kinga. Jai taip patiko atsikratyti daiktais, kad be jokio 
gailesčio išmetė 250 dolerių jai atsiėjusius arbatos gė- 
rimo ceremonijos įrankius ir su džiaugsmu laukė, kada 
atvažiuos šiukšlių surinkėjai. 

„Anksčiau visai nepasitikėjau savimi. Vis galvoda- 


vau, kad turiu ką nors pakeisti, kad turiu tapti kitokia, 

bet dabar suvokiau, kad gerai, kokia esu. Išmokusi aiš- 
kiai įvertinti daiktus, įgijau pasitikėjimo savimi.“ Kaip 
matote iš jos atsiliepimo, vienas iš stebuklingų tvarky- 
mosi padarinių yra pasitikėjimas savo sprendimų pri- 
ėmimo gebėjimais. Tvarkytis - tai paimti kiekvieną 
daiktąį rankas, paklausti savęs, ar jis kelia jums džiaugs- 
mą, ir tuo remiantis nuspręsti, ar jį pasilikti, ar išmesti. 
Pakartoję šį veiksmą šimtus ir tūkstančius kartų, mes 
savaime įgyjame įgūdžių priimti sprendimus. Žmonės, 
kuriems trūksta ryžto priimti sprendimus, nepasitiki 
savimi. Man taip pat kažkada stigo pasitikėjimo savimi. 


Bet mane išgelbėjo tvarkymasis. 


Tvarkymosi stebuklas: 
įgysite pasitikėjimo savimi 


Priėjau prie išvados, kad mano aistra tvarkytis atsira- 
do dėl noro pelnyti tėvų pripažinimą ir dėl kompleksų, 
susijusių su mano mama. Šeimoje būdama vidurinis vai- 
kas, jau nuo trejų metukų nebegaudavau tiek daug tėvų 
dėmesio. Žinoma, tai nebuvo jų sąmoningas sprendi- 
mas, bet kai esi sumuštinio pertepimas tarp vyresniojo 
brolio ir mažiausiojo kūdikio, mažosios sesutės, neiš- 
vengiamai imi šitaip jaustis. 

Namų ruoša ir tvarkymu susidomėjau maždaug pen- 
kerių. Manau, kad taip bandžiau nekelti per daug rūpes- 
čio savo tėvams, akivaizdžiai užsiėmusiems mano brolio 


ir sesės priežiūra. Tokiame ankstyvame amžiuje suvo- 


kiau ir tai, kad reikia stengtis nepriklausyti nuo kitų 
žmonių. Ir, žinoma, troškau, kad tėvai mane pastebėtų 
ir pagirtų. , 

Nuo pradinės mokyklos laikų pati nusistatydavau 
žadintuvą, kad pabusčiau anksčiau nei visi kiti. Man 
nepatiko priklausyti nuo kitų, vargiai kuo nors pasiti- 
kėdavau ir nemokėjau reikšti savo jausmų. Sprendžiant 
pagal tai, kad pertraukas leisdavau viena tvarkydama, 
galite nuspėti, jog nebuvau labai bendraujantis vaikas. 
Mėgdavau viena dūlinėti po mokyklą, oir dabar man vis 
dar patinka būti vienai, vienai keliauti ir vienai eiti apsi- 
pirkti. Man tai įaugę į kraują. 

Kadangi man sunkiai sekėsi užmegzti pasitikėji- 
mu grįstus santykius su kitais žmonėmis, jaučiu stiprų 
prisirišimą prie daiktų. Manau, kad mano kambarys ir 
jame esantys daiktai tapo man tokie brangūs būtent dėl 
to, kad nejaukiai jaučiausi atskleisdama kitiems savo 
silpnybes arba tikruosius jausmus. Prieš savo daiktus ir 
kambarį neturėjau niekuo apsimesti ir nieko nuo jų slėp- 
ti. Ne tėvai ir ne draugai, o materialūs daiktai ir mano 
namai pirmieji išmokė mane reikšti besąlygišką meilę. 
Prisipažinsiu, iki šiol ne itin smarkiai savimi pasitikiu. 
Kartais vis dar susigūžiu dėl to, kokia esu niekam tikusi. 

Bet mane supančia aplinka pasitikiu. Savo turi- 
mais daiktais, vilkimais drabužiais, namais, kuriuose 
gyvenu, ir mano gyvenime esančiais žmonėmis, taigi 
visa savo aplinka pasitikiu besąlygiškai, nors kitiems ji 
gali atrodyti ir neišskirtinė. Ir esu be galo dėkinga, kad 


mane supa patys mylimiausi žmonės ir daiktai, kurių 

kiekvienas be išimties yra ypatingas, vertingas ir ne- 
paprastai man brangus. Džiaugsmą keliantys daiktai 
ir žmonės yra mano atrama. Jie padeda man patikėti, 
kad viskas bus gerai. Noriu padėti tiems, kurie jaučiasi, 
kaip kadaise jaučiausi aš, kuriems stinga pasitikėjimo 
savimi, kuriems sunku atverti savo širdį, parodydama, 
kiek pagalbos jie gali sulaukti iš gyvenamosios aplinkos 
ir juos supančių daiktų. Būtent dėl šios priežasties lei- 
džiu laiką lankydamasi kitų namuose ir mokydama juos 


tvarkytis. 


Prisirišimas prie praeities arba 
nerimas dėl ateities 


„Išmeskite viską, kas jums neteikia džiaugsmo.“ Jei bent 
kiek pabandėte taikyti šį metodą, jau supratote, kad nėra 
taip sunku atskirti, kas jums kelia džiaugsmą. Vos tik 
palietę, jau žinote atsakymą. Kur kas sunkiau nuspręs- 
ti išmesti kokį nors daiktą. Kad to išvengtume, prigal- 
vojame visokiausių priežasčių, tarkime, „Ištisus metus 
nenaudojau šio puodo, bet, kas žino, gal dar kada nors jo 
prireiks...“ arba „Šitą vėrinį padovanojo mano vaikinas, 
tuo metu man jis labai patiko... Bet jei atidžiau pasigi- 
lintume į priežastis, kodėl nesugebame su kuo nors atsi- 
sveikinti, aptiktume tik dvi: prisirišimas prie praeities 
arba baimė dėl ateities. 

Jei atrinkdami daiktus aptinkate tokį, kuris jums 


nekelia džiaugsmo, bet kurio tiesiog negalite prisiversti 


išmesti, akimirką stabtelėkite ir užduokite sau klausi- 
mą: „Ar man sunku jį išmesti, nes esu prisirišusi prie 
praeities, ar dėl to, kad bijau ateities?“ Apsvarstykite vi- 
sus tokius daiktus, užduodami šį klausimą. Po truputį 
taps aišku, kas jus sieja su šiais daiktais. Įžvelgsite vie- 
ną iš trijų: prisirišimą prie praeities, stabilumo ateityje 
troškimą arba šių dviejų derinį. Svarbu suvokti, kas iš 
tiesų jus sieja su daiktais, nes tai jūsų vertybių, kurio- 
mis vadovaujatės gyvenime, išraiška. Klausimas, kokius 
daiktus norite pasilikti, iš tiesų yra klausimas, kaip jūs 
norite gyventi savo gyvenimą. Prisirišimas prie praei- 
ties ir baimė dėl ateities veikia ne tik tai, kaip atsiren- 
kate daiktus, bet atskleidžia kriterijus, pagal kuriuos 
priimate sprendimus visose gyvenimo srityse, taip pat 
ir santykiuose su žmonėmis bei darbe. 

Pavyzdžiui, kai smarkiai dėl ateities nerimaujanti 
moteris renkasi vyrą, tikėtina, kad neišsirinks tokio, 
kuris jai tiesiog patinka ir su kuriuo smagu būti. Vei- 
kiausiai ji išsirinks tokį, su kuriuo mezgami santykiai 
jai atrodys naudingi, arba sprendimą priims bijodama, 
kad jei šio vyro nepasirinks, galbūt gyvenime daugiau 
nieko nebesutiks. Darbo srityje labiau tikėtina, kad to- 
kia moteris pasirinks darbą didelėje įmonėje, kadangi 
tai atveria platesnes galimybes rinktis ateityje, arba 
stengsis įgyti tokią profesiją, kuri leistų jaustis užtikrin- 
tai dėl ateities, nesvarbu, ar jai ši profesija patinka ir ar 
nori dirbti šį darbą. O stipriai prie praeities prisirišusiai 
asmenybei sunku leistis į naujus santykius, nes ji negali 


užmiršti savo vaikino, su kuriuo išsiskyrė prieš dvejus 

metus. Ji taip pat nesiryžta išbandyti naujų metodų, net 
jei naudojami metodai nebeveikia, nes prie šių yra per- 
nelyg pripratusi. 

Jei daiktus išmesti sunku dėl vienos iš šių priežasčių, 
tai trukdo aiškiai pamatyti, ko mums reikia dabar, šią 
akimirką. Nesame tikri, kas mums patiktų ir ko ieško- 
me. Taip prikaupiame vis daugiau nereikalingų daiktų, 
palaidodami save daiktų pertekliuje ir fiziškai, ir dva- 
siškai. Geriausias būdas išsiaiškinti, ko mums iš tiesų 
reikia, išmesti viską, ko nereikia. Tada jums nebereikės 
leistis į klajones po tolimus kraštus ir nebeteks išgyven- 
ti pirkimo priepuolių. Tereikia gerai apžiūrėti kiekvieną 
daiktą ir pašalinti tuos, kurių jums nereikia. 

Atskirai susidurti su kiekvienu daiktu ir juos atrink- 
ti gali būti gana skausminga patirtis. Tai priverčia mus 
drąsiai pažvelgti į savo netobulumus bei keistenybes ir 
į praeityje priimtus kvailus sprendimus. Kai tvarkyda- 
masi susidurdavau su savo praeitimi, dažnai tekdavo 
rausti iš gėdos. Kvepiančių trintukų kolekcija iš pradi- 
nės mokyklos laikų, įvairūs daiktai su animacinių fil- 
mų atvaizdais, kuriuos rinkau mokydamasi vidurinėje 
mokykloje, gimnazijos metais įsigyti drabužiai, kuriais 
siekiau atrodyti kaip suaugusi, bet kurie man visai ne- 
tiko, ir rankinės, kurias nusipirkau, nors man nereikė- 
jo, tik todėl, kad patiko, kaip jos atrodė parduotuvėje. 
Daiktai, kuriuos turime, yra tikri. Jie egzistuoja čia ir 
dabar ir yra ne kas kita kaip tik mūsų pačių praeityje 
priimtų sprendimų rezultatas. Klaida nekreipti į juos 


dėmesio arba nežiūromis išmesti, tarsi bandytume išsi- 


žadėti anuomet priimtų sprendimų. Todėl aš esu ir prieš 
besaikį daiktų kaupimą, ir prieš daiktų išmetimą gerai 
to neapsvarsčius. Tik kiekvieną daiktą atskirai apžiūrė- 
ję ir išgyvenę jų keliamus jausmus, galime įvertinti savo 
santykį su jais. 

Galime pasirinkti vieną iš trijų būdų, kaip elgtis su 
savo daiktais. Stoti akistaton dabar, atidėti tai vėles- 
niam metui arba vengti ligi pat savo mirties. Tai jūsų 
pasirinkimas. Bet aš manau, kad kur kas geriau to im- 
tis šiandien. Sąžiningai peržiūrėdami savo turimus 
daiktus ir pripažinę savo prisirišimą prie praeities bei 
ateities baimes, galėsime išsiaiškinti, kas mums iš tiesų 
rūpi. Taip geriau suvoksime savo vertybes ir gyvenime 
priimdami sprendimus galėsime išvengti dvejonių bei 
sumaišties. Pasieksime kur kas daugiau, jei sprendimus 
priimsime ryžtingai, imsimės veiklos su užsidegimu ir 
nebūsime varžomi jokių abejonių. Kitaip tariant, kuo 
anksčiau stosime į akistatą su savo daiktais, tuo geriau. 


Jeigu ketinate susitvarkyti namus, imkitės to jau dabar. 


Suprasite, be ko galite apsieiti 


Iš peties tvarkytis pradėję žmonės prikrauna maišus 


šiukšlių. Teko girdėti, kad mano mokymų dalyviai ly- 
gina, kiek kas maišų išmetė ir kaip pasikeitė jų namai. 
Rekordinis išmestų maišų skaičius yra vienos.poros su- 
rinkti 200 maišų ir dar dešimt į maišus netilpusių daik- 


tų. Tai išgirdę daugėlis pratrūksta juoktis ir įsivaizduoja, 

kad toji pora gyveno labai dideliame name su daug 
sandėliukų. Bet jie klysta. Jie gyveno įprastame dviejų 
aukštų, keturių kambarių bute. Jo plotas buvo kiek di- 
desnis nei daugelio butų Japonijoje, nes šiam butui dar 
priklausė patalpa palėpėje, bet bendras plotas nebuvo 
akivaizdžiai didesnis. Nors namuose matėsi daug daik- 
tų, iš pirmo žvilgsnio neatrodė, kad yra daug nereikalin- 
gų daiktų. Kitaip tariant, bet kuriuose namuose galima 
surinkti tokį kiekį. 

Pamačiusi, kad mano klientai rūšiuoja daiktus ir da- 
lies jų atsikrato, dar nemanau, kad darbasbaigtas. Vienas 
žmogus vidutiniškai nesunkiai išmeta nuo dvidešimties 
iki trisdešimties pilnų 45 litrų talpos šiukšlių maišų, 
o trijų asmenų šeima - apie septyniasdešimt maišų. 
Bendra visų klientų išmestų daiktų apimtis turėtų siekti 
apie 28 000 maišų, o tai yra daugiau nei milijonas daik- 
tų. Nors taip smarkiai aptuštinę namus, nė vienas jų vė- 
liau nesiskundė dėl to, kad pastūmėjau ką nors išmesti. 
Tą galima nesunkiai paaiškinti: atsikratymas daiktais, 
kurie neteikia džiaugsmo, nesukelia jokių neigiamų pa- 
sekmių. Visi namus susitvarkę klientai nustemba, kad 
dėl to savo kasdieniame gyvenime nepatiria jokių ne- 
patogumų. Tai akivaizdžiai rodo, kad iki tol jie gyveno 
apsupti daiktų, kurių jiems visai nereikia. Taip jaučiasi 
visi, be išimčių. Net ir tie klientai, kurie išmetę daiktus 
pasilieka vos su penktadaliu iki tol turėto turto. 

Žinoma, nenoriu pasakyti, kad mano klientai nieka- 
da nesigailėjo ką nors išmetę. Anaiptol. Būkite pasiruo- 


šę, nes, kol tvarkysitės, taip nutiks bent tris kartus. Bet 


nesijaudinkite. Net jei mano klientai gailisi ką išmetę, 
jie niekada nesiskundžia. Iš patirties jie jau žino, kad jei 
ko nors pasigenda, ėmęsi reikiamų veiksmų, gali lengvai 
išsisukti iš bėdos. Pasakodami, kaip išmetė ką nors, ko 
nevertėjo išmesti, jie paprastai kalba nepaprastai džiū- 
gaudami. Dauguma juokiasi ir sako: „Akimirką pagalvo- 
jau, kad įkliuvau į bėdą, bet tada supratau, kad tai nėra 
gyvybės ir mirties klausimas.“ Toks požiūris į dingusį 
daiktą nereiškia, kad šie žmonės yra iš prigimties opti- 
mistiškos ar lengvabūdės asmenybės. Veikiau tai rodo, 
kad renkantis, ką išmesti, pasikeitė jų mąstysena. 

Ką jie daro, jei, pavyzdžiui, prisireikia to, kas buvo 
surašyta viename jų išmestame dokumente? Pirmiau- 
sia, kadangi išmesdami sumažino turimų dokumentų 
kiekį, jie gali greitai patikrinti, ar tikrai neturi to do- 
kumento, nesileisdami į visuotinę paiešką. Ir, kadangi 
ieškoti nereikia, jie išvengia bereikalingos įtampos, ir 
tai yra neįkainojamas tvarkymosi privalumas. Viena 
iš priežasčių, kodėl daiktų perteklius mus alina, yra ta, 
kad esame priversti vis ko nors ieškoti, nors kartais at- 
randame tik tai, kad to daikto neturime, o dažnai, kad 
ir kaip įnirtingai raustume, niekaip negalime surasti, ko 


ieškome. Sumažinę turimų daiktų kiekį ir sudėję visus 


dokumentus į vieną vietą, akimirksniu galime pasaky- 


ti, ar tą dokumentą turime. Jei jo nebėra, galime iškart 
pakeisti veiksmų kryptį ir sutelkti mintis į tai, ką dabar 
daryti. Galime pasiklausti pažįstamo žmogaus, paskam- 
binti įmonei arba patys susirasti trūkstamą informaci- 


ją. Suradus sprendimą, nelieka nieko kito kaip veikti. 

O ėmęsi veikti pamatysime, kad ši bėda stebėtinai ne- 
sunkiai išsprendžiama. 

Užuot kamavęsi ieškodami ir neįstengdami surasti, 
imamės veiksmų, o šie veiksmai mums atneša netikėtos 
naudos. Ieškodami tam tikros informacijos, galbūt suži- 
nosime ką nors naujo. Susisiekę su draugu, palaikysime 
ryšį, o galbūt jis jus supažindins su kuo nors itin gerai 
išmanančiu tą sritį. Kelis kartus tai patyrę išmoksime, 
kad tik prireikus ėmęsi tinkamų veiksmų, galime suži- 
noti bet kokią informaciją. Gyvenimas tampa daug pa- 
prastesnis, kai supranti, kad viskas išsispręs, net jei tau 
ko nors trūksta. 

Yra dar viena, ir pati svarbiausia, priežastis, kodėl 
mano klientai niekada nesiskundžia dėl išmestų daik- 
tų. Išmokę atsirinkti ir nuspręsti išmesti daiktus, jie ne- 
beperkelia sprendimo priėmimo atsakomybės kitiems 
žmonėms. Susidūrę su problema, jie nekaltina aplinky- 
bių ar kito žmogaus. Nuo šiol jie patys priima sprendi- 
mus ir suvokia, kad bet kurioje situacijoje svarbiausia 
nuspręsti, kokių veiksmų imtis. Atrinkdami daiktus ir 
nutardami, ką išmesti, nuolat turime priimti sprendi- 
mus, remdamiesi savo pačių vertybėmis. Taigi atsikra- 
tymas daiktais lavina sprendimo priėmimo įgūdžius. Ar 
verta praleisti tokią galimybę vien tik tam, kad išsaugo- 
tume daiktus? Lankydamasi klientų namuose, niekada 
nieko neišmetu. Visada palieku jiems priimti galutinį 
sprendimą. Jei aš už juos nuspręsčiau, ką išmesti, tvar- 
kymasis neatneštų jokios naudos. Pakeisti mąstyseną 


galima tik pačiam tvarkant savo namus. 


Ar pasisveikinate su savo namais? 


Atvykusi pas klientą pirmiausia pasisveikinu su jo na- 
mais. Dažniausiai priklaupiu ant grindų namų viduryje 
ir kreipiuosi į visą namą. Trumpai prisistačiusi, pasa- 
kiusi savo vardą, iš kur esu ir kuo užsiimu, paprašau jo 
padėti sukurti tokią aplinką, kurioje šeima galėtų mė- 
gautis laimingesniu gyvenimu. Tada žemai nusilenkiu. 
Tai tik dvi minutes trunkantis tylus ritualas, bet dėl jo 
dažnai į mane įbedamas sutrikęs žvilgsnis. 

Šis paprotys atsirado beveik savaime, įkvėptas gar- 
binimo apeigų šintoistų šventyklose. Neatsimenu, kada 
pirmą kartą atlikau šį ritualą, bet, manau, mane pastū- 
mėjo klientui atvėrus duris ore juntami tvyrantys lūkes- 
čiai, kurie primena jausmą, aplankantį pro šventyklos 
vartus įžengus į šventą žemę. Galbūt manote, kad šis 
ritualas sukelia tik placebo efektą, bet pastebėjau, kad jį 
atlikus tvarkymasis einasi kur kas greičiau. 

Beje, tvarkydama niekada nevilkiu sportinio kos- 
tiumo ar darbinių drabužių. Paprastai dėviu suknelę ir 
švarką. Nors retkarčiais apsijuosiu prijuostę, pirmeny- 
bę teikiu ne praktiškumui, o dizainui. Kai kurie klien- 


tai nustemba ir jaudinasi, kad supurvinsiu drabužius, 


bet aš, vilkėdama dailius drabužius, be jokių būgštavi- 


mų stumdau baldus, lipu pažiūrėti, kas dedasi virtuvės 
spintelėse, ir užsiimu kitokia aktyvia tvarkymosi veikla. 
Taip reiškiu savo pagarbą namams ir juose esantiems 
daiktams. Mano įsitikinimu, tvarkymasis —- tai šventė, 


iškilmingos iš namų iškeliaujančių daiktų palydėtuvės, 

todėl ir apsirengiu atitinkamai. Esu tikra, kad jei savo 
pasirinkta apranga išreikšiu pagarbą namams ir prieš 
tvarkydama su jais pasisveikinsiu, namai jausis laimingi 
ir pakuždės man, ko šeimai nebereikia ir kur sudėti li- 
kusius daiktus, kad šeima šioje erdvėje gyventų patogiai 
ir laimingai. Toks požiūris pagreitina sprendimų, kur ir 
kokius daiktus laikyti, priėmimą ir padeda išvengti abe- 
jonių tvarkantis, taigi viskas einasi kur kas sklandžiau. 

Galbūt jūs netikite, kad ir jums tai gali pavykti. Gal 
manote, kad turite būti profesionalė kaip aš, kad iš- 
girstumėte, ką jums sako namai. Bet iš tikrųjų namų 
šeimininkai geriausiai supranta savo turimus daik- 
tus ir namus. Mano mokymuose klientai ilgainiui ima 
aiškiai suvokti, ką jiems reikia išmesti ir kur yra kokio 
daikto vieta, taigi tvarkymasis vyksta vis sklandžiau ir 
sparčiau. Niekada jūsų neapvilsiantis būdas, kaip grei- 
tai išlavinti nuojautą, ko jums reikia ir kur jūsų daiktų 
vieta, - kiekvieną kartą sugrįžus pasisveikinti su savo 
namais. Tai pirmieji namų darbai, kuriuos mokymuose 
užduodu savo klientams. Visai kaip sugrįžę pasisveiki- 
nate su savo namiškiais ar augintiniu, savo namams pa- 
sakykite: „Labas! Aš jau namie. Jei įžengdami pro duris 
pamirštate tai padaryti, kai tik prisimenate, pasakyki- 
te: „Ačiū, kad teiki man prieglobstį.“ Jei jums nedrąsu 
ar gėda ištarti garsiai, nieko blogo, jei pasakysite tyliai 
savo mintyse. 

Kasdien pasisveikindami ilgainiui pastebėsite, kad 
namai jums atsiliepia. Pajusite, kaip jus tarsi švelnaus 
vėjelio gūsis užplūsta jų džiaugsmas. Pamažu imsite 


jausti, ką namai norėtų, kad sutvarkytumėte juose, ir 


kur jie norėtų, kad išdėstytumėte daiktus. Tvarkyda- 
miesi nuolat kalbėkitės su savo namais. Žinau, kad tai 
skamba nelabai praktiškai, bet jei nepaisysite šio patari- 
mo, darbas stumsis ne taip sklandžiai. 

Iš esmės tvarkyti - tai atkurti pusiausvyrą tarp žmo- 
nių, jų daiktų ir namų, kuriuose jie gyvena. Įprasti me- 
todai aprėpia tik žmonių ir jų turimų daiktų santykius, 
bet juos taikant visai neskiriama dėmesio būstui. Bet aš 
gerai žinau, koks svarbus vaidmuo tenka namams, nes 
kiekvieną kartą apsilankiusi kliento namuose jaučiu, 
kaip šie globoja savo gyventojus. Namai niekada jūsų ne- 
palieka, jie laukia, kad žmonės sugrįžtų, pasirengę juos 
priglausti ir apsaugoti. Kad ir kaip jaustųsi nuvargę po i!- 
gos darbo dienos, jie visada pasiruošę suteikti atokvėpį ir 
nuraminti. Jeigu jūs nenusiteikę dirbti ir visą dieną slam- 
pinėjate namie kaip mama jus pagimdė, namai priims jus 
tokius, kokie esate. Niekas negali prilygti jų pakantumui 
ir širdingumui. Tvarkymasis - tai galimybė išreikšti dė- 
kingumą namams už viską, ką jie dėl mūsų daro. 

Kad patikrintumėte mano teoriją, sutvarkykite na- 
mus įsivaizduodami, kas jiems leistų pasijausti laimin- 
giems. Nustebsite, kaip lengvai priimsite visus reikia- 


mus sprendimus. 


Jūsų daiktai nori jums padėti 


Daugiau nei pusę savo gyvenimo praleidau sukdama 


galvą apie tvarkymą. Kiekvieną dieną lankausi žmonių 

namuose ir susiduriu su jų turimais daiktais. Nemanau, 
kad yra kita profesija, kuri leistų pamatyti viską, ką 
žmogus turi, ir patyrinėti, kas iš tiesų guli jo spintose 
ir stalčiuose. Nors teko lankytis daugybėje namų, nete- 
ko aptikti dviejų visiškai vienodų butų, kuriuose būtų 
tokia pačia tvarka laikomi tokie patys daiktai. Vis dėlto 
žmonių turimi daiktai pasižymi vienu bendru bruožu. 
Pagalvokite, kodėl turite būtent tuos, o ne kitus daiktus. 
Jeigu pasakysite „nes juos išsirinkau“, „nes man jų reikė- 
jo“ arba „dėl įvairių susiklosčiusių aplinkybių“, - visa tai 
tiesa. Bet visi iki vieno jūsų turimi daiktai trokšta būti 
jums naudingi. Galiu tą pasakyti be jokių abejonių, nes 
per savo darbo metus teko atidžiai panagrinėti šimtus 
tūkstančių daiktų. 

Atidžiau pažiūrėjus, tiesiog nuostabu, kaip likimas 
jus suveda su jūsų daiktais. Pavyzdžiui, paimkime pa- 
prasčiausius marškinius. Net jei jie pagaminti fabrike 
kaip masinės gamybos prekė, tie marškiniai, kuriuos 
jūs nusipirkote ir parsinešėte namo, yra jums vieninte- 
liai. Likimas, suvedęs jus su kiekvienu turimu daiktu, 
toks pat gerbtinas ir šventas, kaip likimas, suvedęs jus 
su jūsų gyvenime esančiais žmonėmis. Už kiekvieno 
daikto slypi priežastis, kodėl būtent jis atsirado jūsų 
gyvenime. Kai pasidaliju šia įžvalga, kai kurie žmonės 
sako: „Taip ilgai nekreipiau dėmesio į šį drabužį, kad jis 
visai susiglamžė. Tikriausiai jis baisiai manim nepaten- 
kintas. Arba: „Prakeiks mane, jei jo nenaudosiu.“ Bet iš 
savo patirties galiu pasakyti, kad nebūna daikto, kuris 


būtų nepatenkintas savo šeimininku. Šios mintys kyla, 


nes žmogus jaučiasi kaltas, taigi negalima jų priskirti 
pačiam daiktui. Bet kaipgi iš tiesų mūsų namuose jau- 
čiasi džiaugsmo nekeliantys daiktai? Manau, kad jie pa- 
prasčiausiai nori palikti jūsų namus. Jie tyso giliai spin- 
toje užmiršti ir geriau nei bet kas kitas žino, kad šiuo 
metu neteikia jums džiaugsmo. 

Visi jūsų turimi daiktai nori būti jums naudingi. Net 
juos išmetus arba sudeginus, pasilieka tvyroti jų ilgesio 
pasitarnauti energija. Išlaisvinti iš savo materialaus pa- 
vidalo, jie ir toliau plevens jūsų pasaulyje kaip energija, 
kitiems daiktams pranešanti, kad esate ypatinga asme- 
nybė, o vėliau sugrįš pas jus kito daikto pavidalu, kuris 
geriausiai pasitarnaus jums tokiems, kokie esate šian- 
dien, tokio daikto pavidalu, kuris jums atneš daugiausia 
laimės. Nudėvėtas drabužis sugrįš pas jus: galbūt kaip 
naujas ir dailus apdaras, o galbūt pasirodys kaip infor- 
macija arba kaip naujas užsimezgęs ryšys. Pažadu jums: 
viskas, su kuo atsisveikinsite, sugrįš tokia pačia apimti- 
mi, bet tik tada, kai norės pas jus sugrįžti. Todėl ką nors 
išmesdami, nedūsaukite ir neverkšlenkite: „Ak, taip 
niekad jo ir nepanaudojau “arba „Atsiprašau, kad niekad 
tavęs nepanaudojau.“ Verčiau su džiaugsmu palydėkite 
juos tokiais žodžiais: „Ačiū, kad pas mane atsiradai“ 
arba „Geros kelionės! Iki greito susitikimo!“ 

Atsikratykite daiktų, kurie nebeteikia džiaugsmo. 
Tegu jų išlydėtuvės būna iškilminga palydėjimo į naują 
kelionę šventė. Smagiai su jais atšvęskite. Esu.tvirtai įsi- 
tikinusi, kad mūsų turimi daiktai su jais atsisveikinant 


jaučiasi net laimingesni nei tada, kai juos įsigijome. 

Jūsų gyvenamoji aplinka veikia jūsų kūną 


Įsibėgėjus tvarkymo darbams daug mano klientų paste- 
bi, kad numetė svorio arba kad sutvirtėjo jų pilvo rau- 
menys. Tai labai keistas reiškinys, bet apmažinę turimų 
daiktų skaičių atliekame ir namų „organizmo išvalymą, 
o tada išsivalo ir mūsų kūnai. 

Vienu mostu atsikračius daiktų (kartais tai reiškia 
per vieną dieną išmesti 40 maišų šiukšlių), mūsų kūnai 
gali irgi ką nors staiga iškrėsti. Gali palaisvėti viduriai 
arba išberti odą. Paprasčiausiai kūnas taip atsikrato 
metų metais susikaupusių toksinų, o po dienos ar dviejų 
būklė vėl tampa normali arba net geresnė nei buvo. Vie- 
na mano klientė sutvarkė spintą ir sandėliuką, kuriuos 
ratu apeidavo dešimtį metų. Iškart po to ją ištiko ūmus 
viduriavimas, po kurio ji pasijuto kur kas lengviau. Ži- 
nau, kad tai, jog tvarkydamiesi galite numesti svorio 
arba kad jūsų oda taps skaistesnė, skamba kaip nevy- 
kusi reklama, bet juk tai nereiškia, kad visa tai netiesa. 
Deja, negaliu jums parodyti mano klientų „prieš“ ir „po“ 
nuotraukų, bet savo pačios akimis mačiau, kaip sutvar- 
kius kambarius pasikeitė jų išvaizda. Jų kūno linijos 
tapo dailesnės, oda - skaisčiau spindinti, o akys ėmė 
ryškiau švytėti. 

Tik pradėjus verslą, man tai kėlė didelę nuostabą. Bet 
geriau apsvarsčiusi, supratau, kad tai visai nekeista. Štai 
ką apie tai galvoju. Sutvarkius namus, juose oras tampa 
gaivesnis ir švaresnis. Apmažinę turimų daiktų skaičių, 


atsikratome ir dulkių, be to, imame dažniau švarintis. 


Kai visas grindų plotas tampa matomas, besikaupiantis 
purvas bado akis ir norime jį išvalyti. Atsikračius daiktų 
pertekliaus daug lengviau apsikuopti ir todėl tą pada- 
rome kur kas kruopščiau. Gaivus oras kambariuose ne- 
abejotinai teigiamai veikia odą. Tvarkydamiesi judame 
fiziškai, o tai padeda numesti svorio ir išlaikyti dailias 
kūno linijas. Kai mūsų erdvė visiškai švari, nebetenka 
rūpintis tvarka, todėl galime dėmesį skirti kitam mūsų 
gyvenime svarbiam tikslui. Daugelis nori būti liekni ir 
stiprūs, todėl dažnai dėmesys nukreipiamas į šį tikslą. 
Taigi jie leidžiasi į ilgesnius pasivaikščiojimus, mažiau 
valgo, o visa tai padeda numesti svorio, nesilaikant jo- 
kios ypatingos dietos. 

Bet aš manau, kad pagrindinė priežastis, kodėl tvar- 
kymasis taip veikia mūsų kūną, yra ta, kad tvarkyda- 
miesi žmonės sužino, ką reiškia būti patenkintam. Baigę 
tvarkytis daug mano klientų pasakoja, kad juos kur kas 
mažiau masina žemiški troškimai. O anksčiau, nesvar- 
bu, kiek drabužių turėtų, jie niekad nepasitenkindavo ir 
visada norėdavo vilkėti ką nors nauja. Atrinkę ir pasili- 
kę tik tuos daiktus, kuriuos tikrai mėgsta, jie pajuto, kad 
turi visko, ko reikia. 


Materialius daiktus kaupiame ir be saiko valgome 


dėl tos pačios priežasties - kad patenkintume nepasoti-. 


namą troškimą. Impulsyviai pirkdami daiktus ir besai- 
kiai valgydami bei gerdami bandome numaldyti įtampą. 
Atidžiai sekdama savo klientus pastebėjau, kad atsikra- 
čius nereikalingų drabužių jų liemuo tampa lieknesnis, 


išmetus knygas ir dokumentus mintys tampa aiškesnės, 

atsikračius dekoratyvinės kosmetikos ir ištuštinus er- 
dvę aplink kriauklę ir vonią oda tampa skaistesnė ir 
lygesnė. Nors šios teorijos negaliu pagrįsti moksliniais 
įrodymais, įdomu pažymėti, kad veikiama ta kūno dalis, 
kuri artimiausiai susijusi su tvarkoma erdve. Ar nenuos- 
tabu, kad, tvarkydami savo namus, galite tapti gražesni, 


sveikesni ir padailinti kūno linijas? 


Tvarkymas atneša sėkmę 


Remdamiesi šiuo metu ypač išpopuliarėjusiu fengšui, 
žmonės manęs klausia, ar tvarkymas gali atnešti jiems 
sėkmę. Fengšui yra metodas, kuriuo vadovaudamiesi 
sutvarkę savo aplinką sulauksite sėkmės. Japonijoje 
jis išpopuliarėjo maždaug prieš penkiolika metų ir da- 
bar yra gan plačiai žinomas. Dauguma norinčiųjų su- 
sitvarkyti ir išvalyti savo namus pirmiausia susidomi 
fengšui. Nesu fengšui ekspertė, bet gilindamasi į tvar- 
kymosi meną susipažinau su jo pagrindais. Tikėti ar ne, 
kad fengšui atneš jums sėkmę, - jūsų pasirinkimas, bet 
nuo senų laikų Japonijoje žmonės savo kasdieniame 
gyvenime taikė fengšui ir jo principus. Savo tvarkymo 
veikloje aš taip pat taikau protėvių išmintį. Pavyzdžiui, 
lankstydama ir ant krašto stalčiuje sustatydama dra- 
bužius, išdėstau juos pagal spalvą nuo tamsiausio ligi 
šviesiausio. Drabužius reikėtų sudėti taip, kad šviesiau- 
si atsidurtų arčiausiai jūsų, o visi kiti tamsėjančia tvar- 


ka išsidėstytų į stalčiaus gilumą. Nežinau, ar tai gali 


atnešti sėkmę, bet jei drabužius sudėsite pagal atspal- 
vius, kiekvieną kartą atidarius stalčių bus gražu į juos 
pažiūrėti. Kažkodėl arčiau jūsų sudėti šviesesni drabu- 
žiai veikia raminamai. Jei savo aplinką sutvarkysite 
taip, kad joje jausitės patogiai ir kiekvieną dieną būsite 
kupini jėgų ir laimingi, ar negalima bus sakyti, kad jus 
aplankė sėkmė? 

Fengšui pagrindą sudaro priešingos in ir jang jėgos 
bei penki elementai (metalas, medis, vanduo, ugnis ir 
žemė). Tikima, kad kiekvienas daiktas turi savo energi- 
ją, taigi su visais daiktais turėtų. būti elgiamasi, atsižvel- 
giant įjų ypatybes. Man tai atrodo savaime suprantama. 
Fengšui filosofija moko, kaip gyventi darnoje su savo 
prigimtimi. Savo tvarkymo metodu siekiu to paties. 
Mano įsitikinimu, tikrasis tvarkymo tikslas yra gyventi 
kuo įmanoma natūraliau. Ar jums neatrodo nenatūralu 
turėti tiek daug daiktų, kurie mums nekelia džiaugsmo 
ir kurių mums iš tiesų nereikia? Manau, kad turėti tik 
tai, kas mums patinka ir ko reikia, yra pati natūraliausia 
žmogaus būklė. 

Įvedę tvarką savo namuose, galime patirti tą natūra- 
lų būvį. Tuomet rinksimės tik tuos daiktus, kurie teikia 


mums džiugesį, ir džiaugsimės tuo, kas mums gyvenime 


brangiausia. Nėra didesnės laimės, negu gyventi papras-. 


tą ir natūralų gyvenimą. Jei sėkmė reiškia būtent tai, 
esu įsitikinusi, kad namų sutvarkymas yra pats tiesiau- 


sias kelias į sėkmę. 

Kaip atpažinti, kas jums brangiausia 


Klientui atrinkus, ką pasilikti ir ką išmesti, kartais iš 
pasiliktinų daiktų krūvos ištraukiu keletą ir dar kartą 
perklausiu: „Ar šie marškinėliai ir štai šitas megztinis 
tikrai jums kelia džiaugsmą?“ 

Apstulbęs klientas neišvengiamai pasakys: „Iš kur 
žinote? Būtent dėl šitų daiktų negalėjau apsispręsti, pa- 
silikti ar išmesti.“ 

Nesu mados ekspertė ir drabužių neišsirenku pagal 
tai, kaip jie atrodo. Sprendžiu pagal daiktus atsirenkan- 
čio kliento kūno kalbą, įvertinu, kaip jis daiktą laiko, kaip 
čiupinėjant spindi akys ir ar greitai apsisprendžia. Žmo- 
nės visiškai kitaip elgiasi su daiktais, kurie jiems patinka 
ir su tais, dėl kurių nėra tikri. Paėmę daiktą, kuris teikia 
jiems džiaugsmą, jie dažniausiai apsisprendžia akimirks- 
niu, daiktą liečia švelniai, o jų akys švyti. Susidūrus su 
džiaugsmo nekeliančiu daiktu, rankos juda neryžtingai, 
jie pakreipia galvą ir susiraukia. Kiek pasvarstę tą daiktą 
jie gali atidėti į pasiliktinų daiktų krūvą. Tą akimirką jų 
antakiai ir oda aplink lūpas įsitempia. Kūno kalba atspin- 
di džiaugsmą, o aš šių ženklų nepraleidžiu pro akis. 

Nors, atvirai pasakius, galiu atskirti, kokie daiktai 
neįžiebia džiaugsmo kibirkšties mano klientų širdyse, 
net nestebėdama, kaip jie juos atrenka. Prieš apsilan- 
kydama jų namuose, jiems išdėstau KonMari tvarkymo 
metodą. Jau ši pirma pamoka padaro jiems nemenką 
įtaką, todėl dažnai pirmą kartą apsilankius klientų na- 


muose, jie jau būna pradėję tvarkytis. 


Viena iš neabejotinai medalio vertų mokinių - trisde- 
šimtmetė moteris, iki man apsilankant jau buvo išmetu- 
si 50 maišų šiukšlių. Ji išdidžiai atidarė stalčius bei spin- 
tą ir pasakė: „Nebeliko nieko, ką galima būtų išmesti!“ 
Jos kambarys tikrai atrodė kitaip nei anksčiau jos man 
rodytose nuotraukose. Prieš tvarkymąsi nerūpestingai 
ant komodos nusviestas megztinis dabar buvo tvarkin- 
gai padėtas į vietą, o iki tol ant kabyklos suspraustų su- 
knelių eilė buvo gerokai praretėjusi, kad tarp jų žiojėjo 
tarpai. Vis dėlto ištraukiau rudą švarką ir balsvą palai- 
dinę. Jie savo išvaizda nesiskyxė nuo kitų jos pasiliktų 
drabužių. Abu buvo geros būklės ir atrodė nešiojami. 

„Ar jie tikrai teikia jums džiaugsmą?“ - paklausiau. 

Jos veido išraiška kaipmat persimainė. „To švarko, 
suprantat, man patinka dizainas, nors iš tikrųjų norėjau 
juodo. Jie neturėjo mano dydžio juodo švarko... Kadangi 
rudo švarko neturėjau, nusprendžiau jį nusipirkti, bet 
galiausiai man nelabai jis tiko ir buvau apsivilkusi tik 
kelis kartus. 

„Palaidinė mane patraukė savo dizainu ir audiniu, 
todėl nusipirkau iškart dvi. Pirmą visiškai sudėvėjau, 
buvo nebeįmanoma nešioti, bet antros kažkodėl niekad 


nebeapsivelku.“ 


Niekada neteko matyti, kaip ji elgiasi su šiais drabu- - 


žiais, ir ničnieko nenutuokiau apie aplinkybes, susijusias 
su jų įsigijimu. Aš tiesiog atidžiai peržvelgiau jos spin- 
toje kabančius drabužius. Jei labai atidžiai apžiūrinėsi 
daiktus, ilgainiui pradėsi atskirti, ar jie savininkui kelia 


džiaugsmą. Kai moteris įsimyli, visiems aplinkiniams 

akivaizdu, kaip ji pasikeitė. Iš vyro gaunama meilė, meilės 
teikiamas pasitikėjimas savimi ir troškimas įdėti pastan- 
gų, kad jam atrodytų graži - viskas jai teikia energijos. 
Jos oda švyti, akys spindi ir ji tampa dar gražesnė. Lygiai 
taip ir žmogaus mylimi daiktai, kuriais jis rūpinasi, sklei- 
džia džiaugsmą ir spinduliuoja noro patarnauti savo šei- 
mininkui aura. Daiktai, kuriais mėgaujamės, švyti. Todėl 
akimirksniu galiu pasakyti, ar kas nors teikia džiaugsmą. 
Nuoširdus džiaugsmas persmelkia ir žmogaus kūną, ir jo 


daiktus, todėl jo neįmanoma paslėpti. 


Apsupti džiaugsmą keliančių daiktų, 
jausitės laimingi 


Visi turime mėgstamų daiktų, su kuriais išsiskyrimo 
nė neįsivaizduojame, nors kiti žmonės juos išvydę ne- 
tikėdami purto galvas. Kasdien susiduriu su žmonių 
branginamais daiktais. Nustebsite sužinoję, kokie keis- 
ti ir nesuvokiami daiktai gali užvaldyti žmonių širdis: 
dešimt ant pirštų užmaunamų lėlyčių su ant kiekvienos 
išsiuvinėta vis kitokia akyte; vieno animacinio filmo 
herojaus pavidalo sugedęs žadintuvas; vandens nuglu- 
dintų pagaliukų kolekcija, kuri labiau primena malkų 
glėbį. Bet į mano klausimą „Ar šitai... mmm... tikrai 
kelia džiaugsmą?“ tučtuojau griežtai išrėžiama: „Taip!“ 
Nepapriešgyniausi susidūręs su jų ryžtingu žvilgsniu 
ir spindinčiomis akimis, nes aš irgi turiu tokį daiktą — 


Kiccoro marškinėlius. 


Kiccoro - miškų vaikas - yra vienas iš „Aichi Expo 
2005“ talismanų. Aičio prefektūroje vykusioje parodoje 
buvo skatinarha mylėti žemę ir pristatomos atsinauji- 
nančios ekologiškos technologijos. Didesnysis talisma- 
nas, Morizo, turbūt geriau žinomas. Kiccoro buvo Mo- 
rizo bendražygis, mažutis, skaisčiai žalias, apvalainas 
personažas, o ant mano marškinėlių pavaizduotas tik 
Kiccoro veidas. Dažnai juos dėviu namuose. Tai vienin- 
telis daiktas, su kuriuo negaliu prisiversti atsisveikinti, 
net jei žmonės iš manęs šaiposi, sakydami: „Kam tu juos 
laikai? Ar tau ne gėda? Jie tokie nemoteriški. Kaip gali 
juos vilkėti? Turėtum juos išmesti.“ 

Leiskite paaiškinti. Beveik visi mano namie dėvimi 
drabužiai yra dailūs. Namuose dažniausiai vilkiu mer- 
gaitiškus drabužius, pavyzdžiui, nėriniuoto rožinio au- 
dinio palaidinę priderinu prie gėlių raštais išmargintos 
medvilnės drabužių. Marškinėliai su Kiccoro - vienin- 
telė išimtis. 

Tai labai keistas gaminys, akį rėžia žalia spalva, at- 
spaude matyti tik Kiccoro akys ir pusiau pražiota sto- 
ralūpė burna, o etiketėje aiškiai pažymėtas vaikų ūgis, 
kuriam pritaikyti šie marškinėliai. Kadangi paroda 


vyko 2005 metais, dėviu juos jau daugiau nei aštuone- 


rius metus, nors pats renginys man nepaliko ypatingų * 


prisiminimų. Vien skaitydama, ką čia parašiau, raustu iš 
gėdos, kad laikausi įsitvėrusi tokio daikto, bet kiekvieną 
kartą, kaijis atsiduria mano akyse, negaliu prisiversti jo 
išmesti. Mano širdis ima smarkiau plakti vos pažvelgiu 


į mielas Kiccoro akis. 

Mano drabužių stalčiai taip sutvarkyti, kad tik me- 
tus žvilgsnį galiu pamatyti, ką turiu. Jie kėpso kaip 
balta varna tarp mano dailių, moteriškų drabužių, bet 
tuo jie atrodo dar mielesni. Šie marškinėliai tokie seni, 
kad galbūt atrodo, jog jau turėtų būti išsitampę ir dėmė- 
ti, bet taip nėra, todėl negaliu rasti jokios dingsties jais 
atsikratyti. Tai, kad etiketė skelbia, jog jie buvo paga- 
minti kitoje šalyje, nors skirti Japonijos parodai, turėjo 
seniausiai išblėsinti mano susižavėjimą, bet vis tiek ne- 
galiu jų išmesti. 

Tokius daiktus nedvejodami turite pasilikti. Jei be 
varstančių abejonių galite ištarti „Man jis labai patin- 
ka!“, nesvarbu, ką kas sakytų, kol jums patiems patinka 
tą daiktą turėti, nekreipkite dėmesio, ką mano kiti žmo- 
nės. Tiesą sakant, aš nenorėčiau, kad kas nors mane pa- 
matytų vilkint Kiccoro marškinėlius. Bet laikau juos dėl 
to mažučio džiaugsmo, kurį jie man teikia, dėl to, kad 
ištraukusi juos ir viena pati apžiūrinėdama pratrūkstu 
kikenti, dėl malonumo, kurį patiriu, kol mudu su Kicco- 
ro prakaituojame švarindami namus ir svarstydami, ko 
toliau imtis. 

Neįstengiu sugalvoti, kas galėtų atnešti dar daugiau 
laimės, nei būti apsuptam tik mėgstamų daiktų. O jūs? 
Viskas, ką reikia padaryti, atsikratyti visko, kas štai taip 
nesuvirpina jūsų širdies. Nėra tiesesnio kelio į pasiten- 
kinimą savo gyvenimu. Kaip kitaip tai pavadinti, jei ne 


tvarkymosi stebuklu? 


Įvedus namuose tvarką, prasideda jūsų 

tikrasis gyvenimas 
Nors visoje knygoje kalbėjau apie tvarkymąsi, tvarkytis 
nėra būtina. Nenumirsite, jei jūsų namai bus netvarkin- 
gi, pasaulyje daug žmonių nė kiek nesijaudina, jei jiems 
nepasiseka sutvarkyti namų. Tačiau tokie žmonės, nie- 
kad nesiims skaityti šios knygos. Bet štai jums likimas 
lėmė ją perskaityti ir tai reiškia, kad veikiausiai esate 
vedami stipraus noro įsileisti naujus pokyčius, atgimti 
naujam gyvenimui, patobulinti savo gyvenseną, tap- 
ti laimingiems ir spindėti džiaugsmu. Būtent dėl šios 
priežasties galiu jus užtikrinti, kad jums pavyks įvesti 
namuose tvarką. Tą akimirką, kai norėdami susitvarky- 
ti paėmėte šią knygą į savo rankas, jau žengėte pirmą 
žingsnį. Jeigu perskaitėte iki šios vietos, jau žinote, ko 
imtis toliau. 

Žmonės tuo pačiu metu gali atsidėję mėgautis tik ke- 
liais dalykais. Kadangi aš esu ir tingi, ir užmarši, negaliu 
deramai pasirūpinti dideliu skaičiumi daiktų. Todėl no- 
riu mėgautis tik tais daiktais, kuriuos mėgstu, ir kaip tik 
todėl didžiąją dalį gyvenimo taip įnirtingai tvarkiausi. 


Vis dėlto manau, kad geriausia greitai susitvarkyti ir 


apie tai pamiršti. Kodėl? Nes gyvenimo prasmė nėra 


tvarkymasis. 

Jeigu jums atrodo, kad tvarkytis reikia kasdien, jei- 
gu manote, kad tuo teks užsiimti visą gyvenimą, pats 
metas atsibusti. Pažadu jums, kad galima nuodugniai 


ir greitai susitvarkyti vienu ypu. Likusį gyvenimą jums 

tereikės nuspręsti, ką pasilikti, o ką išmesti, ir rūpintis 
daiktais, kuriuos pasiliksite. Tvarką namuose galite įves- 
ti dabar, kartą ir visiems laikams. Vieninteliai žmonės, 
kurie metai iš metų visą gyvenimą praleidžia mąstyda- 
mi apie tvarkymąsi, yra tokie kaip aš, kuriems tai teikia 
džiaugsmą ir kurie tvarkosi, kad pasaulyje gyventi būtų 
gera. Jūs skirkite savo laiką ir jėgas tam, kas jums teikia 
daugiausia džiaugsmo, savo gyvenimo pašaukimui. Esu 
tvirtai įsitikinusi, kad namų sutvarkymas padės jums 
atrasti savo širdžiai mielą pašaukimą. Įvedus tvarką na- 


muose prasidės tikrasis jūsų gyvenimas. 


Baigiamasis žodis 


Vieną dieną atsibudau surakintu kaklu ir pečiais. Nega- 
lėjau net išlipti iš lovos, tad teko kviesti greitąją pagalbą. 
Nors priežastis buvo neaiški, dieną prieš tai praleidau 
klientės namuose, narstydama ant spintos užkeltą spin- 
telę ir stumdydama sunkius baldus. Kadangi nieko kito 
tądien neveikiau, piršosi išvada, kad per daug tvarkiau- 
si. Veikiausiai esu vienintelė pacientė, kurios ligos isto- 
rijoje įrašyta: „Per daug tvarkėsi.“ Net ir gulint lovoje ir 
jaučiant, kaip po truputį vėl galiu pajudinti kaklą, devy- 
niasdešimt procentų mano minčių sukosi apie tvarky- 
mą. Ši patirtis išmokė mane branginti tai, kad galiu bent 
žvilgtelėti į aukštai esančią spintelę. 

Parašiau šią knygą, nes norėjau pasidalyti tvarkymo- 


si stebuklu. Giliai širdyje suvirpantys jausmai, kai atsi- 


sveikinu su savo paskirtį atlikusiais daiktais, panašūs, 


į tuos, kuriuos patiriame baigdami studijas; malonus 
jaudulys, kurį pajuntu, kai likimas suveda daiktą ir jam 
skirtą vietą; o labiausiai už viską gaivus, grynas oras, 
kuris užplūsta sutvarkytą kambarį - visa tai prašviesina 


paprastą be jokių ypatingų įvykių dieną. 

Noriu pasinaudoti proga ir padėkoti visiems, kurie 
mane palaikė, kol rašiau šią knygą, nors vienintelis daly- 
kas, kurį tikrai sugebu, yra tvarkyti, - ponui Takahashi 
iš „Sunmark Publishing“, šeimai, visiems savo daiktams 
ir savo namams. Meldžiuosi, kad tvarkymosi stebuklas 
kuo daugiau žmonių leistų patirti gyvenimo apsuptam 


mėgstamų daiktų džiaugsmą ir laimę. 


Marie Kondo (KonMari) 


Apie autorę 


Marie Kondo namų šeimininkėms skirtus žurnalus pra- 
dėjo skaityti, kai jai buvo penkeri. Ją sužavėjo jų pus- 
lapiuose spausdinamų puikiai įrengtų erdvių grožis ir 
tvarka. Penkiolikos ji rimtai ėmėsi mokytis tvarkymosi. 
Pradėjo nuo savo miegamojo, vėliau užsiėmė savo sesers 
ir brolio kambariais. Šiuo metu Tokijuje ji vadovauja itin 
sėkmingai dirbančiai įmonei, kuri padeda klientams jų 
daiktų perpildytus namus paversti grožio, ramybės ir 


įkvėpimo sklidinomis erdvėmis. 

Vogue 
Japonų namų jaukumo ekspertės - Mari 


Kondo - odė tvarkai, itin paprasta ir įtikima. 


The London Times 

Derėtų pasveikinti Kondo, atradusią 
genialumą paprastume: netvarka mūsų 
namuose dažnai susijusi su prasta dvasine 
mūsų būsena, tad deramai susitvarkę 
namus pasijusite kaip po gero psichoterapi- 
jos seanso, ką jau kalbėti apie pagalbos 


seansą jūsų namams. 


Naudodamiesi Marie Kondo (KonMari) metodu, 
aprašomu knygoje, susikurkite jaukius namus kartą ir 


visiems laikams! 


Fengšui filosofija moko, kaip gyventi darnoje su savo 
prigimtimi. Savo tvarkymo metodu siekiu to paties. 
Mano įsitikinimu, tikrasis tvarkymo tikslas yra gyventi 
kuo įmanoma natūraliau. <...> Manau, kad turėti tik tai, 
kas mums patinka ir ko tikrai reikia, yra pati 


natūraliausia žmogaus būklė. 


Svarbiausia išrūšiuoti ir atrinkti daiktus, kurie jums 
teikia džiaugsmą, o kurie tik užima vietą namuose. 
Susitvarkę namų erdve pagal KonMari patarimus, 
pajusite, kaip jūsų gyvenime atsirado daugiau erdvės 
asmeniniam tobulėjimui, pomėgiams, kad jaučiatės 
laimingesni ir lengvesni. Namų erdvės tvarka, 


pasirodo, susijusi ir su santykiais su artimaisiais, 


praeitimi, o labiausiai, žinoma, su pačiu savimi. A 


Svarstydami, ką pasilikti, klauskite savo širdies; 


svarstydami, ką kur padėti, klauskite savo namų. 

